cyanic-selkie/wikianc huggingface dataset:
ᱯᱟᱨᱠᱚᱢ
ᱯᱟᱨᱠᱚᱢ (Hindi : चारपाई, Bengali: চারপায়া, Urdu, Saraiki, Punjabi; char "four" + paya "footed") ᱫᱚ ᱵᱷᱟᱨᱚᱛ ᱩᱯᱚᱢᱟᱦᱟᱫᱮᱥ ᱨᱮᱱᱟᱜ ᱢᱤᱫ ᱞᱮᱠᱟᱱᱟᱜ ᱛᱚᱠᱛᱟ ᱠᱟᱱᱟ᱾ ᱯᱩᱱᱭᱟ ᱠᱷᱩᱨᱟᱹ ᱥᱮ ᱠᱟᱴᱟ ᱪᱮᱛᱟᱱ ᱯᱟᱨᱭᱟᱲᱮ ᱞᱟᱜᱟᱣ ᱠᱟᱛᱮᱡ ᱚᱱᱟ ᱨᱮ ᱵᱟᱵᱮᱨ ᱛᱮᱧ ᱠᱟᱛᱮᱡ ᱱᱩᱭᱟ ᱯᱟᱨᱠᱚᱢ ᱠᱚ ᱵᱮᱱᱟᱣᱼᱟ᱾ ᱱᱩᱭᱟ ᱠᱷᱩᱨᱟᱹ ᱥᱮ ᱠᱟᱴᱟ ᱟᱨ ᱯᱟᱨᱭᱟᱲᱮ ᱫᱚ ᱢᱟᱜ ᱵᱟᱝᱠᱷᱟᱱ ᱠᱟᱴ ᱛᱮᱠᱚ ᱵᱮᱱᱟᱣᱼᱟ ᱟᱨ ᱞᱟᱭᱞᱚᱱ,ᱥᱩᱛᱞᱤ,ᱱᱟᱨᱠᱚᱲ ᱮᱢᱟᱱ ᱵᱟᱵᱮᱨ ᱛᱮ ᱠᱚ ᱛᱮᱧᱼᱟ᱾ ᱯᱟᱨᱠᱚᱢ ᱫᱚ ᱮᱴᱟᱜ ᱮᱴᱟᱜ ᱡᱟᱜᱟ ᱨᱮ ᱮᱴᱟᱜ ᱞᱮᱠᱟᱱᱟᱜ ᱱᱚᱝᱥᱟ ᱛᱮ ᱠᱚ ᱛᱮᱧᱼᱟ᱾ ᱛᱚᱵᱮ ᱱᱮᱛᱟᱨ ᱫᱤᱱ ᱫᱚ ᱯᱟᱨᱠᱚᱢ ᱫᱚ ᱢᱮᱨᱦᱮᱫ ᱟᱨ ᱯᱮᱞᱟᱥᱴᱤᱠ ᱛᱮᱦᱚ ᱠᱚ ᱵᱮᱱᱟᱣᱮᱫᱟ᱾
ᱥᱟᱹᱠᱷᱭᱟᱹᱛ
1.https://en.m.wikipedia.org/wiki/Charpai
ᱮᱱ. ᱪᱚᱸᱫᱽᱨᱚᱵᱟᱵᱩ ᱱᱟᱭᱰᱩ
ᱱᱟᱨᱟ ᱪᱚᱸᱫᱽᱨᱚ ᱵᱟᱹᱵᱩ ᱱᱟᱭᱰᱩ (ᱛᱮᱞᱩᱜᱩ:నారా చంద్రబాబు నాయుడు) (ᱡᱟᱱᱟᱢ: ᱒᱐ ᱮᱯᱨᱤᱞ ᱑᱙᱕᱐) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱮᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱭᱟᱜ ᱧᱩᱛᱩᱢ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱠᱛᱚ ᱫᱷᱟᱹᱵᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸᱱ ᱨᱮᱱᱟᱜ ᱢᱟᱹᱱ ᱦᱚᱸ ᱢᱮᱱᱟᱜ ᱛᱟᱭᱟ ᱾ ᱱᱤᱛᱚᱜ ᱫᱚ ᱩᱱᱤ ᱟᱱᱫᱷᱨᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱥᱚᱫᱚᱱ ᱨᱤᱱᱤᱡ ᱱᱮᱛᱟ ᱠᱟᱱᱟᱭ ᱾
ᱪᱚᱸᱫᱽᱨᱚᱵᱟᱵᱩ ᱟᱜ ᱡᱟᱱᱟᱢ ᱫᱚ ᱪᱤᱛᱩᱨ ᱦᱚᱱᱚᱛ ᱨᱮᱱᱟᱜ ᱱᱟᱨᱟᱵᱟᱨᱤᱯᱚᱞᱞᱤ ᱧᱩᱛᱩᱢᱟᱱ ᱟᱹᱛᱩᱨᱮ ᱒᱐ ᱮᱯᱨᱤᱞ ᱑᱙᱕᱐ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱨᱤ ᱵᱮᱸᱠᱚᱴᱮᱥᱶᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱤᱨᱩᱯᱚᱛᱤ ᱠᱷᱚᱱ ᱠᱟᱹᱣᱰᱤᱟᱹᱨᱤ ᱨᱮ ᱢᱟᱥᱴᱚᱨ ᱨᱮᱭᱟᱜ ᱰᱤᱜᱽᱨᱤᱭ ᱟᱢᱮᱴ ᱟᱠᱟᱫ-ᱟ ᱾ ᱟᱨ ᱱᱤᱛᱚᱜ ᱫᱚ ᱚᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱮ ᱟᱡᱟᱜ ᱯᱤᱦᱮᱪᱰᱤ ᱞᱟᱹᱜᱤᱫ ᱠᱷᱚᱸᱫᱽᱨᱟᱸᱫᱽ ᱠᱟᱹᱢᱤᱭ ᱛᱚᱨᱟᱣ ᱮᱫ-ᱟ ᱾
ᱨᱟᱡᱽᱟᱹᱨᱤᱛ ᱡᱤᱭᱚᱱ
ᱪᱚᱸᱫᱽᱨᱚᱵᱟᱵᱩ ᱱᱟᱭᱰᱩᱣᱟᱜ ᱡᱟᱱᱟᱢ ᱫᱚ ᱒᱐ ᱮᱯᱨᱤᱞ ᱑᱙᱕᱐ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱭᱚᱞᱥᱤᱢᱟᱹ ᱴᱚᱴᱷᱟ ᱨᱮᱱᱟᱜ ᱪᱤᱛᱩᱨ ᱦᱚᱱᱚᱛ ᱨᱮ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱩᱭ ᱨᱤᱱ ᱟᱭᱳ ᱵᱟᱵᱟ ᱣᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱵᱟ ᱠᱚᱨᱡᱩᱨᱟ ᱟᱨ ᱚᱢᱢᱟᱱᱚᱢᱢᱟ ᱾ ᱱᱟᱭᱰᱩ ᱫᱚ ᱵᱚᱭᱦᱟ ᱠᱚᱨᱮ ᱠᱷᱚᱱ ᱡᱚᱛᱚ ᱠᱷᱚᱱ ᱮ ᱢᱟᱨᱟᱝ-ᱟ ᱾ ᱟᱨ ᱟᱡ ᱨᱤᱱ ᱫᱚ ᱵᱟᱨᱭᱟ ᱠᱟᱹᱴᱤᱡ ᱢᱤᱥᱨᱟ ᱢᱮᱱᱟᱜ ᱠᱤᱱᱟ ᱟᱨ ᱢᱤᱫᱴᱟᱹᱝ ᱦᱩᱰᱤᱧ ᱠᱚᱲᱟ ᱵᱚᱭᱦᱟ ᱢᱮᱱᱟᱭᱟ ᱾ ᱪᱚᱸᱫᱽᱨᱚᱵᱟᱵᱩ ᱫᱚ ᱥᱳᱥᱟᱯᱩᱨᱚᱢ ᱜᱽᱨᱟᱢ ᱯᱚᱧᱪᱟᱛ ᱟᱨ ᱪᱚᱸᱫᱽᱨᱚ ᱜᱤᱨᱤ ᱞᱮᱠᱟᱱ ᱞᱮᱠᱟᱱ ᱞᱮᱠᱟᱱ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱟᱠᱟᱫ-ᱟ ᱾ ᱤᱱᱟᱹ ᱛᱟᱭᱚᱢ ᱱᱟᱭᱰᱩ ᱫᱚ ᱛᱤᱨᱩᱯᱚᱛᱤ ᱨᱮᱱᱟᱜ ᱵᱤᱹ ᱮᱥᱹ ᱟᱨᱴᱥ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱣᱰᱤᱟᱹᱨᱤ ᱨᱮ ᱰᱤᱜᱽᱨᱤᱭ ᱟᱢᱮᱴ ᱠᱮᱫ ᱛᱟᱭᱚᱢ ᱥᱚᱱᱮᱨ ᱥᱤᱫᱽ ᱨᱮᱱᱟᱜ ᱰᱤᱜᱽᱨᱤ ᱦᱚᱸᱭ ᱟᱢᱮᱴ ᱠᱮᱫ-ᱟ ᱾ ᱱᱟᱭᱰᱩ ᱫᱚ ᱟᱡᱟᱜ ᱵᱤᱨᱫᱟᱹᱜᱟᱲ ᱚᱞᱚᱜ ᱚᱠᱛᱚ ᱠᱷᱚᱱ ᱜᱮ ᱥᱟᱶᱛᱟᱨᱤ ᱟᱨ ᱨᱟᱡᱽᱟᱹᱨᱤ ᱪᱮᱛᱟᱱ ᱨᱮ ᱚᱱᱠᱟ ᱫᱷᱮᱭᱟᱱ ᱮ ᱫᱚᱦᱚᱭ ᱛᱟᱦᱮᱸᱫ ᱱᱟᱭᱰᱩ ᱥᱟᱶ ᱮᱥᱹ ᱵᱤᱹ ᱵᱤᱨᱫᱟᱹᱜᱟᱲ ᱨᱤᱱ ᱤᱱᱟᱹ ᱚᱠᱛᱚ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱦᱚᱲ ᱠᱷᱚᱱ ᱫᱚ ᱠᱮᱹ ᱮᱥᱹ ᱱᱟᱨᱟᱭᱚᱬ ᱟᱨ ᱯᱤᱞᱮᱨᱩ ᱟᱨᱹ ᱨᱮᱰᱰᱤ ᱥᱮᱞᱮᱫ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱪᱚᱸᱫᱽᱨᱚᱵᱟᱵᱩᱣᱟᱜ ᱡᱚᱵᱚᱨᱜᱚᱡ ᱨᱤᱠᱟᱹ
᱑ ᱚᱠᱴᱚᱵᱚᱨ ᱒᱐᱐᱓ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱤᱱᱟᱹ ᱚᱠᱛᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱪᱚᱸᱫᱽᱨᱚᱵᱟᱵᱩ ᱱᱟᱭᱰᱩ ᱟᱡᱤᱡ ᱢᱚᱱᱛᱨᱤ ᱢᱟᱰᱮᱨ ᱜᱟᱛᱮ ᱵᱤ. ᱜᱳᱯᱟᱠ ᱠᱨᱩᱥᱱᱚᱱ ᱨᱮᱰᱰᱤ ᱟᱨ ᱵᱟᱨᱮᱭᱟ ᱵᱤᱫᱷᱟᱭᱚᱠ ᱥᱟᱶ ᱛᱤᱨᱩᱯᱚᱛᱤ ᱨᱮᱱᱟᱜ ᱵᱮᱸᱠᱚᱴᱮᱥᱣᱚᱨ ᱢᱩᱫᱽᱨᱤ ᱠᱚ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱤᱱᱟᱹ ᱚᱠᱛᱚ ᱨᱮ ᱪᱚᱸᱫᱽᱨᱚᱵᱟᱵᱩ ᱱᱟᱭᱰᱩ ᱪᱮᱛᱟᱱ ᱨᱮ ᱢᱟᱣᱚᱵᱟᱹᱫᱤ ᱫᱚ ᱩᱱᱠᱩᱣᱟᱜ ᱵᱚᱥ ᱪᱮᱛᱟᱱ ᱨᱮᱠᱚ ᱦᱟᱢᱞᱟ ᱠᱮᱫ-ᱟ, ᱱᱟᱭᱰᱩ ᱵᱚᱥ ᱴᱷᱩᱜ ᱠᱷᱚᱱ ᱮ ᱵᱟᱧᱪᱟᱣ ᱮᱱᱟ ᱤᱠᱷᱟᱹᱱ ᱱᱚᱶᱟ ᱦᱟᱢᱞᱟ ᱨᱮ ᱟᱡᱟᱜ ᱠᱟᱞᱚᱨ ᱵᱚᱱ ᱨᱮᱱᱟᱜ ᱵᱟᱨᱭᱟ ᱡᱟᱝ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱟᱢᱞᱟ ᱨᱮ ᱯᱩᱞᱤᱥ ᱫᱚ ᱓᱓ ᱦᱚᱲ ᱪᱮᱛᱟᱱ ᱨᱮ ᱫᱚᱥ ᱠᱚ ᱞᱟᱜᱟᱣ ᱠᱮᱫ-ᱟ ᱾ ᱩᱱᱠᱩ ᱠᱚᱨᱮ ᱠᱷᱚᱱ ᱫᱚ ᱯᱩᱱ ᱦᱚᱲ ᱠᱚ ᱦᱟᱹᱲᱤ ᱠᱮᱫ ᱠᱚᱣᱟ ᱾ ᱢᱟᱶᱵᱟᱫᱤ ᱱᱮᱛᱟ ᱟᱨ ᱢᱩᱬᱩᱛ ᱯᱚᱨᱛᱚᱱᱤᱭᱟᱹ ᱯᱤ ᱥᱩᱫᱷᱟᱠᱚᱨ ᱨᱮᱰᱰᱤ ᱥᱮᱨᱢᱟ ᱒᱐᱐᱙ ᱨᱮ ᱣᱟᱨᱟᱝᱜᱚᱞ ᱦᱚᱱᱚᱛ ᱨᱮ ᱯᱩᱞᱤᱥ ᱥᱟᱶ ᱛᱟᱯᱟᱢ ᱡᱚᱦᱚᱜ ᱠᱤᱱ ᱜᱚᱡ ᱚᱪᱚ ᱮᱱᱟ ᱾
ᱜᱷᱟᱴᱥᱤᱞᱟᱹ ᱵᱚᱱᱚᱛ
ᱜᱷᱟᱴᱥᱤᱞᱟᱹ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱜᱷᱟᱴᱥᱤᱞᱟᱹ 22.5921°N, 86.4743°W ᱨᱮ ᱢᱮᱱᱟᱜᱼᱟ ᱾
ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱔᱙.᱑᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱜᱷᱟᱴᱥᱤᱞᱟᱹ ᱟᱨ ᱜᱟᱞᱩᱰᱤᱦ ᱯᱩᱞᱤᱥ ᱥᱴᱮᱥᱚᱱ ᱫᱚ ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱜᱷᱟᱴᱥᱤᱞᱟᱹ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱒᱙,᱙᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱙,᱒᱘᱑ ᱦᱚᱲ ᱫᱚ ᱟᱹᱛᱩ ᱨᱤᱱ ᱟᱨ ᱔᱐,᱖᱒᱔ ᱦᱚᱲ ᱫᱚ ᱥᱚᱦᱚᱨ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱖᱕,᱙᱑᱘ (᱕᱑%) ᱠᱚᱲᱟ ᱟᱨ ᱖᱓,᱙᱘᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑᱖,᱕᱗᱑ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱘,᱔᱗᱓ (᱖.᱕᱒%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱕᱔,᱖᱖᱔ (᱔᱒.᱐᱘%) ᱢᱮᱱᱟᱜᱼᱟ ᱾
ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱥᱚᱦᱚᱨ ᱠᱟᱱᱟ (᱒᱐᱑᱑ ᱥᱟᱞ ᱨᱤᱱ ᱦᱚᱲ ᱮᱞ ᱞᱮᱠᱟᱛᱮ) : ᱜᱷᱟᱴᱥᱤᱞᱟᱹ (᱔᱐,᱖᱒᱔) ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱐,᱑᱕᱑ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱟᱜ ᱗᱐.᱗᱒%) ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱫᱚ ᱔᱖,᱒᱙᱑ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱠᱚᱲᱟ ᱦᱚᱲ ᱮᱞ ᱟᱜ ᱘᱐.᱕᱔%) ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱓᱓,᱘᱖᱐ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱛᱤᱨᱞᱟᱹ ᱦᱚᱲ ᱮᱞ ᱟᱜ ᱖᱐.᱖᱑%) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱜᱷᱟᱴᱥᱤᱞᱟᱹ ᱟᱨ ᱜᱟᱞᱩᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱷᱚᱲᱚᱜᱽᱯᱩᱨ-ᱴᱟᱴᱟᱱᱚᱜᱚᱨ ᱞᱟᱭᱤᱱ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱟᱥᱟᱱᱥᱳᱞ-ᱴᱟᱴᱟᱱᱚᱜᱚᱨ-ᱠᱷᱚᱲᱚᱜᱽᱯᱩᱨ ᱞᱟᱭᱤᱱ ᱫᱚ ᱵᱟᱱᱟᱨᱟᱜ ᱜᱮ ᱢᱤᱫ ᱴᱷᱟᱶ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱦᱟᱵᱽᱨᱟ
ᱦᱟᱵᱽᱨᱟ ᱵᱟᱨᱟᱥᱟᱛ ᱥᱟᱫᱟᱨ ᱩᱯᱠᱷᱚᱸᱰ ᱵᱷᱤᱛᱤᱨ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱠᱟᱱᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ ᱾ ᱱᱚᱣᱟ ᱯᱮᱴᱨᱚᱯᱚᱞ ᱨᱮ ᱠᱚᱞᱠᱟᱛᱟ ᱟᱨ ᱵᱟᱝᱞᱟᱫᱮᱥ ᱥᱤᱢᱟᱹ ᱛᱟᱞᱟ ᱡᱮᱥᱚᱨ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱛᱟᱞᱟ ᱱᱚᱣᱟ ᱛᱷᱟᱱ ᱨᱮ ᱢᱟᱞ ᱢᱮᱱᱟᱜᱼᱟ ᱢᱟᱞ ᱵᱟᱦᱨᱮ ᱵᱷᱮᱡᱟᱭ ᱟᱨ ᱵᱤᱫᱮᱥᱤ ᱞᱟᱹᱜᱤᱫ ᱛᱮ ᱱᱤᱭᱟᱹ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱛᱮᱭᱟᱨᱚᱜᱼᱟ ᱾
ᱚᱛᱱᱚᱜ
ᱦᱟᱵᱽᱨᱟ 22.83°N, 88.63°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱓ ᱢᱤᱴᱚᱨ (᱔᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱵᱽᱨᱟ ᱨᱤᱱ ᱜᱩᱴ ᱦᱚᱲ ᱮᱞ ᱑᱔᱗,᱒᱒᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱗᱔,᱕᱙᱒ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱗᱒,᱖᱒᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱞᱟᱛᱟᱨ ᱨᱤᱱ ᱦᱚᱲ ᱮᱞ ᱑᱑,᱖᱙᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱟᱵᱽᱨᱟ ᱨᱮ ᱥᱮᱪᱮᱫ ᱫᱚᱨ ᱨᱮᱱᱟᱜ ᱜᱩᱴ ᱮᱞ ᱑᱒᱑,᱙᱕᱒ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱟᱜ ᱘᱙.᱙᱘%) ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱵᱽᱨᱟ ᱟᱨᱵᱟᱱ ᱮᱜᱽᱞᱚᱢᱨᱮᱥᱚᱱ ᱨᱤᱱ ᱜᱩᱴ ᱦᱚᱲ ᱮᱞ ᱓᱐᱔,᱕᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱕᱔,᱘᱖᱓ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱔᱙,᱗᱒᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱦᱚᱲ ᱮᱞ ᱒᱓,᱐᱒᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱟᱵᱽᱨᱟ ᱭᱩᱮ ᱨᱮ ᱥᱮᱶᱦᱮᱫ ᱨᱤᱱ ᱜᱩᱴ ᱮᱞ ᱒᱕᱖,᱓᱑᱓ (᱖ ᱵᱚᱪᱷᱚᱨ ᱨᱮ ᱦᱚᱲ ᱮᱞ ᱟᱜ ᱙᱑.᱐᱓%) ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱟᱵᱽᱨᱟ ᱥᱚᱦᱨᱤ ᱜᱩᱴ ᱨᱮᱱᱟᱜ ᱠᱚᱱᱥᱴᱤᱴᱭᱩᱟᱱᱴ (constituents) ᱦᱟᱵᱽᱨᱟ (ᱮᱢ), ᱟᱥᱚᱠᱱᱚᱜᱚᱨ ᱠᱟᱞᱭᱟᱬᱜᱟᱲ (ᱮᱢ), ᱵᱟᱨᱟ ᱵᱟᱢᱚᱱᱤᱭᱟᱹ (ᱥᱤᱴᱤ), ᱜᱩᱢᱟ (ᱥᱤᱴᱤ), ᱚᱱᱟᱨᱵᱟᱨᱤᱭᱟ (ᱥᱤᱴᱤ) ᱟᱨ ᱠᱷᱚᱨᱫᱟᱵᱟᱢᱤᱱᱤᱭᱟ (ᱥᱤᱴᱤ) ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱵᱽᱨᱟ ᱨᱤᱱ ᱦᱚᱲ ᱮᱞ ᱑᱒᱗,᱖᱙᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑% ᱟᱨ ᱛᱤᱨᱞᱟᱹ ᱟᱜ ᱔᱙% ᱢᱮᱱᱟᱜᱼᱟ ᱾ ᱦᱟᱵᱽᱨᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱙% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱓% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱔% ᱢᱮᱱᱟᱜᱼᱟ ᱾ ᱦᱟᱵᱽᱨᱟ ᱨᱮ, ᱑᱐% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱨᱮᱞᱣᱮ ᱵᱮᱵᱚᱥᱛᱟ
ᱱᱚᱣᱟ ᱥᱤᱭᱟᱞᱫᱟᱦ ᱥᱴᱮᱥᱚᱱ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱟᱨ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱥᱤᱭᱟᱞᱫᱟᱦᱼᱵᱟᱸᱜᱟᱣᱳᱸ ᱵᱨᱟᱝᱪ ᱞᱟᱭᱤᱱ ᱨᱮ ᱵᱟᱨᱟᱥᱟᱛ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱱᱚᱣᱟ ᱠᱚᱞᱠᱟᱛᱟ ᱩᱯᱱᱚᱜᱚᱨᱤᱭ ᱨᱮᱞᱣᱮ ᱵᱮᱵᱚᱥᱛᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱦᱟᱵᱽᱨᱟ, ᱜᱚᱵᱚᱨᱰᱟᱸᱜᱟ ᱟᱨ ᱵᱚᱱᱜᱟᱸᱣ ᱞᱚᱠᱟᱞ ᱱᱚᱣᱟ ᱥᱚᱦᱚᱨ ᱫᱚ ᱥᱤᱭᱟᱞᱫᱟᱦ ᱥᱴᱮᱥᱚᱱ ᱟᱨ ᱥᱤᱭᱟᱞᱫᱟᱦᱼᱵᱟᱸᱜᱟᱣᱳᱸ ᱵᱨᱟᱝᱪ ᱨᱮᱱᱟᱜ ᱮᱢᱟᱱ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱟᱵᱽᱨᱟ ᱥᱴᱮᱥᱚᱱ ᱰᱟᱦᱟᱨ ᱥᱚᱡᱷᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH 35) (ᱡᱮᱥᱚᱨ ᱰᱟᱦᱟᱨ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱱᱜᱟᱸᱣ ᱟᱨ ᱵᱟᱨᱟᱥᱟᱛ ᱨᱮᱞᱣᱮ ᱥᱴᱮᱥᱚᱱ ᱛᱟᱞᱟ ᱨᱮ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱯᱟᱴᱚᱱ ᱦᱚᱱᱚᱛ
ᱯᱟᱴᱚᱱ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱓᱓ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱫᱚ ᱯᱟᱴᱚᱱ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱠᱚᱧᱮ ᱜᱩᱡᱽᱨᱟᱴ ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ ᱟᱨ ᱠᱚᱧᱮᱼᱥᱟᱢᱟᱝ ᱨᱮ ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ, ᱥᱟᱢᱟᱝ ᱟᱨ ᱮᱛᱚᱢ ᱥᱟᱢᱟᱝ ᱨᱮ ᱢᱮᱦᱥᱟᱱᱟ ᱦᱚᱱᱚᱛ, ᱮᱛᱚᱢ ᱨᱮ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ ᱟᱨ ᱠᱟᱪᱪᱷ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱪᱪᱷ ᱱᱩ ᱵᱟᱱᱩ ᱨᱟᱱ (ᱠᱟᱪᱪᱷ ᱨᱮᱱᱟᱜ ᱦᱩᱰᱤᱧ ᱨᱟᱬ) ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟ᱓ ᱵᱤᱥᱟᱹᱨ ᱫᱚ ᱕᱗᱙᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱯᱟᱴᱚᱱ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒ᱼ᱑᱐ᱼ᱒᱐᱐᱐ ᱥᱟᱞ ᱨᱮ ᱢᱮᱦᱥᱟᱱᱟ ᱟᱨ ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱠᱷᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱯᱟᱴᱚᱱ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱢᱮᱦᱥᱟᱱᱟ ᱦᱚᱱᱚᱛ ᱨᱮᱱᱟᱜ ᱯᱟᱴᱚᱱ, ᱥᱤᱫᱽᱫᱷᱯᱩᱨ, ᱪᱟᱱᱚᱥᱢᱟ, ᱦᱚᱨᱤᱡᱽ ᱟᱨ ᱥᱟᱢᱤ ᱛᱟᱞᱩᱠᱟ ᱟᱨ ᱵᱚᱱᱟᱥᱠᱟᱱᱴᱷᱟ ᱦᱚᱱᱚᱛ ᱨᱮᱱᱟᱜ ᱨᱟᱫᱷᱚᱱᱯᱩᱨ ᱟᱨ ᱥᱟᱱᱛᱟᱞᱯᱩᱨ ᱛᱟᱞᱩᱠᱟ ᱥᱟᱶ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱴᱚᱱ ᱠᱟᱱᱟ ᱾ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱤᱱᱫᱩ ᱢᱩᱱᱫᱤᱨ ᱟᱨ ᱡᱮᱭᱱ ᱢᱩᱱᱫᱤᱞ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱴᱚᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱔᱓,᱗᱓᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱤᱥᱣᱟᱛᱤᱱᱤ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱕᱙ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱓᱔ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱑᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱓.᱕᱓% ᱛᱟᱦᱮᱸ ᱠᱟᱱᱟ ᱾ ᱯᱟᱴᱚᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱓᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱒.᱓᱐% ᱢᱮᱱᱟᱜᱼᱟ ᱾  ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱙.᱑᱘% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱙᱙% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮᱱᱟᱜ ᱙᱘. ᱓᱖% ᱦᱚᱲ ᱮᱞ ᱫᱚ ᱜᱩᱡᱽᱨᱟᱛᱤ ᱟᱨ ᱑.᱑᱐% ᱫᱚ ᱦᱤᱱᱫᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ
ᱱᱤᱞᱳᱼᱥᱟᱦᱟᱨᱟᱱ ᱯᱟᱹᱨᱥᱤᱠᱚ
ᱱᱤᱞᱳᱼᱥᱟᱦᱟᱨᱟᱱ ᱯᱟᱹᱨᱥᱤᱠᱚ ᱫᱚ ᱟᱯᱷᱨᱤᱠᱟᱱ ᱯᱟᱹᱨᱥᱤᱠᱚ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱮ ᱕᱐ ᱠᱷᱚᱱ ᱖᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱢᱩᱬᱩᱛ ᱪᱟᱨᱤ ᱟᱨ ᱱᱤᱞ ᱜᱟᱰᱟ ᱨᱮᱱᱟᱜ ᱪᱮᱛᱟᱱ ᱴᱚᱴᱷᱟ ᱥᱟᱶ ᱥᱟᱶ ᱱᱟᱜᱟᱢᱤᱭᱟᱹ ᱱᱩᱵᱤᱭᱟ, ᱟᱨ ᱡᱟᱦᱟ ᱨᱮ ᱱᱤᱞ ᱜᱟᱰᱟ ᱨᱮᱱᱟᱜ ᱵᱟᱨᱭᱟ ᱥᱟᱵᱟ ᱱᱟᱹᱭ ᱢᱮᱥᱟᱞ ᱟᱠᱟᱱᱟ ᱚᱱᱟ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱟᱯᱷᱨᱤᱠᱟ ᱨᱮᱱᱟᱜ ᱮᱛᱚᱢ ᱥᱮᱫ ᱑᱗ ᱜᱚᱴᱟᱱ ᱫᱤᱥᱚᱢ ᱨᱮ ᱱᱚᱶᱟ ᱯᱟᱹᱨᱥᱤᱠᱚ ᱯᱟᱥᱱᱟᱣ ᱢᱮᱱᱟᱜᱼᱟ, ᱯᱟᱪᱮ ᱥᱮᱫ ᱟᱞᱡᱮᱹᱨᱤᱭᱟ ᱠᱷᱚᱱ ᱵᱮᱱᱤᱱ ᱦᱟᱹᱵᱤᱫ, ᱛᱟᱞᱢᱟ ᱨᱮ ᱞᱤᱵᱤᱭᱟ ᱠᱷᱚᱱ ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱦᱟᱹᱵᱤᱫ ᱟᱨ ᱥᱟᱢᱟᱝ ᱥᱮᱫ ᱢᱤᱥᱚᱨ ᱠᱷᱚᱱᱟᱜ ᱛᱟᱱᱡᱟᱱᱤᱭᱟ ᱦᱟᱹᱵᱤᱫ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱤᱞᱳᱼᱥᱟᱦᱟᱨᱟᱱ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱫᱚ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱜᱟᱛᱮ ᱨᱮ ᱵᱟᱝᱞᱟᱫᱮᱥ ᱫᱤᱥᱟᱹᱢ ᱦᱤᱥᱟᱹᱵᱛᱮᱠᱩ ᱜᱟᱛᱮᱜᱼᱟ᱾ ᱱᱩᱠᱩ ᱫᱚ 'ᱵᱮᱸᱜᱚᱞ ᱴᱟᱭᱜᱟᱨ' ᱦᱤᱥᱟᱹᱵᱛᱮ ᱦᱚᱸ ᱠᱩ ᱪᱤᱱᱦᱟᱹᱣ ᱠᱳᱣᱟ᱾ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱵᱳᱨᱰ (ᱵᱤᱥᱤᱵᱤ) ᱱᱚᱣᱟ ᱫᱚᱞ ᱫᱚᱭ ᱯᱚᱨᱤᱪᱟᱞᱚᱱᱟᱭᱟ᱾ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱫᱚᱞ ᱫᱚ ᱟᱭᱥᱤᱥᱤ ᱨᱮᱱ ᱴᱮᱥᱴ ᱟᱨ ᱢᱤᱫ ᱢᱟᱦᱟᱸᱨᱤ ᱠᱨᱤᱠᱮᱴ ᱜᱟᱛᱮ ᱞᱟᱹᱜᱤᱛ Permanent ᱫᱚᱞ ᱨᱮᱱᱟᱜ ᱛᱟᱹᱞᱠᱟᱹ ᱨᱮ ᱢᱮᱱᱟᱜ ᱠᱳᱣᱟ᱾ ᱱᱩᱠᱩ ᱫᱚ ᱜᱮᱞ ᱟᱜ ᱴᱮᱥᱴ ᱜᱟᱛᱮ ᱫᱤᱥᱟᱹᱢ ᱦᱤᱥᱟᱹᱵᱛᱮ ᱒᱐᱐᱐ ᱥᱮᱨᱢᱟ ᱨᱮ ᱰᱷᱟᱠᱟ ᱨᱮ ᱥᱤᱧᱚᱛ ᱵᱤᱨᱩᱫᱷ ᱯᱩᱭᱞᱩ ᱴᱮᱥᱴᱠᱩ ᱜᱟᱛᱮᱞᱮᱱᱟ᱾
ᱱᱟᱜᱟᱢ
ᱵᱟᱝᱞᱟᱫᱮᱥ ᱑᱙᱙᱗ ᱥᱮᱨᱢᱟ ᱨᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱥᱚᱸᱥᱛᱷᱟ (ᱟᱭᱥᱤᱥᱤ) ᱟᱜ ᱥᱚᱦᱚ ᱥᱚᱝᱜᱚᱴᱷᱚᱱᱮ ᱦᱩᱭ ᱞᱮᱱᱟ᱾ ᱑᱙᱗᱙ ᱥᱮᱨᱢᱟ ᱨᱮ ᱨᱟᱠᱤᱵᱩᱞ ᱦᱟᱥᱟᱱ ᱟᱜ ᱢᱩᱬᱩᱛ ᱫᱟᱲᱮᱛᱮ ᱤᱝᱞᱮᱱᱰ ᱨᱮ ᱦᱩᱭᱞᱮᱱ ᱟᱭᱥᱤᱥᱤ ᱴᱨᱚᱯᱷᱤ ᱨᱮ ᱥᱮᱞᱮᱫᱲ ᱠᱟᱛᱮ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱨᱮᱠᱚ ᱥᱮᱞᱮᱫᱽ ᱞᱮᱱᱟ᱾ ᱔ ᱜᱚᱴᱟᱝ ᱜᱟᱛᱮ ᱵᱷᱤᱛᱨᱤᱨᱮ ᱒ ᱜᱚᱴᱟᱝ ᱨᱮᱫᱚ ᱠᱚ ᱦᱟᱨᱟᱣᱮᱱᱟ ᱟᱨ ᱒ ᱜᱚᱴᱟᱝ ᱨᱮ ᱡᱤᱛᱟᱹᱣ ᱠᱟᱛᱮ ᱦᱚᱸ ᱴᱩᱨᱱᱟᱢᱮᱱᱴ ᱠᱷᱚᱱ ᱠᱚ ᱯᱟᱹᱥᱤᱨ ᱮᱱᱟ᱾ ᱜᱟᱡᱤ ᱟᱥᱨᱟᱯᱷ ᱦᱳᱥᱮᱱ ᱞᱤᱯᱩ ᱟᱜ ᱱᱮᱛᱨᱤᱛᱛᱚ ᱛᱮ ᱮᱥᱤᱭᱟ ᱠᱟᱯ ᱠᱨᱤᱠᱮᱴ ᱨᱮ ᱑᱙᱘᱖ ᱥᱮᱨᱢᱟ ᱨᱮᱱᱟᱜ ᱓᱑ ᱢᱟᱨᱪ ᱵᱟᱝᱞᱟᱫᱮᱥ ᱯᱩᱭᱞᱩ ᱫᱷᱟᱣᱛᱮ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱨᱮᱭ ᱜᱟᱛᱮᱞᱮᱱᱟ᱾
ᱟᱭᱳᱡᱳᱠ ᱫᱤᱥᱟᱹᱢ ᱦᱤᱥᱟᱹᱵᱛᱮ ᱑᱙᱘᱘ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱯᱩᱭᱞᱩ ᱫᱷᱟᱣᱛᱮ ᱜᱟᱛᱮ ᱨᱮᱭ ᱥᱮᱞᱮᱫᱽ ᱞᱮᱱᱟ᱾ ᱱᱚᱣᱟ ᱜᱮ ᱵᱟᱝᱞᱟᱫᱮᱥ ᱨᱮ ᱦᱩᱭ ᱟᱠᱟᱱ ᱯᱩᱞᱩ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ᱾ ᱩᱱ ᱡᱚᱠᱷᱚᱡ ᱟᱹᱰᱤ ᱠᱟᱡᱟᱠ ᱰᱩᱵᱟᱹ ᱨᱮᱦᱚᱸ ᱵᱷᱟᱜᱮ ᱟᱭᱳᱡᱳᱠ ᱦᱤᱥᱟᱹᱵᱛᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱧᱩᱛᱩᱢ ᱯᱟᱥᱱᱟᱣᱞᱮᱱᱟ᱾
ᱟᱭᱢᱟ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱦᱮᱯᱨᱟᱣ ᱨᱮ ᱥᱮᱞᱮᱫᱽ ᱠᱟᱛᱮ ᱑᱙᱙᱘ ᱥᱮᱨᱢᱟ ᱨᱮ ᱯᱩᱭᱞᱩ ᱫᱷᱟᱣᱛᱮ ᱠᱮᱱᱤᱭᱟ ᱵᱤᱨᱩᱫᱷᱨᱮ ᱵᱟᱝᱞᱟᱫᱮᱥ ᱜᱟᱛᱮ ᱨᱮᱠᱚ ᱡᱤᱛᱟᱹᱣ ᱞᱮᱱᱟ᱾ ᱢᱳᱦᱟᱢᱢᱚᱫᱽ ᱨᱚᱯᱷᱤᱠ ᱟᱜ ᱟᱹᱰᱤ ᱵᱷᱟᱜᱮ ᱜᱟᱛᱮ (᱗᱗ ᱨᱟᱱ ᱟᱨ ᱓ ᱣᱤᱠᱮᱴ) ᱠᱟᱠᱷᱟᱱᱟᱜ ᱛᱮ ᱠᱮᱱᱤᱭᱟ ᱵᱤᱨᱩᱫᱷ ᱨᱮ ᱥᱤᱧᱚᱛ ᱨᱮ ᱦᱩᱭᱞᱮᱱ ᱜᱟᱛᱮ ᱨᱮᱠᱩ ᱡᱤᱛᱟᱹᱣ ᱞᱮᱱᱟ᱾ ᱟᱛᱦᱟᱨ ᱟᱞᱤ ᱠᱷᱟᱱ ᱟᱨ ᱨᱚᱯᱷᱤᱠ ᱡᱩᱴᱤ ᱑᱓᱗ ᱨᱟᱱᱠᱤᱱ ᱵᱮᱱᱟᱣ ᱞᱮᱫᱟ᱾ ᱟᱛᱦᱟᱨ ᱟᱞᱤ ᱠᱷᱟᱱ ᱔᱗ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ ᱟᱭᱥᱤᱥᱤ ᱴᱨᱚᱯᱷᱤ ᱡᱤᱛᱟᱹᱣ ᱛᱟᱭᱚᱢ ᱜᱮ ᱵᱟᱝᱞᱟᱫᱮᱥ ᱑᱙᱙᱙ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱨᱮ ᱜᱟᱛᱮ ᱨᱮᱱᱟᱜ ᱟᱹᱭᱫᱟᱹᱨᱤ ᱠᱩ ᱧᱟᱢ ᱠᱮᱫᱟ ᱟᱨ ᱟᱭᱥᱤᱥᱤ ᱨᱮᱱᱟᱜ ᱱᱤᱭᱚᱢᱤᱛᱚ ᱥᱚᱫᱚᱥᱥᱚ ᱦᱚᱸ ᱠᱩ ᱦᱩᱭᱮᱱᱟ᱾ ᱯᱩᱭᱞᱩ ᱫᱷᱟᱣ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱨᱮᱜᱮ ᱵᱟᱝᱞᱟᱫᱮᱥ ᱪᱚᱢᱚᱠ ᱠᱩ ᱩᱫᱩᱜ ᱫᱟᱲᱮᱭᱟᱫᱟ᱾ ᱟᱹᱰᱤ ᱢᱚᱡᱽ ᱠᱩ ᱯᱷᱤᱞᱰᱤᱝ ᱞᱮᱫᱟ ᱟᱨ ᱠᱷᱟᱞᱮᱫᱽ ᱢᱟᱦᱢᱩᱫᱽ ᱓᱑ ᱨᱟᱱ ᱮᱢ ᱠᱟᱛᱮ ᱓ ᱣᱤᱠᱮᱴᱮ ᱦᱟᱛᱟᱣ ᱠᱟᱛᱮ ᱵᱟᱝᱞᱟᱫᱮᱥ ᱑᱙᱙᱒ ᱨᱮᱱ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱥᱤᱨᱳᱯᱟ ᱡᱤᱛᱟᱹᱣ ᱫᱚᱞ ᱯᱟᱠᱤᱥᱛᱟᱱ ᱠᱩ ᱦᱟᱨᱟᱣ ᱠᱮᱛ ᱠᱳᱣᱟ᱾ ᱠᱷᱟᱞᱮᱫᱽ ᱢᱟᱦᱢᱩᱫᱽ ᱜᱟᱛᱮ ᱨᱮᱱ ᱡᱚᱛᱚ ᱠᱷᱟᱡ ᱢᱚᱡᱽ ᱯᱞᱮᱭᱟᱨᱮ ᱦᱩᱭᱞᱮᱱᱟ᱾ ᱯᱟᱠᱤᱥᱛᱟᱱ ᱟᱨ ᱮᱥᱠᱚᱴᱞᱮᱱᱰ ᱦᱟᱨᱟᱣ ᱠᱟᱛᱮ ᱦᱚᱸ ᱵᱟᱝᱞᱟᱫᱮᱥ ᱡᱮᱜᱮᱛ ᱠᱟᱯ ᱨᱮᱱᱟᱜ ᱫᱚᱥᱟᱨ ᱨᱟᱣᱱᱰ ᱨᱮ ᱵᱟᱹᱠᱩ ᱪᱟᱞᱟᱣ ᱫᱟᱲᱮᱞᱮᱱᱟ᱾ ᱟᱫᱚ ᱛᱟᱭᱚᱢ ᱫᱟᱨᱟᱢ ᱛᱮ ᱚᱱᱟᱠᱩᱜᱮ ᱴᱮᱥᱴ ᱜᱟᱛᱮ ᱨᱮᱱ ᱥᱚᱫᱚᱥᱥᱚ ᱦᱩᱭᱩᱜ ᱞᱟᱹᱜᱤᱛ ᱵᱟᱝᱞᱟᱫᱮᱥ ᱫᱟᱲᱮᱭ ᱧᱟᱢ ᱞᱮᱫᱟ᱾
ᱯᱷᱮᱰᱟᱛ
ᱛᱷᱚᱠ:ᱠᱨᱤᱠᱮᱴ
ᱦᱤᱱᱟ ᱥᱤᱱᱫᱷᱩ
ᱦᱤᱱᱟ ᱥᱤᱱᱫᱷᱩ (ᱡᱟᱱᱟᱢ ᱒᱙ ᱚᱜᱚᱥᱴ ᱑᱙᱘᱙) ᱫᱚ ᱥᱤᱧᱚᱛ ᱨᱤᱱᱤᱡ ᱥᱩᱴᱚᱨ ᱠᱟᱱᱟᱭ ᱾ ᱐᱗ ᱮᱯᱨᱤᱞ ᱒᱐᱑᱔ ᱡᱚᱦᱚᱜ ᱟᱡ ᱣᱟᱨᱞᱰ ᱨᱮᱸᱠᱤᱝᱜ ᱨᱮ ᱯᱩᱭᱞᱩ ᱴᱷᱟᱶ ᱟᱢᱮᱴ ᱠᱟᱛᱮᱫ ᱯᱩᱭᱞᱩ ᱥᱤᱧᱚᱛ ᱨᱤᱱᱤᱡ ᱯᱤᱥᱴᱚᱞ ᱥᱩᱴᱚᱨ ᱮ ᱦᱩᱭ ᱞᱮᱱᱟ ᱾. ᱒᱐᱑᱓ ᱨᱮ ᱥᱤᱱᱫᱷᱩ ᱯᱩᱭᱞᱩ ᱥᱤᱧᱚᱛᱤᱭᱟ ᱞᱮᱠᱟᱛᱮ ᱟᱭᱤᱮᱥᱮᱥᱮᱯᱷ ᱡᱮᱜᱮᱛ ᱠᱚᱯ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱮᱵᱷᱮᱱᱴ ᱨᱮ ᱥᱚᱱᱟ ᱫᱟᱲᱮ ᱞᱮᱱᱟᱭ ᱾ ᱒᱐᱑᱔ ᱥᱟᱞ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱒᱐᱓ᱹ᱘ ᱨᱮ ᱣᱟᱨᱞᱰ ᱨᱮᱠᱚᱨᱰ ᱞᱮᱫᱼᱟ ᱾  ᱥᱤᱸᱫᱷᱩ ᱡᱚᱡᱚᱢ ᱛᱤ ᱟᱨ ᱡᱚᱡᱚᱢ ᱢᱮᱫ ᱛᱮ ᱟᱰᱤ ᱜᱮ ᱯᱟᱹᱨᱩᱠᱷᱤᱭᱟᱹ ᱜᱮᱭᱟᱭ ᱿
ᱡᱤᱭᱚᱱ
᱒᱐᱑᱓ ᱥᱟᱞ ᱨᱮ ᱥᱤᱱᱫᱷᱩ ᱰᱮᱱᱴᱟᱞ ᱥᱚᱨᱡᱚᱨᱤ ᱨᱮ ᱰᱤᱜᱨᱤ ᱧᱟᱢ ᱠᱮᱫᱼᱟ ᱿ ᱟᱡ ᱵᱟᱵᱟ ᱦᱚᱸ ᱡᱟᱹᱛᱤᱭᱟᱹᱨᱤ ᱜᱷᱮᱞᱚᱱᱰ ᱥᱩᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ᱟᱡ ᱫᱟᱫᱟ ᱦᱚᱸ ᱑᱐ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱥᱩᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱠᱟᱠᱟ ᱦᱚᱸ ᱢᱤᱫᱴᱟᱝ ᱵᱟᱺᱫᱷᱩᱠ ᱡᱩᱛᱨᱟᱹᱣ ᱵᱟᱹᱰᱚᱦᱤ ᱡᱟᱱᱟᱭ ᱾ ᱗ ᱯᱷᱮᱵᱨᱩᱣᱟᱨᱤ ᱒᱐᱑᱓ ᱨᱮ ᱥᱤᱸᱫᱷᱩ ᱨᱳᱱᱟᱠ ᱯᱚᱱᱰᱤᱛ ᱥᱟᱶ ᱮ ᱡᱟᱶᱟᱭ ᱮᱱᱟᱭ ᱡᱟᱦᱟᱸᱭ ᱢᱤᱫ ᱥᱩᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱟᱡᱤᱡ ᱠᱳᱪ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱥᱤᱱᱫᱷᱩ ᱢᱩᱢᱵᱟᱭ ᱨᱮᱱᱟᱜ ᱜᱳᱨᱮᱜᱟᱶ ᱨᱮ ᱛᱟᱦᱮᱱᱠᱟᱱᱟᱭ
ᱠᱮᱨᱤᱭᱚᱨ
᱒᱐᱐᱙ ᱥᱟᱞ ᱨᱮᱟᱭᱤ ᱮᱥᱮᱥᱮᱯᱷ ᱵᱮᱱᱡᱤᱝ ᱦᱮᱯᱨᱟᱮ ᱨᱮ ᱟᱡ ᱨᱩᱯᱟᱭ ᱫᱟᱲᱮ ᱮᱱᱟᱭ. ᱠᱨᱮᱞᱟ ᱱᱮᱥᱱᱟᱞ ᱪᱚᱢᱯᱭᱟᱱᱥᱤᱯ ᱨᱮ ᱟᱡ ᱑᱐ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱨᱮ ᱯᱩᱭᱞᱩ ᱴᱷᱟᱶ ᱨᱮ ᱫᱟᱲᱮ ᱞᱮᱱᱟᱭ ᱾ ᱥᱤᱫᱷᱩ ᱟᱱᱱᱩ ᱨᱟᱡ ᱥᱤᱝ ᱟᱨ ᱥᱳᱱᱤᱭᱟ ᱨᱟᱭ ᱥᱟᱶ ᱳᱢᱮᱱ ᱯᱮᱭᱟᱨ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱨᱮ ᱫᱟᱲᱮ ᱞᱮᱱᱟᱠᱚ. ᱟᱡ ᱮᱠᱞᱟ ᱦᱟᱜ ᱦᱮᱯᱨᱟᱣ ᱨᱮ ᱨᱩᱯᱟᱹᱭ ᱫᱟᱲᱮ ᱞᱮᱱᱟ.
᱒᱐᱑᱒ ᱞᱚᱱᱰᱚᱱ ᱥᱚᱢᱚᱨ ᱚᱞᱤᱢᱯᱤᱠ ᱨᱮ ᱟᱡ ᱥᱮᱞᱮᱫ ᱮ ᱛᱟᱦᱮᱸ ᱞᱮᱱᱟᱭ
᱒᱐᱑᱓ ᱢᱭᱩᱱᱤᱠ ᱡᱚᱨᱢᱟᱱᱤ ᱦᱮᱯᱨᱟᱣ ᱨᱮ ᱟᱡ ᱥᱚᱱᱟᱭ ᱫᱟᱲᱮ ᱞᱮᱱᱟ ᱾ ᱚᱱᱟ ᱦᱮᱯᱨᱟᱮ ᱨᱮ ᱟᱡ ᱥᱚᱨᱵᱤᱭᱟ ᱨᱤᱱᱤᱡ ᱡᱳᱨᱟᱱᱟ ᱟᱨᱩᱱᱚᱵᱷᱤᱠ ᱟᱨ ᱭᱩᱠᱨᱮᱱ ᱨᱤᱱᱤᱡ ᱚᱞᱮᱱᱟ ᱠᱚᱥᱛᱮᱵᱤᱪ᱒᱐᱓ᱹ᱘ ᱯᱚᱭᱮᱱᱴ ᱛᱮ ᱦᱟᱨᱟᱮ ᱞᱮᱫ ᱠᱤᱱᱟᱭ
᱒᱐᱑᱘ ᱥᱟᱞ ᱨᱮᱱᱟᱜ ᱠᱚᱢᱚᱱᱣᱮᱞᱛᱷ ᱠᱷᱮᱞ ᱨᱮᱱᱟᱜ ᱑᱐ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱮᱵᱷᱮᱱᱴ ᱨᱮ ᱨᱩᱯᱟᱹ ᱒᱘ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱮᱵᱷᱮᱱᱴ ᱨᱮ ᱥᱚᱱᱟ ᱟᱨ ᱜᱷᱮᱞ ᱨᱮᱠᱚᱨᱰ ᱮ ᱠᱚᱨᱟᱣ ᱞᱮᱫ ᱛᱟᱦᱮᱸᱫ ᱿
ᱥᱤᱨᱯᱷᱟᱹ
᱒᱘ ᱚᱜᱚᱥᱴ ᱒᱐᱑᱔ ᱨᱮ ᱥᱤᱱᱫᱷᱩ ᱚᱨᱡᱩᱱ ᱟᱣᱟᱨᱰ ᱨᱮᱱᱟᱜ ᱢᱟᱱ ᱠᱚ ᱮᱢᱟ ᱦᱟᱫᱮ ᱛᱟᱦᱮᱸᱫ.
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱵᱷᱟᱭᱤ (᱑᱙᱙᱗ ᱯᱷᱤᱞᱢ)
ᱵᱷᱟᱭᱤ ᱯᱷᱤᱞᱢ ᱫᱚ ᱑᱙᱙᱗ ᱨᱮᱱᱟᱜ ᱢᱤᱫ ᱦᱤᱸᱫᱤ ᱯᱷᱤᱞᱢ ᱠᱟᱱᱟ, ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱜᱮᱝ ᱥᱴᱟᱨ ᱰᱨᱟᱢᱟ ᱯᱷᱤᱞᱢ ᱰᱟᱭᱨᱮᱠᱴᱮᱰ ᱟᱠᱟᱫᱟᱭ ᱫᱤᱯᱟᱠ ᱥᱤᱣ ᱫᱟᱥᱟᱱᱤ, ᱟᱨ ᱱᱚᱶᱟ ᱯᱷᱤᱞᱢ ᱠᱟᱹᱦᱱᱤ ᱚ-ᱚᱞᱤᱡ ᱫᱚ ᱠᱮᱫᱟᱨ ᱠᱜᱟᱱ ᱠᱟᱱᱟᱭ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱮᱛᱚᱦᱚᱵ ᱠᱚ ᱫᱚ ᱢᱮᱱᱟᱜ ᱠᱚᱣᱟ ᱡᱟᱦᱟᱹᱭ ᱠᱚ ᱯᱟᱴ ᱟᱠᱟᱫᱟ ᱥᱩᱱᱤᱞ ᱥᱮᱴᱴᱤ, ᱯᱩᱡᱟ ᱵᱟᱛᱨᱟ, ᱥᱚᱱᱟᱞᱤ ᱵᱮᱱᱰᱨᱮ ᱟᱨ ᱟᱥᱤᱥ ᱵᱤᱫᱽᱭᱟᱨᱛᱷᱤ ᱱᱩᱠᱩ ᱠᱚ ᱞᱤᱰ ᱨᱚᱞ ᱨᱮ ᱢᱮᱱᱟᱜ ᱠᱚᱣᱟ᱾ ᱱᱚᱶᱟ ᱫᱚ ᱟᱭᱢᱟ ᱫᱷᱟᱣ ᱧᱮᱞ ᱠᱟᱛᱮᱜ ᱪᱮᱛᱟᱱ ᱮᱣᱨᱮᱡᱽ ᱨᱮ ᱢᱮᱱᱟᱜ-ᱟ ᱟᱨ ᱱᱚᱶᱟ ᱯᱷᱤᱞᱢ ᱫᱚ ᱫᱟᱨᱟᱭ ᱤᱫᱤ ᱥᱟᱶᱛᱮ ᱵᱚᱠᱥ ᱚᱯᱷᱤᱥ ᱨᱮ ᱦᱤᱴ ᱮᱱᱟ᱾
ᱱᱚᱶᱟ ᱯᱷᱤᱞᱢ ᱫᱚ ᱦᱤᱸᱫᱩ-ᱫᱤᱠᱩ ᱠᱚᱣᱟᱜ ᱫᱤᱣᱟᱞᱤ ᱯᱚᱨᱚᱵᱽ ᱨᱮ ᱱᱚᱶᱟ ᱥᱟᱶᱛᱮ ᱟᱨ ᱠᱚᱣᱟᱜ ᱥᱟᱦᱨᱩᱠᱷ ᱠᱷᱟᱱᱟᱜ ᱫᱤᱞ ᱛᱚ ᱯᱟᱜᱚᱞ ᱦᱟᱭ, ᱱᱟᱱᱟ ᱯᱟᱴᱮᱠᱟᱨ ᱟᱜ ᱜᱩᱞᱟᱢ-ᱮ-ᱢᱩᱥᱛᱚᱯᱷᱟ ᱟᱨ ᱰᱮᱣᱤᱰ ᱫᱷᱟᱣᱚᱱᱟᱜ ᱫᱤᱣᱟᱱᱟ ᱢᱚᱥᱛᱟᱱᱟ᱾
ᱱᱚᱶᱟ ᱯᱷᱤᱞᱢ ᱫᱚ ᱛᱮᱞᱩᱜᱩ ᱯᱷᱤᱞᱢ ᱨᱮᱱᱟᱜ ᱦᱚᱸ ᱚᱱᱱᱟ  ᱨᱤᱢᱮᱠ ᱢᱮᱱᱟᱜ ᱜᱮᱭᱟ, ᱱᱚᱶᱟ ᱨᱤᱱᱤᱡ ᱯᱟᱴ ᱤᱡ ᱠᱚ ᱫᱚ ᱨᱟᱡᱽᱥᱮᱠᱷᱟᱨ, ᱨᱚᱡᱟ ᱥᱮᱞᱣᱟᱢᱚᱱᱤ ᱟᱨ ᱜᱚᱣᱛᱟᱢᱤ ᱠᱚ ᱨᱚᱞ ᱨᱮ ᱢᱮᱱᱟᱜ ᱠᱚᱣᱟ᱾
ᱛᱮᱛᱮᱫ
ᱵᱩᱨᱩ-ᱰᱩᱝᱜᱽᱨᱤ ᱨᱮᱱᱟᱜ ᱴᱚᱴᱷᱟ ᱨᱮ ᱵᱷᱨᱚᱥᱴ ᱯᱩᱞᱤᱥ ᱠᱟᱹᱢᱤᱭᱟ ᱟᱨ ᱠᱟᱨᱟᱯᱴ ᱣᱚᱫᱽ ᱠᱚᱣᱟᱜ ᱮᱴᱮᱠ ᱨᱮᱱᱟᱜ ᱥᱚᱢᱱᱟ ᱦᱩᱭ ᱟᱛᱮᱜ, ᱠᱩᱱᱫᱟᱱ (ᱥᱩᱱᱤᱞ ᱥᱨᱴᱴᱤ) ᱟᱡ ᱨᱤᱱ ᱦᱩᱰᱤᱧ ᱵᱚᱭᱦᱟ ᱠᱤᱥᱱᱟ (ᱠᱩᱱᱟᱞ ᱠᱷᱮᱢᱩ) ᱣᱟᱜ ᱥᱟᱶ ᱢᱤᱫ ᱥᱚᱨᱮᱥ ᱣᱚᱠᱤᱞ ᱥᱚᱛᱭᱚ ᱯᱨᱚᱠᱟᱥ ᱱᱟᱨᱟᱭᱟᱬ (ᱚᱢ ᱯᱩᱨᱤ) ᱟᱨ ᱩᱱᱤ ᱨᱤᱱ ᱜᱤᱫᱟᱹᱨ ᱟᱜ ᱜᱚᱲᱚ ᱛᱮ ᱢᱩᱢᱵᱟᱭᱤ ᱥᱮᱱᱚᱜ ᱞᱟᱹᱜᱤᱫ ᱮ ᱥᱟᱞᱟ ᱜᱚᱴᱟ ᱮᱫ-ᱟ᱾ ᱯᱩᱡᱟ (ᱯᱩᱡᱟ ᱵᱟᱛᱨᱟ) ᱟᱨ ᱢᱤᱱᱩ (ᱥᱚᱱᱟᱞᱤ ᱵᱨᱱᱰᱨᱮ)᱾ ᱠᱩᱱᱫᱟᱱ ᱫᱚ ᱩᱥᱟᱹᱨᱟ ᱜᱮ ᱢᱤᱫ ᱚᱣᱴᱚ ᱪᱟᱞᱟᱣ ᱟᱱᱤᱡ ᱢᱤᱫ ᱰᱟᱨᱭᱤᱣᱚᱨ ᱨᱮᱱᱟ ᱪᱟᱠᱨᱤ ᱧᱟᱢ ᱮᱫᱟᱭ, ᱟᱨ ᱟᱡ ᱦᱩᱰᱤᱧ ᱵᱚᱭᱦᱟ ᱠᱤᱥᱱᱟ ᱫᱚ ᱟᱥᱲᱟ ᱛᱮ ᱚᱞᱚᱜ ᱞᱟᱹᱜᱤᱫ ᱵᱷᱮᱡᱟᱣ ᱮ ᱮᱦᱚᱵ ᱚᱪᱚᱭᱮ ᱠᱟᱱᱟ᱾ ᱱᱤᱦᱟᱹᱛ ᱜᱮ ᱩᱱᱤ ᱟᱡᱟᱜ ᱡᱤᱭᱚᱱ ᱥᱴᱟᱭᱤᱞ ᱫᱚ ᱵᱚᱫᱚᱞ ᱜᱟᱫᱚᱜ ᱠᱟᱱ ᱛᱟᱭᱟ ᱟᱨ ᱥᱚᱦᱚᱨ ᱨᱤᱱ ᱛᱟᱦᱮᱱ ᱟᱱ ᱦᱚᱲ ᱮ ᱵᱟᱱᱟᱜ ᱠᱟᱱᱟ᱾ ᱰᱚᱱ ᱰᱮᱣᱤᱰ (ᱟᱥᱤᱥ ᱵᱤᱫᱽᱭᱟᱨᱛᱷᱤ) ᱟᱨ ᱢᱚᱞᱤᱠ (ᱨᱟᱡᱮᱱᱫᱽᱨᱚ ᱜᱩᱯᱛᱟ) ᱥᱚᱦᱚᱨ ᱨᱮ ᱠᱚᱴᱴᱚᱨ ᱯᱚᱨᱛᱤᱫᱽᱣᱚᱸᱫᱽᱣᱤ ᱛᱟᱦᱮᱱ ᱠᱟᱱᱟᱭ,ᱡᱟᱦᱟᱸᱭ ᱥᱚᱛᱛᱟ ᱨᱮ ᱦᱤᱡᱩᱜ ᱞᱟᱹᱜᱤᱫ ᱛᱮ ᱟᱹᱰᱤ ᱮ ᱠᱩᱨᱩᱢᱩᱴᱩ ᱠᱟᱱᱟ, ᱟᱨ ᱵᱷᱨᱚᱥᱴ ᱢᱚᱸᱛᱨᱤ ᱟᱡᱟᱜ ᱱᱟᱯᱷᱟ ᱞᱟᱹᱜᱤᱫ ᱵᱟᱱᱟᱨ ᱥᱮᱫ ᱜᱮ ᱥᱚᱢᱚᱨᱛᱷᱚᱱ ᱞᱟᱹᱜᱤᱫ ᱛᱮ ᱟᱹᱰᱤ ᱮ ᱠᱩᱨᱩᱢᱩᱴᱩ ᱮᱫ-ᱟ᱾
ᱥᱟᱣᱩᱱᱰ ᱴᱨᱮᱠ
ᱟᱱᱚᱱᱫᱽ-ᱢᱤᱠᱤᱱᱫᱽ ᱟᱨ ᱥᱚᱢᱤᱨ ᱨᱤᱱ ᱴᱤᱢ ᱩᱱ ᱦᱟᱹᱵᱤᱡ ᱰᱟᱭᱨᱠᱴᱟᱨ ᱫᱩᱯᱟᱠ ᱥᱤᱣ ᱫᱟᱥᱟᱱᱤ ᱥᱟᱶ ᱵᱟᱨ-ᱵᱟᱨ ᱫᱚᱦᱲᱟ ᱠᱟᱛᱮᱜ ᱠᱚᱢᱯᱚᱡᱤᱝ ᱥᱟᱠᱥᱮᱡᱽᱯᱷᱩᱞ ᱥᱮᱨᱮᱧ ᱠᱚ ᱮᱢ ᱟᱠᱟᱫ ᱥᱟᱶᱛᱮ ᱢᱭᱩᱡᱤᱠ ᱠᱚ ᱯᱷᱤᱞᱢ ᱨᱮ ᱠᱚ ᱮᱢ ᱟᱠᱟᱫᱟ ᱯᱷᱤᱞᱢ ᱨᱮᱱᱟᱜ ᱥᱮᱨᱮᱧ ᱠᱚ ᱯᱮᱦᱪᱟᱱ (᱑᱙᱙᱓) ᱟᱨ ᱜᱚᱯᱤ ᱠᱤᱥᱟᱱ (᱑᱙᱙᱔) ᱨᱮᱱᱟᱜ ᱵᱟᱱᱟᱣ ᱢᱮᱱᱟᱜ-ᱟ᱾
ᱵᱟᱜᱷᱟ ᱩᱯᱚᱡᱮᱞᱟ
ᱵᱟᱜᱷᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮ ᱢᱮᱱᱟᱜ ᱨᱟᱡᱽᱥᱟᱦᱤ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱪᱟᱨᱜᱷᱟᱴ ᱩᱯᱚᱡᱮᱞᱟ ᱟᱨ ᱵᱟᱜᱟᱛᱤᱯᱟᱲᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱫᱚᱣᱞᱚᱛᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱞᱟᱞᱯᱩᱨ ᱩᱯᱚᱡᱮᱞᱟ ᱟᱨ ᱵᱟᱜᱟᱛᱤᱯᱟᱲᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱟᱨ ᱯᱚᱫᱫᱟ ᱜᱟᱰᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱫᱚ ᱒ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱗ ᱜᱚᱴᱟᱝ ᱤᱭᱩᱱᱤᱭᱚᱱ, ᱙᱙ ᱜᱚᱴᱟᱝ ᱢᱳᱣᱡᱟ ᱟᱨ ᱑᱓᱖ ᱜᱚᱴᱟᱝ ᱟᱛᱚ ᱛᱮ ᱦᱩᱭᱟᱠᱟᱱᱟ᱾
ᱤᱭᱩᱱᱤᱭᱚᱱᱠᱚ
ᱢᱤᱥᱨᱤ ᱫᱟᱹᱞ
ᱢᱤᱥᱨᱤ ᱫᱟᱹᱞ ᱟᱨᱡᱟᱣ ᱞᱟᱹᱜᱤᱫ ᱚᱠᱟ ᱞᱮᱠᱟᱱ ᱦᱟᱥᱟ
ᱢᱤᱥᱨᱤ ᱫᱟᱹᱞ ᱨᱮᱱᱟᱜ ᱞᱟᱜᱟᱣ ᱞᱟᱹᱜᱤᱫ ᱫᱚ ᱫᱚᱢᱟᱴ ᱯᱮᱨᱡᱽ ᱚᱛ ᱞᱟᱹᱜᱤᱫ ᱜᱮ ᱟᱹᱰᱤ ᱫᱚᱨᱠᱟᱨᱚᱜ ᱟ ᱱᱚᱶᱟ ᱞᱟᱹᱜᱤᱫ ᱥᱟᱱᱟᱢ ᱠᱷᱚᱱ ᱱᱟᱯᱟᱭ ᱫᱚᱢᱟᱴ ᱚᱛ ᱛᱟᱦᱮᱱ ᱫᱚᱨᱠᱟᱨᱟ᱾
ᱵᱟᱜᱷᱟ ᱩᱯᱚᱡᱮᱞᱟ
ᱦᱚᱲᱠᱚ
ᱦᱚᱲ ᱠᱚᱫᱚ - ᱑,᱘᱔,᱑᱘᱓ (᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟᱛᱮ ᱧᱟᱢᱟᱠᱟᱱᱟ)
ᱢᱤᱥᱨᱤ ᱫᱟᱹᱞ
ᱱᱚᱶᱟ ᱞᱟᱹᱜᱤᱫ ᱦᱚᱭ ᱫᱟᱜ ᱠᱚ
ᱟᱨᱡᱟᱣ ᱞᱟᱹᱜᱤᱫ ᱣᱟᱱᱟᱥᱯᱟᱛᱤ ᱵᱟᱲᱷᱟᱜ ᱞᱟᱹᱜᱤᱫ ᱨᱮᱭᱟᱲ ᱦᱚᱭ ᱫᱟᱜ ᱟᱨ ᱵᱤᱞᱤᱜ ᱞᱟᱹᱜᱤᱫ ᱫᱚ ᱞᱚᱞᱚ ᱦᱚᱭ ᱫᱟᱜ ᱨᱮᱱᱟᱜ ᱫᱚᱨᱠᱟᱨᱚᱜ ᱠᱟᱱᱟ᱾ ᱟᱨᱡᱟᱣ ᱞᱟᱹᱜᱤᱫ ᱒᱐ ᱰᱤᱜᱨᱤ ᱠᱷᱚᱱ ᱓᱐ ᱰᱤᱜᱨᱤ ᱥᱮᱞᱟᱤᱭᱟᱥ ᱛᱟᱯᱢᱟᱱ ᱨᱮᱱᱟᱜ ᱫᱚᱨᱠᱟᱨᱚᱜ ᱠᱟᱱᱟ᱾ ᱱᱚᱶᱟ ᱦᱚᱭ ᱫᱟᱜ ᱨᱮ ᱢᱤᱥᱨᱤ ᱫᱟᱹᱞ ᱨᱮᱱᱟᱜ ᱟᱨᱡᱟᱣ ᱟᱹᱰᱤ ᱱᱟᱯᱟᱭ ᱞᱮᱠᱟᱛᱮᱢ ᱟᱨᱡᱟᱣ ᱫᱟᱲᱮᱭᱟ ᱟ᱾
ᱵᱟᱜᱷᱟ ᱩᱯᱚᱡᱮᱞᱟ
ᱫᱩᱨᱤᱵᱽᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱫᱚ ᱟᱹᱰᱤ ᱫᱚ ᱠᱟᱹᱢᱤ ᱞᱮᱠᱟᱱ ᱡᱟᱦᱟᱱᱟᱜ ᱵᱟᱹᱱᱩᱜ-ᱟ᱾ ᱤᱠᱷᱟᱹᱱ ᱱᱚᱸᱰᱮᱱ ᱠᱚ ᱟᱹᱰᱤ ᱜᱮᱠᱚ ᱠᱟᱹᱢᱤᱠᱚ ᱠᱟᱱᱟ᱾ ᱠᱨᱤᱥᱤ ᱠᱟᱹᱢᱤ ᱪᱮᱛᱟᱱ ᱨᱮᱜᱮ ᱟᱥᱟ ᱠᱚ ᱛᱥᱦᱮᱱᱱᱟ᱾
ᱢᱤᱥᱨᱤ ᱫᱟᱹᱞ
ᱟᱨᱡᱟᱣᱟ ᱞᱟᱹᱜᱤᱫ ᱠᱷᱮᱛ ᱥᱟᱯᱲᱟᱣ
ᱢᱤᱥᱨᱤ ᱫᱟᱹᱞ ᱟᱨᱡᱟᱣ ᱞᱟᱹᱜᱤᱫ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱱᱟᱦᱮᱞ ᱛᱮ ᱥᱤ ᱟᱠᱟᱱ ᱯᱟᱞᱴᱟᱣ ᱟᱠᱟᱱ ᱱᱟᱦᱮᱞ ᱛᱮ ᱦᱩᱭᱩᱜ ᱟ᱾ ᱚᱱᱟ ᱛᱟᱭᱱᱚᱢ ᱵᱟᱨ ᱯᱮ ᱫᱷᱟᱣ ᱥᱤ ᱫᱮᱦᱟᱛᱤ ᱱᱟᱦᱮᱞ ᱟᱨ ᱠᱟᱞᱴᱤᱣᱮᱴᱚᱨ ᱛᱮ ᱦᱩᱭ ᱠᱟᱛᱮᱜ ᱡᱷᱚᱨᱟ ᱵᱟᱱᱟᱣ ᱠᱟᱛᱮᱜ ᱠᱷᱮᱛ ᱫᱚ ᱵᱟᱨᱟᱵᱟᱨᱤ ᱥᱟᱯᱲᱟᱣ ᱠᱟᱛᱮᱜ ᱦᱩᱭᱩᱜ-ᱟ᱾ ᱡᱟᱦᱟᱸ ᱫᱚ ᱫᱟᱜ ᱮᱢ ᱠᱚᱨᱮ ᱚᱠᱟ ᱟᱥᱩᱵᱤᱰᱷᱟ ᱫᱚ ᱵᱟᱝ ᱟᱹᱭᱠᱟᱹᱜ-ᱟ᱾
ᱨᱚᱜᱽ ᱠᱷᱚᱱ ᱵᱟᱧᱪᱟᱣ ᱞᱟᱹᱜᱤᱫ ᱩᱯᱟᱭ
ᱢᱤᱥᱨᱤ ᱫᱟᱹᱞ ᱟᱨᱡᱟᱣ ᱨᱮ ᱨᱟᱜᱽ ᱡᱮᱞᱮᱠᱟ ᱩᱠᱴᱷᱟ ᱨᱚᱜᱽ, ᱜᱮᱨᱩᱭᱤ ᱨᱚᱜᱽ, ᱜᱨᱤᱣᱟ ᱨᱚᱜᱽ, ᱟᱨ ᱟᱥᱚᱞ ᱜᱟᱞᱟᱱ ᱠᱚ ᱢᱮᱱᱟᱜ-ᱟ᱾ ᱱᱚᱶᱟ ᱨᱚᱜᱽ ᱠᱷᱚᱱ ᱟᱨᱡᱟᱣ ᱟᱠᱟᱱ ᱵᱟᱧᱪᱟᱣ ᱞᱟᱹᱜᱤᱫ ᱟᱨᱩᱵ ᱠᱷᱚᱱ ᱢᱟᱲᱟᱝ ᱡᱟᱝ ᱫᱚ ᱛᱷᱤᱨᱚᱢ ᱱᱟᱢᱟᱠ ᱨᱟᱥᱟᱭᱟᱱ ᱒.᱕ ᱜᱨᱟᱢ ᱢᱚᱛᱨᱚ ᱥᱮ ᱕ ᱜᱨᱟᱢ ᱴᱨᱟᱭᱤᱠᱚᱰᱨᱟᱢᱟ ᱠᱷᱚᱱ ᱦᱟᱨ ᱞᱤᱴᱟᱨ ᱛᱮ ᱡᱟᱝ ᱨᱮᱱᱟᱜ ᱫᱟᱨᱮ ᱠᱷᱚᱱ ᱩᱯᱪᱟᱨ ᱠᱟᱛᱮᱜ ᱜᱮ ᱟᱨᱩᱵ ᱫᱚᱨᱠᱟᱨᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
The optical lens is named after the lentil (Latin: lens), whose shape it resembles. This same connection appears in many other languages:
ᱱᱩᱣᱟᱯᱚᱰᱟ
ᱱᱩᱣᱟᱯᱚᱰᱟ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱱᱩᱣᱟᱯᱚᱰᱟ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟ.ᱥᱟᱲᱟ ᱠᱟᱱᱚ ᱾ ᱯᱩᱪᱷᱤᱢ ᱳᱰᱤᱥᱟ ᱨᱮᱭᱟᱜ ᱱᱩᱣᱟᱯᱚᱰᱟ ᱦᱚᱱᱚᱛ ᱫᱚ ᱢᱚᱫᱷᱭᱚᱯᱨᱚᱫᱮᱥ ᱨᱮᱭᱟᱜ ᱨᱟᱭᱯᱩᱨ ᱟᱨ ᱳᱰᱤᱥᱟ ᱨᱮᱭᱟᱜ ᱵᱚᱨᱜᱚᱰ, ᱵᱚᱞᱟᱝᱜᱤᱨ ᱟᱨ ᱠᱚᱲᱟᱦᱟᱱᱰᱤ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱓᱔᱐᱗.᱐᱕ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱦᱚᱱᱚᱛ ᱫᱚ ᱑᱙᱙᱓ ᱫᱷᱟ.ᱵᱤᱡ ᱫᱚ ᱠᱚᱲᱟᱦᱟᱱᱰᱤ ᱨᱮᱭᱟᱜ ᱢᱤᱫ ᱦᱟ.ᱴᱤᱧ ᱛᱟᱦᱮᱸ ᱠᱟᱱᱟ ᱤᱠᱷᱟ.ᱱ ᱯᱨᱚᱥᱟᱥᱚᱱᱤᱠ ᱟᱜ ᱥᱩᱵᱤᱫᱷᱟ ᱞᱟ.ᱜᱤᱫ ᱜᱮ ᱱᱚᱣᱟ ᱫᱚ ᱠᱚᱲᱟᱦᱟᱱᱰᱤ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱷᱮᱜᱟᱨ ᱛᱮ ᱢᱤᱫ ᱦᱚᱱᱚᱛ ᱛᱷᱟᱯᱚᱱ ᱦᱩᱭ ᱮᱱᱟ ᱾ ᱯᱚᱛᱳᱨᱟ ᱡᱚᱜᱮᱥᱣᱚᱨ ᱢᱩᱫᱽᱨᱤ, ᱨᱟᱡᱤᱵᱽ ᱵᱟᱜᱟᱱ, ᱞᱟᱛᱟᱞᱜᱚᱝᱜᱟ, ᱡᱚᱜᱤᱢᱚᱴᱷ, ᱵᱩᱰᱷᱤᱠᱚᱢᱚᱱᱟ, ᱠᱷᱳᱨᱤᱭᱟᱨ, ᱜᱚᱣᱫᱷᱚᱥ ᱫᱟᱜ ᱡᱷᱟᱨᱱᱟ ᱮᱢᱟᱱ ᱱᱚᱰᱮᱱᱟᱜ ᱢᱩᱠᱷᱤᱭᱟ. ᱧᱮᱢᱮᱞ ᱴᱚᱴᱷᱟ ᱫᱚ ᱾
ᱯᱚᱛᱳᱨᱟ ᱡᱚᱜᱮᱥᱣᱚᱨ ᱢᱩᱫᱽᱨᱤ
ᱱᱚᱣᱟ ᱫᱚ ᱯᱩᱪᱷᱤᱢ ᱳᱰᱤᱥᱟ ᱟᱨ ᱪᱷᱚᱛᱤᱥᱜᱚᱰ ᱨᱤᱱ ᱦᱚᱲ ᱠᱚᱣᱟᱜ ᱢᱤᱫ ᱢᱚᱱᱮ ᱠᱩᱥᱤ ᱥᱤᱵᱽ ᱛᱷᱟᱱ ᱠᱟᱱᱟ ᱾ ᱢᱟᱨᱟᱜᱩᱰᱟ ᱜᱷᱟᱹᱴᱤ ᱨᱮᱭᱟᱜ ᱢᱟᱨᱟᱜᱩᱰᱟ ᱟᱹᱛᱩᱨᱮ ᱢᱮᱱᱟᱜ ᱱᱚᱣᱟ ᱢᱩᱫᱽᱨᱤ ᱫᱚ ᱖ ᱯᱷᱩᱴ ᱩᱥᱩᱞ ᱥᱤᱵᱽᱞᱤᱸᱜᱽ ᱛᱷᱟᱯᱚᱱ ᱟᱠᱟᱱᱟ ᱾ ᱚᱱᱟ ᱥᱩᱨ ᱨᱮᱜᱮ ᱨᱟᱢ ᱢᱩᱫᱽᱨᱤ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱔᱐ ᱯᱷᱩᱴ ᱩᱥᱩᱞ ᱦᱚᱱᱩᱢᱟᱱ ᱟᱜ ᱢᱩᱨᱛᱤ ᱱᱚᱰᱮᱱᱟᱜ ᱢᱤᱫ ᱢᱩᱠᱷᱤᱭᱟᱹ ᱢᱩᱦᱤᱛ ᱠᱟᱱᱟ ᱾
ᱯᱟᱛᱟᱞᱜᱚᱸᱜᱟ
ᱦᱤᱸᱫᱩ ᱠᱚᱣᱟᱜ ᱱᱚᱣᱟ ᱥᱚᱱᱚᱛ ᱵᱚᱸᱜᱟ ᱛᱷᱟᱱ ᱫᱚ ᱠᱷᱚᱨᱤᱭᱟᱨ ᱠᱷᱚᱱ ᱔᱑ ᱠᱤᱞᱚ ᱢᱤᱴᱚᱨ ᱟᱨ ᱵᱳᱰᱮᱱ ᱠᱷᱚᱱ ᱖ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱚᱛᱮ, ᱡᱟᱦᱟᱸᱭ ᱦᱚᱲ ᱱᱚᱰᱮᱱᱟᱜ ᱞᱚᱞᱚ ᱫᱟᱜ ᱨᱮᱭ ᱩᱢᱩᱜ-ᱟ, ᱩᱱᱤ ᱫᱚ ᱯᱟᱯ ᱠᱷᱚᱱ ᱨᱟᱲᱟ ᱫᱩᱜ ᱮ ᱧᱟᱢᱟ ᱾ ᱯᱟᱛᱟᱞᱜᱚᱸᱜᱟ ᱨᱮ ᱛᱩᱯᱩᱱ ᱞᱟᱹᱜᱤᱫ ᱫᱚ ᱥᱚᱱᱚᱛ ᱜᱚᱸᱜᱟ ᱱᱟᱹᱭ ᱨᱮ ᱛᱩᱯᱩᱱ ᱥᱚᱢᱟᱱ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱞᱟᱹᱭ ᱟᱠᱚ ᱚᱛᱮ, ᱛᱤᱱ ᱡᱚᱦᱚᱜ ᱨᱟᱢ ᱟᱡᱟᱜ ᱵᱤᱨᱵᱟᱥᱟ ᱚᱠᱛᱚ ᱨᱮ ᱱᱚᱣᱟ ᱴᱚᱴᱷᱟ ᱥᱮᱫ ᱛᱮᱠᱚ ᱯᱟᱨᱚᱢᱚᱜ ᱠᱟᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱥᱤᱛᱟ ᱫᱚ ᱫᱟᱜ ᱛᱮᱛᱟᱝ ᱞᱮᱫᱮᱭᱟ ᱾ ᱥᱤᱛᱟᱦᱟᱜ ᱛᱮᱛᱟᱝ ᱢᱮᱴᱟᱣ ᱞᱟᱹᱜᱤᱫ ᱨᱟᱢ ᱫᱚ ᱫᱷᱟᱹᱨᱛᱤ ᱨᱮ ᱥᱟᱨ ᱮ ᱛᱮᱨᱟᱝ ᱞᱮᱫ-ᱟ ᱟᱨ ᱯᱟᱛᱟᱞᱜᱚᱸᱜᱟ ᱫᱚ ᱚᱯᱮᱞ ᱞᱮᱱᱟ ᱾
ᱡᱳᱜᱤᱢᱚᱴᱷ
ᱡᱳᱜᱚᱢᱚᱴᱷ ᱫᱚ ᱢᱤᱫ ᱧᱩᱛᱩᱢᱟᱱ ᱯᱨᱤᱦᱤᱥᱴᱚᱨᱤᱠ ᱱᱟᱝᱮᱛ ᱜᱚᱸᱜᱷᱚᱨ ᱠᱟᱱᱟ ᱾ ᱱᱚᱣᱟ ᱜᱚᱸᱜᱷᱚᱨ ᱨᱮᱫᱚ ᱯᱩᱨᱟᱹ ᱫᱷᱤᱨᱤ ᱡᱩᱜᱽ ᱨᱮᱭᱟᱜ ᱟᱹᱰᱤᱜᱟᱱ ᱪᱤᱛᱟᱹᱨ ᱫᱷᱤᱨᱤ ᱨᱮ ᱜᱚᱲᱦᱚᱱ ᱟᱠᱟᱱᱟ ᱾ ᱱᱚᱰᱮ ᱵᱮᱱᱟᱣ ᱟᱠᱟᱱ ᱥᱚᱸᱰᱷᱚᱣᱟᱜ ᱜᱚᱲᱦᱚᱱ ᱫᱚ ᱟᱹᱰᱤ ᱢᱚᱱ ᱢᱩᱦᱤᱛ ᱜᱮᱭᱟ ᱾ ᱠᱤᱨᱥᱤ ᱟᱨ ᱡᱟᱱᱣᱟ ᱠᱚᱣᱟᱜ ᱪᱤᱛᱟᱹᱨ ᱦᱚᱸ ᱛᱮᱦᱮᱧ ᱦᱚᱸ ᱚᱱᱟ ᱱᱟᱝ ᱨᱮᱭᱟᱜ ᱡᱤᱭᱚᱱ ᱢᱮᱫ ᱥᱟᱢᱟᱝ ᱨᱮᱭ ᱥᱚᱫᱚᱨ ᱥᱟᱢᱟᱝ ᱜᱚᱫᱟ ᱾
ᱵᱩᱰᱷᱤᱠᱳᱢᱱᱟ
ᱵᱩᱰᱷᱤᱠᱳᱢᱱᱟ ᱫᱚ ᱠᱷᱚᱨᱤᱭᱟᱨ ᱠᱷᱚᱱ ᱗᱓ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱦᱚᱲ ᱠᱩᱥᱤᱭᱟᱜ ᱫᱚ ᱱᱚᱰᱮᱭ ᱵᱮᱱᱟᱣ ᱟᱠᱟᱱ ᱵᱚᱸᱜᱟ ᱯᱟᱛᱟᱞᱮᱥᱣᱚᱨ ᱥᱤᱵᱽ ᱟᱜ ᱢᱩᱫᱽᱨᱤ ᱠᱷᱟᱹᱛᱤᱨ ᱜᱮ ᱾ ᱯᱮᱨᱟᱛᱷ ᱛᱚᱦᱚᱨ ᱨᱮ ᱜᱚᱲᱦᱚᱱ ᱟᱠᱟᱱ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱵᱮᱱᱟᱣ ᱨᱮᱫᱚ ᱤᱴᱟᱹ ᱨᱮᱭᱟᱜ ᱵᱮᱵᱷᱟᱨ ᱦᱩᱭ ᱟᱠᱟᱱᱟ ᱾ ᱱᱤᱛᱚᱜ ᱫᱚ ᱱᱚᱣᱟ ᱢᱩᱫᱽᱨᱤ ᱫᱚ ᱨᱟᱹᱯᱩᱫ ᱚᱵᱚᱥᱛᱟ ᱨᱮ ᱢᱮᱱᱟᱜ-ᱟ ᱾
ᱠᱷᱚᱨᱤᱭᱟᱨ
ᱠᱷᱚᱨᱤᱭᱟᱭ ᱱᱟᱜᱟᱨ ᱨᱮᱭᱟᱜ ᱛᱟᱞᱟᱢᱟᱞᱟ ᱨᱮ ᱵᱮᱱᱟᱣ ᱟᱠᱟᱱ ᱢᱟᱨᱮ ᱫᱚᱫᱷᱤᱵᱟᱢᱚᱱ ᱢᱩᱫᱽᱨᱤ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱥᱩᱨ ᱥᱩᱯᱩᱨ ᱦᱚᱲ ᱠᱚᱫᱚ ᱵᱚᱰᱟᱜᱩᱰᱤ ᱧᱩᱛᱩᱢ ᱛᱮᱦᱚᱸ ᱠᱚ ᱦᱚᱦᱚᱣᱟᱜ-ᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ ᱵᱷᱚᱜᱚᱵᱟᱱ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ, ᱦᱚᱱᱩᱢᱟᱱ ᱢᱩᱫᱽᱨᱤ, ᱫᱮᱵᱤ ᱞᱚᱠᱷᱢᱤ ᱢᱩᱫᱽᱨᱤ ᱟᱨ ᱨᱚᱠᱛᱟᱵᱚᱨᱤ ᱢᱩᱫᱽᱨᱤ ᱱᱚᱰᱮᱱᱟᱜ ᱟᱨ ᱢᱤᱫ ᱦᱚᱲ ᱠᱩᱥᱤᱭᱟᱜ ᱢᱩᱫᱽᱨᱤ ᱠᱟᱱᱟ ᱾ ᱠᱷᱚᱨᱤᱭᱟᱨ ᱨᱮᱫᱚ ᱟᱢᱮᱨᱤᱠᱟᱱ ᱤᱣᱮᱱᱡᱚᱞᱤᱠᱚᱞ ᱢᱤᱥᱚᱱ ᱨᱮᱭᱟᱜ ᱩᱛᱱᱟᱹᱣ ᱪᱟᱹᱞᱩ ᱟᱠᱟᱱᱟ ᱾
ᱜᱚᱣᱫᱷᱚᱥ ᱫᱟᱜ ᱡᱷᱟᱨᱱᱟ
᱖᱐᱐ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱱᱟᱠ ᱱᱚᱣᱟ ᱡᱩ ᱫᱚ ᱱᱩᱣᱟᱯᱚᱰᱟ ᱦᱚᱱᱚᱛ ᱨᱮ ᱪᱷᱚᱛᱤᱥᱜᱚᱰ ᱨᱮᱭᱟᱜ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱟᱨᱚᱦᱥᱤᱸᱦᱟ ᱨᱮᱭᱟᱜ ᱢᱤᱫ ᱥᱚᱨᱮᱥ ᱛᱷᱟᱱ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱥᱟᱶᱛᱮ ᱛᱟᱹᱨᱩᱵ, ᱦᱟᱰᱜᱟᱨ, ᱪᱮᱴᱨᱟ, ᱡᱤᱞ, ᱡᱷᱟᱝᱠᱟᱨ, ᱜᱳᱨᱤᱭᱟ, ᱥᱞᱚᱛᱷ ᱵᱤᱭᱚᱨ ᱟᱨ ᱪᱮᱬᱮ ᱪᱤᱯᱨᱩᱜ ᱮᱢᱟᱱ ᱠᱚ ᱞᱮᱠᱟᱱ ᱞᱮᱠᱟᱱ ᱡᱟᱹᱛᱤᱨᱤᱱ ᱠᱚ ᱧᱮᱞ ᱜᱟᱱᱚᱜ-ᱟ ᱾
ᱦᱮᱡᱥᱮᱱ
ᱱᱩᱣᱟᱯᱚᱰᱟ ᱨᱮᱭᱟᱜ ᱥᱩᱨ ᱩᱰᱟᱹᱱ-ᱟᱰᱟ ᱫᱚ ᱨᱟᱭᱯᱩᱨ ᱩᱰᱟᱹᱱ ᱴᱚᱴᱷᱟᱨᱮ ᱢᱮᱱᱟᱜ-ᱟᱤ ᱱᱚᱣᱟ ᱩᱰᱟᱹᱱ-ᱟᱰᱟ ᱫᱚ ᱑᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱟᱨ ᱫᱤᱥᱚᱢ ᱨᱮᱭᱟᱜ ᱟᱹᱰᱤᱜᱟᱱ ᱢᱟᱨᱟᱝ ᱵᱟᱡᱟᱨ ᱥᱟᱶ ᱦᱚᱸ ᱦᱚᱭ ᱦᱚᱨ ᱦᱚᱛᱮᱛᱮ ᱡᱩᱲᱟᱹᱭ ᱢᱮᱱᱟᱜ-ᱟ ᱾
ᱱᱩᱣᱟᱯᱚᱰᱟ ᱨᱳᱰ ᱨᱮᱞ ᱥᱴᱮᱥᱚᱱ ᱫᱚ ᱱᱚᱰᱮᱱᱟᱜ ᱥᱩᱨ ᱨᱮᱞ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱱᱩᱣᱟᱯᱚᱰᱟ ᱱᱟᱜᱟᱨ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱩᱠᱷᱤᱱ ᱯᱩᱨᱩᱵᱽ ᱨᱮᱞᱣᱮ ᱨᱮᱭᱟᱜ ᱵᱤᱥᱟᱠᱷᱟᱯᱟᱴᱱᱟᱢ-ᱨᱟᱭᱯᱩᱨ ᱨᱮᱞ ᱞᱟᱹᱭᱤᱱ ᱨᱮ ᱢᱮᱱᱟᱜ-ᱟ ᱾
ᱩᱯᱤ ᱵᱩᱱᱩᱢ
ᱵᱩᱱᱩᱢ ᱵᱷᱩᱠᱩ ᱫᱚ ᱢᱩᱡ ᱞᱮᱠᱟᱱ ᱢᱤᱫᱽ ᱥᱯᱤᱥᱤᱥ ᱠᱟᱱᱟᱠᱚ ᱡᱟᱦᱟ°ᱭ ᱫᱚ ᱵᱩᱱᱩᱢ ᱨᱮᱠᱚ ᱛᱟᱦᱮ°ᱱᱟ ᱾ ᱱᱩᱠᱩ ᱵᱷᱩᱠᱩ ᱫᱚ ᱮᱥᱤᱟ, ᱟᱯᱷᱨᱤᱠᱟ, ᱚᱥᱴᱨᱮᱞᱤᱟ ᱟᱨ ᱥᱟᱩᱛᱷᱽ ᱟᱢᱮᱨᱤᱠᱟ ᱨᱮᱠᱚ ᱧᱟᱢᱚᱜ ᱟ ᱾ ᱱᱚᱣᱟ ᱵᱩᱱᱩᱢ ᱫᱚ ᱓᱐ ᱢᱤᱴᱚᱨ(᱙᱘ ᱯᱷᱩᱴ)ᱩᱥᱩᱞ ᱫᱷᱟᱹᱵᱤᱡ ᱦᱟᱨᱟᱜ ᱟ ᱾ ᱵᱩᱱᱩᱢ ᱪᱮᱛᱟᱱ ᱨᱟᱹᱯᱩᱫ ᱞᱮᱱ ᱠᱷᱟᱱ ᱱᱩᱠᱩ ᱵᱷᱩᱠᱩ ᱫᱚ ᱮᱴᱟᱜ ᱚᱲᱟᱜ ᱛᱮᱠᱚ ᱩᱪᱟᱹᱲᱚᱜ ᱟ ᱾ ᱵᱷᱩᱠᱩ ᱠᱚ ᱵᱟᱹᱜᱤ ᱛᱟᱭᱚᱢ ᱚᱱᱟ ᱵᱩᱱᱩᱢ ᱫᱚ ᱵᱟᱭ ᱦᱟᱨᱟᱜ ᱟ ᱵᱚᱨᱚ° ᱨᱟᱹᱯᱩᱫ ᱤᱫᱤᱜ ᱟ ᱾ ᱚᱱᱟ ᱛᱮ ᱵᱷᱩᱠᱩ ᱵᱟᱹᱜᱤᱭᱟᱜ ᱵᱩᱱᱩᱢ ᱫᱚ ᱜᱚᱡ ᱵᱩᱱᱩᱢ ᱠᱚ ᱢᱮᱛᱟᱜᱟᱜ ᱟ ᱾
ᱨᱟᱡᱤᱵᱽ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱨᱟᱡᱤᱵᱽ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤᱱᱚᱣᱟ ᱦᱟᱭᱫᱨᱟᱵᱟᱫᱽ ᱧᱩᱛᱩᱢᱟᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱥᱟᱶᱛᱮ ᱠᱚᱸᱧᱮ ᱮᱥᱤᱭᱟ ᱟᱨ ᱡᱮᱜᱮᱛ ᱨᱮᱱᱟᱜ ᱧᱩᱢ ᱟᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱶᱟ ᱰᱚ ᱦᱟᱭᱫᱨᱟᱵᱟᱫᱽ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱒᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
=ᱱᱟᱜᱟᱢ=
=ᱫᱟᱹᱲ ᱦᱚᱨ=
=ᱥᱟᱹᱠᱷᱭᱟᱹᱛ=
=ᱵᱟᱨᱦᱮ ᱡᱚᱱᱚᱲ=
ᱛᱟᱞᱢᱟ ᱥᱤᱧᱚᱛ
ᱛᱟᱞᱢᱟ ᱥᱤᱧᱚᱛ ᱠᱟᱱᱟ ᱢᱤᱫ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱥᱤᱧᱚᱛ ᱾ ᱱᱚᱸᱰᱮ ᱢᱮᱱᱟᱜᱼᱟ ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱪᱷᱚᱛᱤᱥᱜᱚᱲ ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱢᱮᱱᱟᱜᱼᱟ ᱤᱱᱫᱚᱨ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱴᱚᱴᱷᱟ ᱛᱷᱚᱠ:Articles containing video clips
ᱜᱳᱢᱚᱥᱛᱟ ᱯᱨᱚᱥᱟᱫᱽ ᱥᱚᱨᱮᱱ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱱᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱠᱮᱥᱲᱟ ᱯᱨᱟᱭᱢᱟᱨᱤ ᱥᱠᱩᱞ ᱠᱷᱚᱱ ᱮ ᱮᱛᱚᱦᱚᱵ ᱞᱮᱫᱟ ᱾ ᱨᱮᱸᱜᱮᱡ ᱠᱷᱟᱹᱛᱤᱨ ᱧᱤᱫᱟᱹ ᱫᱤᱶᱦᱟᱹ ᱵᱟᱝ ᱛᱟᱦᱮᱸ ᱠᱟᱱ ᱛᱮ ᱜᱟᱛᱮ ᱠᱚᱣᱟᱜ ᱯᱟᱲᱦᱟᱣ ᱥᱟᱰᱮ ᱟᱸᱡᱚᱢ ᱛᱮᱭ ᱯᱟᱲᱦᱟᱜ ᱠᱟᱱ ᱛᱟᱦᱮᱸᱱᱟ ᱾ ᱯᱨᱟᱭᱢᱟᱨᱤ ᱥᱠᱩᱞ ᱨᱮ ᱯᱟᱲᱦᱟᱣ ᱢᱩᱪᱟᱹᱫ ᱛᱟᱭᱚᱢ ᱰᱨ. ᱚᱢᱚᱨᱱᱟᱛᱷ ᱡᱷᱟ ᱩᱥᱩᱞ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱤᱱᱫᱤ ᱢᱤᱰᱤᱭᱟᱢ ᱛᱮ ᱩᱱᱤ ᱟᱡᱟᱜ ᱢᱮᱴᱨᱤᱠ ᱮ ᱯᱟᱥ ᱞᱮᱫᱟ ᱾ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱞᱟᱣᱫᱚᱦᱚ ᱡᱩᱱᱤᱭᱟᱨ ᱵᱮᱥᱤᱠ ᱴᱨᱮᱱᱤᱝ ᱤᱱᱥᱴᱤᱴᱤᱭᱩᱰ ᱠᱷᱚᱱ ᱩᱱᱤ ᱡᱩᱱᱤᱭᱟᱨ ᱵᱮᱥᱤᱠ ᱢᱟᱪᱮᱛ ᱛᱟᱹᱞᱤᱢ ᱮ ᱦᱟᱛᱟᱣ ᱞᱮᱫᱟ ᱾
ᱥᱟᱥᱟᱯᱨᱟᱣᱤᱡ
ᱜᱳᱢᱚᱥᱛᱟ ᱯᱨᱚᱥᱟᱫᱽ ᱥᱚᱨᱮᱱ ᱫᱚ ᱑᱙᱘᱑ ᱥᱮᱨᱢᱟ ᱠᱷᱚᱱ ᱯᱩᱸᱰᱜᱳᱰᱟ ᱪᱟᱸᱫᱚᱠᱤᱭᱟᱹ ᱯᱟᱛᱷᱟᱢ ᱨᱮᱱ ᱥᱟᱥᱟᱯᱨᱟᱣᱤᱡ ᱞᱮᱠᱟᱛᱮ ᱢᱮᱱᱟᱭᱟ ᱾
ᱥᱟᱶᱛᱟ ᱠᱟᱹᱢᱤᱭᱟᱹ
ᱩᱱᱤ ᱫᱚ ᱢᱤᱫ ᱢᱟᱨᱟᱝ ᱚᱱᱚᱞᱤᱭᱟᱹ ᱥᱟᱶᱛᱮ ᱧᱩᱛᱩᱢᱟᱱ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱵᱷᱟᱜᱮ ᱞᱮᱠᱟᱜᱮ ᱥᱟᱱᱛᱟᱲ ᱥᱟᱶᱛᱟ ᱨᱮ ᱰᱟᱹᱱ ᱟᱨ ᱟᱸᱫᱷᱟ ᱯᱟᱹᱛᱭᱟᱹᱣ ᱨᱮᱭᱟᱜ ᱮ ᱵᱤᱨᱩᱫᱽ ᱟᱠᱟᱫᱟ ᱾ ᱩᱱᱤ ᱧᱩᱛᱩᱢᱟᱱ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱚᱱᱚᱞᱤᱭᱟᱹ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱥᱟᱶᱛᱮ ᱫᱤᱥᱚᱢ ᱦᱚᱲ ᱠᱚ ᱪᱮᱸᱜᱷᱟᱣ ᱞᱟᱹᱜᱤᱫ ᱱᱚᱣᱟ ᱟᱸᱫᱷᱟ ᱯᱟᱹᱛᱭᱟᱹᱣ ᱵᱤᱨᱩᱫᱽ ᱨᱮ ᱟᱭᱢᱟ ᱡᱟᱭᱜᱟ ᱨᱮ ᱫᱩᱯᱩᱲᱩᱵ ᱠᱟᱹᱢᱤᱦᱚᱨᱟ ᱠᱚᱸᱭ ᱥᱟᱯᱲᱟᱣ ᱟᱠᱟᱫᱟ ᱾ ᱩᱱᱤᱭ ᱵᱩᱡᱷᱟᱹᱣ ᱧᱟᱢ‌ ᱞᱮᱫᱟ ᱡᱮ ᱥᱟᱱᱛᱟᱲ ᱠᱚ ᱚᱞᱚᱜᱼᱯᱟᱲᱦᱟᱣ ᱵᱟᱝ ᱠᱚ ᱵᱟᱲᱟᱭ ᱛᱮ ᱱᱚᱣᱟ ᱟᱸᱫᱷᱟ ᱯᱟᱹᱛᱭᱟᱹᱣ ᱨᱮᱠᱚ ᱡᱷᱟᱹᱞᱤ ᱟᱠᱟᱱᱟ ᱾ ᱥᱮᱪᱮᱫ ᱜᱮ ᱱᱚᱣᱟ ᱠᱷᱚᱱ ᱵᱟᱨᱦᱮ ᱚᱰᱚᱜ ᱨᱮᱭᱟᱜ ᱢᱩᱬ ᱩᱯᱟᱹᱭ ᱫᱚ ᱠᱟᱱᱟ ᱾
᱑᱙᱗᱑ ᱥᱮᱨᱢᱟ ᱨᱮ ᱩᱱᱤ ᱫᱚ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱞᱮᱫ ᱞᱟᱠᱪᱟᱨ ᱥᱮᱢᱞᱮᱫ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱫᱚ ᱒᱐᱐᱙ ᱫᱷᱟᱹᱵᱤᱡ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱟᱥᱮᱠᱟ ᱨᱮᱱ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱩᱨᱩᱞᱤᱭᱟᱹ ᱡᱤᱞᱞᱟᱹ ᱥᱩᱥᱟᱹᱨ ᱜᱟᱶᱛᱟ ᱟᱨ ᱢᱟᱱᱵᱟᱡᱟᱨ ᱵᱚᱨᱫᱷᱚᱢᱟᱱ ᱛᱷᱟᱱᱟ ᱟᱹᱫᱤᱵᱟᱹᱥᱤ ᱥᱩᱫᱷᱟᱹᱨ ᱥᱚᱢᱤᱛᱤ ᱨᱮᱱ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱜᱳᱢᱚᱥᱛᱟ ᱯᱨᱚᱥᱟᱫᱽ ᱫᱚ ᱯᱩᱨᱩᱞᱤᱭᱟᱹ ᱥᱟᱱᱛᱟᱲᱤ ᱥᱟᱶᱦᱮᱫ ᱢᱟᱰᱮᱨ ᱥᱟᱶ ᱦᱚᱸ ᱡᱚᱯᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾
ᱛᱟᱢᱟᱲ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱛᱟᱢᱟᱲ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱜᱳᱢᱚᱥᱛᱟ ᱯᱨᱚᱥᱟᱫᱽ ᱥᱚᱨᱮᱱ
ᱥᱟᱶᱦᱮᱫ
ᱜᱳᱢᱚᱥᱛᱟ ᱯᱨᱚᱥᱟᱫᱽ ᱥᱚᱨᱮᱱ ᱫᱚ ᱯᱮᱼᱯᱩᱱ ᱪᱟᱱᱟᱪ ᱨᱮ ᱜᱤᱫᱽᱨᱟᱹ ᱚᱠᱛᱚ ᱯᱟᱲᱦᱟᱣ ᱡᱚᱠᱷᱮᱡ ᱠᱷᱚᱱ ᱮ ᱚᱞ ᱫᱚᱭ ᱮᱛᱚᱦᱚᱵ ᱞᱮᱫᱟ ᱾ ᱩᱱᱤᱭ ᱧᱮᱞ ᱞᱮᱫᱟ ᱫᱤᱠᱩ ᱯᱩᱥᱤ ᱠᱚ ᱴᱷᱮᱱ ᱪᱮᱫ ᱞᱮᱠᱟ ᱥᱟᱱᱛᱟᱲ ᱠᱚᱣᱟᱜ ᱱᱟᱦᱟᱪᱟᱨ ᱦᱩᱭᱩᱜ ᱠᱟᱱᱟ ᱾ ᱩᱱᱤ ᱫᱚ ᱚᱱᱟ ᱠᱚ ᱵᱟᱭ ᱧᱮᱞ ᱥᱟᱦᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱᱟ ᱾ ᱚᱱᱟᱛᱮ ᱩᱱᱤ ᱟᱡᱟᱜ ᱚᱞ ᱠᱚ ᱛᱟᱞᱟ ᱛᱮ ᱟᱡᱟᱜ ᱨᱟᱸᱜᱟᱣ ᱮ ᱥᱚᱫᱚᱨᱮᱫ ᱠᱟᱱ ᱛᱟᱦᱮᱸᱱᱟ ᱾ ᱑᱙᱖᱐ ᱥᱮᱨᱢᱟ ᱟᱡᱟᱜ ᱯᱩᱭᱞᱩ ᱥᱮᱨᱮᱧ ᱛᱩᱢᱟᱹᱞ ᱯᱩᱛᱷᱤ ᱦᱚᱲ ᱥᱮᱨᱮᱧ ᱯᱩᱛᱷᱤ ᱯᱟᱨᱥᱟᱞ ᱞᱮᱱᱟ ᱾ ᱩᱱᱤᱭᱟᱜ ᱠᱷᱟᱹᱞᱤ ᱢᱤᱫᱴᱟᱹᱝ ᱠᱷᱟᱴᱚ ᱠᱟᱹᱦᱱᱤ ᱛᱩᱢᱟᱹᱞ ᱯᱩᱛᱷᱤ ᱢᱮᱬᱦᱮᱫ ᱥᱟᱠᱚᱢ ᱡᱤᱣᱤ ᱨᱟᱨᱮᱡ ᱑᱙᱘᱘ ᱥᱮᱨᱢᱟ ᱨᱮ ᱯᱟᱨᱥᱟᱞ ᱟᱠᱟᱱᱟ ᱾
ᱩᱱᱤᱭ ᱚᱞ ᱟᱠᱟᱫ ᱛᱩᱨᱩᱭ ᱜᱚᱴᱟᱱ ᱯᱩᱛᱷᱤ ᱫᱚ ᱦᱩᱭᱩᱜ ᱠᱟᱱᱟ ᱠᱟᱨᱟᱢ ᱵᱤᱱᱛᱤ, ᱫᱟᱲᱮᱜᱮ ᱫᱷᱚᱱ, ᱛᱚᱡᱽᱵᱤᱡᱽ, ᱟᱫᱤ ᱛᱷᱟᱱ, ᱱᱚᱝᱠᱟᱱ ᱜᱮᱭᱟᱵᱚᱱ ᱦᱚᱲ ᱱᱚᱝᱠᱟᱜᱮ ᱛᱟᱵᱚᱱᱟ ᱥᱚᱢᱟᱡᱽ ᱟᱨ ᱥᱟᱨᱵᱷᱳᱶᱛᱤᱠ ᱾ ᱩᱱᱤ ᱵᱟᱝᱞᱟ ᱯᱟᱹᱨᱥᱤ ᱛᱮᱦᱚᱸ ᱟᱭᱢᱟ ᱜᱟᱱ ᱚᱱᱚᱞ ᱟᱨ ᱯᱩᱛᱷᱤ ᱠᱚᱸᱭ ᱚᱞ ᱟᱠᱟᱫᱟ ᱾ ᱩᱱᱤᱭᱟᱜ ᱟᱫᱚᱢ ᱚᱱᱚᱞ ᱠᱚ ᱯᱟᱨᱥᱟᱞ ᱨᱮᱭᱟᱜ ᱛᱟᱺᱜᱤ ᱨᱮ ᱢᱮᱱᱟᱜᱼᱟ ᱾ ᱚᱞ ᱡᱤᱭᱚᱱ ᱨᱮᱭ ᱯᱩᱭᱞᱩ ᱨᱮ ᱩᱱᱤ ᱨᱮᱱ ᱪᱤᱞᱤ ᱜᱩᱨᱩ ᱥᱮ ᱩᱫᱜᱟᱹᱣᱟᱱ ᱦᱚᱲ ᱵᱟᱝ ᱠᱚ ᱛᱟᱦᱮᱸᱠᱟᱱ ᱨᱮᱦᱚᱸ ᱛᱟᱭᱚᱢ ᱛᱮ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱟᱨ ᱮᱴᱟᱜ ᱯᱟᱹᱨᱥᱤ ᱨᱮᱱ ᱚᱱᱚᱞᱤᱭᱟᱹ ᱠᱚᱣᱟᱜ ᱟᱹᱰᱤᱜᱟᱱ ᱚᱨᱥᱚᱝ ᱞᱟᱜᱟᱣ ᱞᱮᱫᱮᱭᱟ ᱾ ᱩᱱᱤ ᱫᱚ ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ, ᱢᱟᱺᱡᱷᱤ ᱨᱟᱢᱫᱟᱥ ᱴᱩᱰᱩ, ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ, ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ, ᱱᱟᱨᱟᱭᱚᱱ ᱥᱚᱨᱮᱱ ᱟᱨ ᱰᱚᱢᱟᱱ ᱥᱟᱹᱦᱩ ᱛᱟᱠᱚᱣᱟᱜ ᱚᱞ ᱟᱨ ᱠᱟᱹᱢᱤᱦᱚᱨᱟ ᱛᱮ ᱟᱹᱰᱤ ᱜᱟᱱ ᱮ ᱚᱨᱥᱚᱝ ᱞᱮᱱᱟ ᱾
ᱨᱟᱡᱽᱟᱹᱨᱤ
ᱩᱱᱤ ᱑᱙᱖᱘ ᱥᱮᱨᱢᱟ ᱵᱷᱟᱨᱚᱛ ᱡᱟᱠᱟᱛ ᱡᱷᱟᱨᱠᱷᱚᱸᱰ ᱯᱟᱨᱴᱤ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱒᱐᱑᱔ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱷᱟᱲᱜᱨᱟᱢ ᱛᱟᱞᱢᱟ ᱠᱷᱚᱱ ᱮ ᱛᱤᱸᱜᱩ ᱞᱮᱱᱟ ᱾
ᱢᱟᱹᱱ
ᱥᱟᱱᱛᱟᱲᱤ ᱯᱟᱹᱨᱥᱤ ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱨᱮ ᱩᱱᱤᱭᱟᱜ ᱮᱱᱮᱢ ᱠᱷᱟᱹᱛᱤᱨ ᱩᱱᱤ ᱫᱚ ᱟᱭᱢᱟ ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱜᱟᱶᱛᱟ ᱦᱚᱛᱮᱛᱮ ᱠᱚ ᱢᱟᱹᱱ ᱵᱮᱵᱷᱟᱨ ᱟᱠᱟᱫᱮᱭᱟ᱾
ᱥᱟᱹᱠᱷᱹᱭᱟᱹᱛ
ᱛᱷᱚᱠ:ᱥᱟᱱᱛᱟᱲ ᱛᱷᱚᱠ:ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱪᱤᱛᱛᱚᱨᱚᱧᱡᱚᱱ ᱫᱮᱥ
= ᱜᱤᱫᱨᱟ ᱡᱤᱭᱚᱱ= =            =
" ᱪᱤᱛᱛᱨᱚᱧᱡᱚᱱ ᱫᱟᱥ" (ᱡᱟᱱᱟᱢ)
ᱫᱮᱥ ᱵᱚᱱᱫᱷᱩ ᱨᱤᱛᱛᱚᱨᱚᱧᱡᱚᱱ (᱕ ᱱᱚᱵᱷᱮᱢᱵᱚᱨ ᱑᱘᱗᱐ - ᱑᱖ ᱡᱩᱱ ᱑᱙᱒᱕) ᱛᱟᱦᱮᱸᱠᱟᱱᱟᱭ ᱢᱤᱫ ᱵᱟ.ᱜᱟᱞᱤ ᱟᱭᱤᱱ ᱢᱤᱵᱤ, ᱨᱟᱡᱚ.ᱨᱤ, ᱯᱷᱩᱨᱜᱟ.ᱞ ᱨᱮ ᱞᱟᱲᱟᱣ ᱱᱟᱭ ᱛᱟᱦᱮᱸᱭᱟ ᱚᱱᱚᱞᱤᱭᱟ. ᱚᱱᱚᱲᱦᱤᱭᱟ.। ᱩᱱᱤ ᱫᱚ ᱥᱚᱨᱟᱡᱭᱚ ᱨᱤᱱᱤᱡ ᱩᱰᱟ.ᱣ। ᱩᱱ ᱚᱠᱛᱚ ᱟ.ᱰᱤ ᱠᱟ.ᱣᱰᱤ ᱨᱤᱱᱤᱡ ᱩᱠᱤᱞ ᱮ ᱛᱟᱦᱮᱸ ᱠᱟᱱ ᱚᱠᱛᱚ ᱟ.ᱰᱤ ᱱᱟᱪᱟᱨ ᱱᱤᱫᱷᱟ.ᱦᱚᱲ ᱮ ᱩᱯᱠᱟ.ᱨ ᱞᱮᱫ ᱠᱚᱣᱟ᱾ ᱱᱟᱜᱟᱢ ᱨᱮ ᱚᱱᱟᱛᱮ ᱫᱟᱱᱵᱤᱨ ᱧᱩᱛᱩᱢ ᱛᱮᱦᱚᱸ ᱠᱚ ᱴᱩᱯᱨᱩᱢ ᱮᱭᱟ᱾ ᱫᱮᱥ ᱵᱚᱱᱷᱫᱫᱷᱩ ᱞᱮᱠᱟᱛᱮ ᱛᱮᱠᱚ ᱪᱤᱱᱦᱟ.ᱮᱭᱟ᱾
== ᱥᱟ.ᱠᱷᱭᱟ.ᱛ ==
ᱥᱤᱯᱟᱦᱤᱡᱟᱞᱟ ᱦᱚᱱᱚᱛ
ᱠᱷᱚᱸᱰ
ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱨᱮ ᱓ ᱡᱚᱜᱚᱼᱠᱷᱚᱸᱰ (Sub-Division) ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱥᱟᱞᱜᱚᱲ ᱡᱚᱜᱚᱠᱷᱚᱸᱰ, ᱥᱚᱱᱟᱢᱩᱨᱟ ᱡᱤᱜᱚᱠᱷᱚᱸᱰ ᱟᱨ ᱡᱚᱢᱯᱩᱭᱡᱟᱞᱟ ᱡᱚᱜᱚᱠᱷᱚᱸᱰ ᱢᱮᱱᱟᱜᱼᱟ ᱾
ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱵᱷᱤᱛᱤᱨ ᱨᱮ ᱗ ᱜᱚᱴᱟᱝ ᱵᱚᱱᱚᱛ (Block) ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱥᱟᱞᱜᱚᱲ, ᱪᱟᱨᱤᱞᱚᱢ, ᱱᱚᱞᱪᱚᱨ, ᱢᱚᱦᱟᱱᱵᱷᱚᱜᱽ, ᱵᱤᱠᱥᱚᱱᱚᱜᱚᱨ, ᱠᱚᱛᱷᱞᱤᱭᱟ ᱟᱨ ᱡᱚᱢᱯᱩᱭᱡᱟᱞᱟ ᱢᱮᱱᱟᱜᱼᱟ
ᱥᱚᱲᱚᱠ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘ (NH 8) ᱟᱥᱟᱢ ᱨᱮᱱᱟᱜ ᱠᱚᱨᱤᱢᱜᱚᱸᱡᱽ ᱠᱷᱚᱱ ᱛᱨᱤᱯᱩᱨᱟ ᱨᱮᱱᱟᱜ ᱥᱚᱵᱽᱨᱩᱢ ᱫᱷᱟᱹᱵᱤᱡ ᱥᱮᱱᱚᱜ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱨᱮᱞᱣᱮ
ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱨᱮᱱᱟᱜ ᱞᱩᱢᱰᱤᱝᱼᱥᱚᱵᱽᱨᱩᱢ ᱞᱟᱭᱤᱱ ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱵᱟᱨᱭᱟ ᱥᱴᱮᱥᱚᱱ ᱢᱮᱱᱟᱜᱼᱟ, ᱵᱤᱥᱨᱟᱢᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱤᱥᱟᱞᱜᱚᱲ ᱨᱮᱞᱣᱮ ᱥᱴᱮᱥᱚᱱ, ᱛᱨᱤᱯᱩᱨᱟ ᱨᱮᱱᱟᱜ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱟᱨ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱞᱮᱠᱟᱱᱟᱜ ᱫᱷᱚᱨᱢᱚᱱᱚᱜᱚᱨ, ᱩᱫᱚᱭᱯᱩᱨ ᱟᱨ ᱵᱮᱞᱚᱱᱤᱭᱟ ᱫᱚ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱟᱸᱥᱰᱤᱦᱟ ᱨᱮᱞ ᱥᱴᱮᱥᱚᱱ
ᱡᱟᱱᱥᱰᱤᱦᱟ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱢᱟᱞᱫᱟ ᱨᱮᱞ ᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱟᱸᱡᱽ ᱞᱩᱯ ᱨᱮᱭᱟᱜ ᱢᱟᱞᱫᱟ ᱨᱮᱞ ᱵᱤᱵᱷᱟᱜᱽ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱦᱟᱥᱱᱰᱤᱦᱟ ᱨᱮᱞ ᱥᱴᱮᱥᱚᱱ ᱫᱚ ᱡᱷᱟᱲᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ, ᱦᱟᱱᱥᱰᱤᱦᱟ, ᱠᱟᱥᱵᱟ, ᱦᱟᱱᱥᱰᱤᱦᱟ-ᱨᱟᱢᱜᱚᱲ ᱨᱳᱰ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
ᱢᱤᱴᱟᱨ ᱜᱮᱡ ᱨᱮᱞ ᱞᱟᱭᱤᱱ ᱫᱚ ᱵᱷᱟᱜᱚᱞᱯᱩᱨ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱠᱷᱚᱱ ᱢᱟᱱᱫᱟᱨ ᱦᱤᱞ ᱨᱮᱞ ᱥᱴᱮᱥᱚᱱ ᱦᱟᱹᱵᱤᱫ ᱑᱙᱐᱗ ᱥᱮᱨᱢᱟ ᱨᱮ ᱪᱟᱹᱞᱩ ᱟᱠᱟᱱᱟ᱾ ᱱᱚᱣᱟ ᱞᱟᱭᱤᱱ ᱫᱚ ᱛᱟᱭᱚᱢ ᱛᱮ ᱵᱨᱚᱰ ᱜᱮᱡ ᱨᱮᱞ ᱞᱟᱭᱤᱱ ᱨᱮ ᱩᱪᱟᱹᱲ ᱟᱠᱟᱱᱟ᱾ ᱢᱤᱫ ᱱᱟᱣᱟ ᱨᱮᱞ ᱞᱟᱭᱤᱱ ᱢᱟᱱᱫᱟᱨ ᱦᱤᱞ ᱠᱷᱚᱱ ᱦᱟᱱᱥᱰᱤᱦᱟ ᱦᱟᱹᱵᱤᱫ ᱒᱓ ᱰᱤᱥᱮᱢᱵᱚᱨ ᱒᱐᱑᱒ ᱨᱮ ᱟᱨ ᱫᱩᱢᱠᱟᱹ ᱠᱷᱚᱱ ᱵᱟᱨᱯᱚᱞᱟᱥᱤ ᱦᱟᱹᱵᱤᱫ ᱡᱩᱱ ᱒᱐᱑᱔ ᱨᱮ ᱟᱨ ᱢᱩᱪᱟᱹᱫ ᱒᱐᱑᱕ ᱨᱮ ᱜᱚᱴᱟ ᱞᱟᱭᱤᱱ ᱪᱟᱹᱞᱩ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱲᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱞᱮᱱᱟ ᱜᱟᱰᱟ
ᱞᱮᱱᱟ (ᱨᱩᱥᱤᱭᱟᱱ Ле́на) ᱜᱟᱰᱟ ᱫᱚ ᱜᱨᱮᱴ ᱥᱟᱭᱵᱮᱨᱤᱭᱟ ᱨᱮᱭᱟᱜ ᱯᱩᱨᱩᱵᱽ ᱩᱛᱟᱹᱨ ᱨᱮ ᱢᱮᱱᱟᱜ ᱢᱤᱫ ᱜᱟᱰᱟ ᱠᱟᱱᱟ  ᱾ ᱱᱚᱣᱟ ᱜᱟᱰᱟ ᱫᱚ ᱟᱨᱠᱴᱤᱠ ᱢᱟᱦᱟᱫᱚᱨᱭᱟ  ᱨᱮ ᱫᱩᱞ ᱢᱤᱫ ᱟᱠᱟᱱᱟ ᱾  ᱱᱚᱣᱟ ᱜᱟᱰᱟ ᱛᱮ ᱕᱘᱘ ᱠᱭᱩᱵᱤᱠ ᱠᱤᱞᱚᱢᱤᱴᱚᱨ ᱫᱟᱜ ᱵᱚᱪᱷᱚᱨ ᱜᱮ ᱞᱤᱧᱡᱤᱱᱟ ᱾ ᱭᱮᱱᱤᱥᱤ ᱛᱟᱭᱚᱢ ᱱᱚᱣᱟ ᱫᱚ ᱫᱚᱥᱟᱨ ᱢᱟᱨᱟᱝ ᱜᱟᱰᱟ ᱠᱟᱱᱟ ᱾  ᱱᱚᱣᱟ ᱜᱟᱰᱟ ᱫᱚ ᱥᱚᱢᱯᱩᱨᱩᱱ ᱨᱩᱥᱤᱭᱟ ᱵᱷᱤᱛᱨᱤ ᱨᱮᱜᱮ ᱢᱮᱱᱟᱜ-ᱟ ᱾ ᱞᱮᱱᱟ ᱜᱟᱰᱟ ᱫᱚ ᱡᱮᱜᱮᱛ ᱨᱮᱭᱟᱜ ᱑᱑ ᱟᱱᱟᱜ ᱡᱤᱞᱤᱧ ᱜᱟᱰᱟ ᱠᱟᱱᱟ ᱾
ᱞᱤᱧᱡᱤᱱ ᱦᱚᱨ
ᱱᱚᱣᱟ ᱜᱟᱰᱟ ᱫᱚ ᱫᱚᱨᱭᱟ ᱠᱷᱚᱱᱟᱜ 1640 meters ᱩᱥᱩᱞ ᱨᱮ ᱢᱮᱱᱟᱜ ᱟ ᱾ ᱱᱚᱣᱟ ᱜᱟᱰᱟ ᱫᱚ ᱵᱚᱭᱠᱟᱞ ᱵᱩᱨᱩ ᱥᱮᱫ ᱛᱮ, ᱛᱞᱢᱟ ᱥᱟᱭᱵᱮᱨᱤᱭᱟᱱ ᱢᱟᱲᱚᱵᱷᱩᱢᱤ ᱥᱮᱫ ᱛᱮ, ᱵᱚᱭᱠᱟᱹ ᱦᱨᱚᱫᱚ ᱨᱮᱭᱟᱜ 7 km ᱥᱮᱫ ᱛᱮ ᱞᱤᱧᱡᱤ ᱟᱠᱟᱱᱟ ᱾ ᱞᱮᱱᱟ ᱜᱟᱰᱟ ᱫᱚ ᱩᱛᱚᱨ ᱯᱩᱨᱩᱵᱽ ᱥᱮᱫ ᱛᱮ ᱞᱤᱧᱡᱤ ᱠᱟᱛᱮ ᱠᱤᱨᱮᱝᱜᱟ ᱜᱟᱰᱟ, ᱵᱷᱤᱭᱮᱛᱱᱟᱢ ᱜᱟᱰᱟ ᱟᱨ ᱚᱞᱤᱭᱚᱠᱟᱢᱟ ᱜᱟᱰᱟ ᱨᱮ ᱢᱮᱥᱟ ᱟᱠᱟᱱᱟ ᱾ ᱭᱟᱠᱩᱥᱴ ᱠᱷᱳᱱ ᱱᱚᱣᱟ ᱜᱟᱰᱟ ᱫᱚ ᱞᱟᱛᱟᱨ ᱚᱛ ᱨᱮ ᱥᱮᱴᱮᱨᱚᱜ-ᱟ ᱟᱨ ᱞᱮᱝᱜᱟ ᱡᱚᱡᱚᱢ ᱵᱟᱨ ᱴᱷᱮᱱ ᱦᱟᱹᱴᱤᱧᱚᱜᱟ ᱾ ᱱᱚᱣᱟ ᱜᱟᱰᱟ ᱨᱮᱭᱟᱝ ᱡᱚᱡᱚᱢ ᱪᱟᱝᱲᱟ ᱫᱚ ᱟᱞᱫᱟᱱ ᱜᱟᱰᱟ ᱨᱮ ᱢᱮᱥᱟ ᱟᱠᱟᱱᱟ ᱟᱨ ᱞᱮᱝᱜᱟ ᱥᱮᱫᱟᱜ ᱪᱟᱝᱲᱟ ᱫᱚ ᱵᱷ᱾ᱞᱩᱭ ᱜᱟᱰᱟ ᱨᱮ ᱢᱮᱥᱟ ᱟᱠᱟᱱᱟ ᱾ ᱚᱱᱰᱮ ᱠᱷᱳᱱᱟᱜ ᱱᱚᱣᱟ ᱫᱚ ᱯᱟᱹᱪᱷ᱾ᱢ ᱥᱮᱫ ᱞᱤᱧᱡᱤᱜ-ᱟ ᱾ ᱠᱷᱟᱨᱟᱣᱞᱟᱠᱷ ᱨᱮᱧᱡᱽ ᱟᱨ ᱵᱷᱮᱨᱠᱷᱚᱭᱟᱝᱠ ᱨᱮᱧᱡᱽ ᱠᱷᱳᱱᱟᱜ ᱵᱟᱦᱨᱮ ᱥᱮᱫ ᱞᱤᱧᱡᱤ ᱚᱰᱚᱠᱚᱜ-ᱟ ᱾ ᱚᱱᱮ ᱠᱷᱚᱱᱟᱜ ᱱᱚᱣᱟ ᱫᱚ ᱞᱟᱯᱴᱮᱵᱽ ᱫᱚᱨᱭᱟ ᱥᱮᱫ ᱞᱤᱧᱡᱤ ᱟᱬᱜᱚᱱᱟ ᱾ ᱱᱚᱣᱟ ᱫᱳ ᱟᱨᱠᱴᱤᱠ ᱢᱟᱦᱟᱫᱚᱨᱭᱟ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ 30000 km2 in area,
ᱱᱟᱜᱟᱢ
ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱡᱮ ᱞᱮᱱᱟ ᱧᱩᱛᱩᱢ ᱫᱚ ᱮᱞᱤᱭᱩ ᱮᱱᱮ (Elyu-Ene) ᱠᱷᱤᱚᱱ ᱦᱮᱡ ᱟᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱠᱟᱱᱟ ᱢᱟᱨᱟᱝ ᱜᱟᱰᱟ ᱾ ᱥᱟᱭ ᱥᱮᱨᱢᱟ ᱢᱟᱨᱮ (᱑᱖᱒᱐-᱑᱖᱒᱓) ᱢᱤᱫ ᱦᱚᱲ ᱠᱟᱛᱷᱟ ᱠᱷᱳᱱ ᱵᱟᱰᱟᱭᱚᱜ-ᱟ ᱡᱮ ᱰᱮᱢᱤᱫᱽ ᱯᱭᱟᱱᱰᱟ ᱧᱩᱛᱩᱢᱟᱱ ᱢᱤᱫ ᱥᱤᱠᱟᱹᱨᱤᱭᱟᱹ ᱟᱹᱭᱩᱨ ᱛᱮ ᱰᱷᱚᱝᱜᱟ ᱛᱮ ᱞᱟᱛᱟᱨ ᱴᱩᱝᱜᱩᱥᱠᱟ ᱠᱚ ᱥᱮᱴᱮᱨ ᱮᱱᱟ ᱟᱨ ᱞᱮᱱᱟ ᱠᱚ ᱯᱟᱱᱛᱮ ᱧᱟᱢ (ᱰᱤᱥᱠᱚᱵᱷᱚᱨ) ᱠᱮᱜ-ᱟ ᱾ ᱑᱖᱒᱓ ᱥᱟᱞ ᱨᱮ ᱯᱭᱟᱱᱰᱟ 2400 km ᱡᱟᱜᱟᱭ ᱯᱟᱱᱛᱮ ᱧᱟᱢ ᱠᱮᱜ-ᱟ ᱑᱖᱒᱘ ᱥᱟᱞ ᱨᱮ ᱱᱚᱰᱮ ᱑᱐ ᱡᱷᱚᱬ ᱦᱚᱲ ᱠᱚ ᱥᱮᱴᱮᱨ ᱮᱱᱟ ᱟᱨ ᱭᱟᱥᱟᱠ ᱠᱚ ᱛᱩᱢᱟᱹᱞ ᱠᱮᱜ-ᱟ ᱾ ᱟᱨ ᱑᱖᱓᱒ ᱥᱟᱞ ᱨᱮ ᱠᱤᱨᱤᱱᱥᱠ ᱠᱚ ᱧᱟᱢ ᱠᱮᱜ-ᱟ ᱾
ᱯᱮᱠᱚᱬ ᱚᱛ
ᱜᱟᱰᱟ ᱨᱮᱭᱟᱜ ᱢᱩᱪᱟᱹᱫ ᱨᱮ ᱢᱤᱫ ᱯᱮᱠᱚᱬ ᱚᱛ ᱢᱮᱱᱟᱜ-ᱟ ᱾ ᱚᱱᱟ ᱨᱮᱭᱟᱜ ᱡᱤᱞᱤᱧ ᱫᱚ ᱦᱩᱭᱩᱜ ᱠᱟᱱᱟ 100 km ᱟᱨ ᱚᱥᱟᱨᱴ ᱫᱚ 400 km ᱾ ᱱᱚᱣᱟ ᱯᱮᱠᱚᱬ ᱚᱛ ᱨᱮᱫᱚ ᱮᱭᱟᱭ ᱪᱟᱸ ᱫᱚ ᱦᱟᱹᱵᱤᱡ ᱵᱚᱨᱚᱯ ᱛᱟᱦᱮᱸᱱᱟ ᱾ ᱤᱠᱷᱟᱹᱱ ᱠᱤᱪᱷᱤ ᱪᱟᱸᱫᱚ ᱞᱟᱹᱜᱤᱫ ᱱᱚᱣᱟ ᱚᱫᱟ ᱦᱚᱸ ᱴᱟᱦᱮᱸᱱᱟ ᱾ ᱚᱱᱟ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱮᱨᱩᱭᱟ ᱫᱚ '''ᱞᱮᱱᱟ ᱵᱩᱨᱩ ᱡᱟᱱᱚᱣᱟᱨ ᱨᱤᱡᱟᱹᱵᱽ ᱦᱤᱥᱟᱹᱵᱽ ᱛᱮ ᱨᱩᱠᱷᱤᱭᱟᱹ ᱟᱠᱟᱱᱟ ᱾
ᱦᱮᱢᱞᱟᱞ ᱢᱩᱨᱢᱩ
ᱦᱮᱢᱞᱟᱞ ᱢᱩᱨᱢᱩ ᱫᱚ ᱥᱤᱧᱚᱛ ᱨᱤᱱᱤᱡ ᱑᱔ ᱟᱱᱟᱜ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱨᱟᱡᱽᱢᱚᱦᱚᱞ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱵᱤᱨᱚᱫᱽ ᱟᱠᱟᱫᱟ ᱟᱨ ᱡᱷᱟᱨᱠᱷᱚᱱᱰ ᱢᱩᱠᱛᱤ ᱢᱚᱨᱪᱟ (ᱡᱢᱢ) ᱨᱤᱱᱤᱡ ᱨᱟᱡᱽᱟᱹᱨᱤ ᱫᱚᱞ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱒᱐᱑᱙ ᱨᱮ ᱨᱟᱡᱽᱢᱚᱦᱚᱞ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱠᱷᱚᱱ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ ᱨᱤᱱᱤᱡ ᱠᱟᱱᱰᱤᱰᱮᱴ ᱠᱟᱱᱟᱭ ᱾
ᱢᱟᱜᱩᱨᱟ ᱥᱚᱫᱚᱨ ᱩᱯᱚᱡᱮᱞᱟ
ᱢᱟᱜᱭᱨᱟ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱨᱮᱱᱟᱜ ᱢᱟᱜᱩᱨᱟ ᱦᱚᱱᱚᱛ ᱥᱟᱶ ᱢᱮᱥᱟ ᱠᱟᱛᱮᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
᱔᱕᱐.᱕ ᱵᱚᱨᱜᱚ ᱥᱩᱢᱩᱝ ᱢᱮᱱᱟᱜ ᱱᱤᱭᱟᱹ ᱢᱟᱜᱩᱨᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱥᱨᱤᱯᱩᱨ ᱩᱯᱚᱡᱮᱞᱟ ᱟᱨ ᱥᱳᱞᱠᱩᱯᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱟᱞᱤᱠᱷᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱢᱚᱦᱚᱢᱢᱚᱫᱯᱩᱨ ᱩᱯᱚᱡᱮᱞᱟ ᱟᱨ ᱡᱷᱤᱱᱟᱭᱫᱚᱦ ᱦᱚᱱᱚᱛ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱨᱵᱟᱪᱚᱱ ᱮᱞᱟᱠᱟ-᱑᱙, ᱢᱟᱜᱩᱨᱟ-᱑ (ᱡᱮᱜᱮᱛ ᱥᱚᱝᱥᱚᱫᱽ ᱨᱮᱱᱟᱜ ᱱᱤᱨᱵᱟᱪᱚᱱ ᱮᱞᱟᱠᱟ) ᱤᱭᱩᱱᱤᱭᱚᱱ ᱠᱚᱫᱚ ᱑᱓ ᱜᱚᱴᱟᱝ ᱟᱨ ᱯᱳᱣᱨᱳᱥᱚᱵᱷᱟ ᱑ ᱴᱟᱝ ᱢᱮᱱᱟᱜ-ᱟ᱾ ᱯᱳᱣᱨᱳᱥᱚᱵᱷᱟ
ᱯᱚᱨᱥᱟᱥᱚᱱ
ᱢᱟᱜᱩᱨᱟ ᱛᱷᱟᱱᱟ ᱠᱷᱚᱱ ᱑᱙᱘᱓ ᱥᱮᱨᱢᱟ ᱨᱮ ᱩᱯᱚᱡᱮᱞᱟ ᱨᱮᱠᱚ ᱥᱚᱢᱟᱱᱚᱭ ᱟᱠᱟᱫᱟ᱾ ᱯᱩᱭᱞᱩ ᱑᱘᱔᱕ ᱥᱮᱨᱢᱟ ᱨᱮ ᱛᱷᱟᱱᱟ ᱠᱚ ᱵᱮᱱᱟᱣ ᱞᱮᱫᱤᱭᱟ᱾ ᱟᱨ ᱱᱤᱛᱚᱜ ᱟᱱ ᱚᱠᱛᱚ ᱨᱮ ᱑ ᱴᱟᱝ ᱯᱳᱣᱨᱳᱥᱚᱵᱷᱟ, ᱑᱘ ᱜᱚᱴᱟᱝ ᱳᱣᱟᱨᱰ, ᱤᱭᱩᱱᱤᱭᱚᱱ ᱯᱚᱨᱤᱥᱚᱫᱽ, ᱒᱖᱓ ᱜᱚᱴᱟᱝ ᱢᱳᱣᱡᱟ ᱟᱨ ᱒᱕᱒ ᱜᱚᱴᱟᱝ ᱟᱭᱚ ᱥᱟᱶ ᱡᱤᱞ ᱠᱟᱛᱮ ᱢᱟᱜᱩᱨᱟ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱥᱮᱬᱟᱣ ᱟᱠᱟᱱᱟ᱾ ᱱᱤᱭᱟᱹ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱡᱚᱭᱚᱛᱮ ᱔᱐᱖.᱕᱐ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱠᱟᱱᱟ᱾ ᱟᱨ ᱜᱟᱰᱟ ᱠᱚ ᱑᱑.᱖ ᱠᱤᱞᱳᱢᱤᱴᱟᱨ ᱡᱟᱜᱟᱠᱚᱛᱮ ᱢᱮᱱᱟᱜ-ᱟ᱾
ᱪᱮᱴᱨᱟ ᱨᱟ.ᱱᱤ ᱠᱷᱚᱭᱨᱤ
ᱪᱮᱴᱨᱟ ᱨᱟ.ᱱᱤ ᱠᱷᱚᱭᱨᱤ-:ᱥᱤᱢᱲᱤᱯᱟᱲ ᱵᱤᱨ ᱨᱮ ᱮᱸᱜᱟᱛ ᱥᱟᱶ ᱡᱚᱢᱟᱜ ᱯᱟᱱᱛᱮ ᱛᱩᱞᱩᱡ ᱮᱸᱜᱟᱛ ᱠᱚᱞᱮ ᱠᱷᱚᱱ ᱪᱷᱩᱰᱟ.ᱨ ᱮᱱ ᱪᱮᱴᱨᱟ ᱦᱚᱯᱚᱱ ᱫᱚ ᱵᱩᱨᱩ ᱨᱮ ᱥᱟᱦᱟᱱ ᱥᱟᱠᱟᱢ ᱫᱟ.ᱛᱟᱣᱱᱤ ᱯᱮᱴᱮᱡ ᱡᱷᱚᱜ ᱠᱷᱟᱰᱭᱟ ᱠᱚ  ᱠᱷᱚᱭᱨᱤ ᱜᱟᱰᱟ ᱟᱲᱮ ᱨᱚ ᱕ ᱚᱠᱴᱚᱵᱚᱨ ᱑᱙᱗᱔ ᱥᱟᱞᱮ ᱨᱮᱠᱚ ᱧᱟᱢ ᱠᱮᱫᱮᱭᱟ|ᱠᱷᱚᱭᱨᱤ ᱜᱟᱰᱟ ᱧᱩᱛᱩᱢ ᱞᱮᱠᱟᱛᱮ ᱩᱱᱤᱭᱟᱜ ᱧᱩᱛᱩᱢ ᱫᱚ ᱠᱷᱚᱭᱨᱤ ᱠᱚ ᱫᱚᱦᱚ ᱠᱮᱫ-ᱟ|ᱩᱱᱤ ᱠᱷᱚᱭᱨᱤ ᱪᱮᱴᱨᱟ ᱦᱚᱯᱚᱱ ᱜᱮ ᱥᱤᱢᱲᱤᱯᱟᱲ ᱴᱟᱭᱜᱟᱨ ᱨᱤᱡᱚᱨᱵᱷᱚᱨ ᱯᱷᱤᱞᱰ ᱰᱟᱭᱨᱮᱠᱴᱚᱨ ᱯᱚᱫᱢᱚᱥᱨᱤ ᱥᱚᱨᱳᱡ ᱨᱟᱡ ᱪᱚᱣᱫᱷᱩᱨᱤ ᱥᱟᱦᱮᱵ ᱮ ᱟ.ᱥᱩᱞ ᱠᱮᱫᱮᱭᱟ|ᱟᱡᱨᱤᱱ ᱜᱤᱫᱨᱟ. ᱯᱤᱫᱨᱟ. ᱠᱚ ᱛᱟᱠᱚ ᱛᱟᱦᱮᱸᱠᱟᱱᱛᱮ ᱩᱱᱤ ᱠᱷᱚᱭᱨᱤ ᱪᱮᱴᱨᱟ ᱦᱚᱯᱚᱱ ᱫᱚ ᱟᱡᱤᱡ ᱦᱚᱯᱚᱱ ᱮᱨᱟ ᱞᱮᱠᱟᱭ ᱡᱚᱛᱚᱱ ᱫᱩᱞᱟ.ᱲ ᱞᱮᱫᱮᱭᱟ|ᱠᱷᱚᱭᱨᱤ ᱫᱚ ᱠᱩᱲᱤ ᱡᱟᱱᱟᱝ ᱮ ᱛᱟᱦᱮᱸ ᱠᱟᱱᱟ| ᱠᱷᱚᱭᱨᱤ ᱧᱟᱢ ᱠᱟᱛᱮ ᱟ.ᱰᱤ ᱦᱟᱦᱟᱲᱟ ᱞᱮᱱᱟᱭ ᱪᱮᱣᱫᱷᱩᱨᱤ ᱥᱟᱦᱮᱵ|ᱩᱱᱫᱚ ᱥᱤᱢᱲᱤᱯᱟᱲ ᱨᱮ ᱱᱟᱶᱟ ᱜᱮᱴᱟᱭᱜᱟᱨ ᱯᱨᱚᱡᱮᱠᱴ ᱮᱦᱚᱵ ᱜᱚᱫ ᱟᱠᱟᱱᱟ|ᱚᱱᱟ ᱛᱮ ᱢᱚᱱᱮ ᱢᱩᱠᱨᱩᱲ ᱠᱟᱛᱮ ᱪᱚᱣᱫᱷᱩᱨᱤ ᱥᱟᱦᱮᱵ ᱟᱨ ᱟᱡ ᱵᱟ.ᱦᱩ ᱱᱤᱦᱟᱨ ᱥᱣᱟᱸᱭ ᱵᱟᱧᱪᱟᱣ ᱮ ᱞᱟ.ᱜᱤᱫ ᱠᱤᱱ ᱠᱩᱨᱩᱢᱩᱴᱩ ᱞᱮᱜ-ᱟ|ᱟᱨ ᱥᱤᱧ ᱧᱸᱫᱟ. ᱜᱤᱫᱨᱟ. ᱞᱮᱠᱟ ᱠᱤᱱ ᱡᱮᱛᱚᱱ ᱞᱮᱫᱮᱭᱟ|ᱛᱚᱣᱟ,ᱚᱢᱩᱞ ᱛᱚᱣᱟ,ᱥᱚᱢᱵᱤᱞᱤ, ᱱᱟᱯᱟᱭ ᱱᱟᱯᱟᱭ ᱡᱚᱢ ᱧᱩ ᱦᱚᱲ ᱞᱮᱠᱟ ᱠᱤᱱ ᱮᱢᱟᱫᱮᱭᱟ|ᱠᱟ.ᱴᱤᱡ ᱮ ᱥᱮᱬᱟ ᱮᱱᱠᱷᱟᱱᱛᱤᱤ ᱥᱤᱢᱡᱤᱞ ᱥᱟᱶ ᱚᱢᱩᱞ ᱛᱮᱣᱟ ᱠᱱ ᱮᱢᱟᱫᱮᱭᱟ|ᱥᱟᱨᱞᱮᱛᱟᱲ ᱦᱚᱲ ᱥᱟᱶ ᱦᱮ ᱛᱟᱦᱮᱸ ᱮᱱᱛᱮ ᱯᱟᱲᱚᱠ ᱮᱱᱟᱭ ᱟᱨ ᱱᱚᱶᱟ ᱠᱷᱚᱵᱚᱨ ᱜᱚᱴᱟ ᱫᱤᱥᱚᱢ ᱪᱟᱢᱯᱟᱴᱟᱣ ᱮᱱ ᱥᱟᱶᱛᱮ ᱵᱤᱫᱟ.ᱥ ᱨᱮᱦᱚᱸ ᱪᱟᱨᱪᱟ ᱮᱱᱟ|ᱜᱚᱴᱟ ᱯᱟᱲᱟ ᱠᱷᱚᱱ ᱵᱤᱫᱟ.ᱥ ᱦᱚᱲ ᱧᱮᱧᱮᱞ ᱠᱚ ᱦᱮᱡ ᱮᱱᱟ| ᱢᱤᱫ ᱵᱟᱨ ᱥᱮᱨᱢᱟ ᱩᱢᱟ.ᱨ ᱦᱩᱭᱮᱱ ᱛᱮᱜᱮ ᱵᱟᱨ ᱠᱩᱸᱭᱴᱟᱞ ᱠᱷᱚᱱ ᱡᱟᱥᱛᱤ ᱦᱟᱢᱟᱞ ᱳᱡᱚᱱ ᱦᱩᱭ ᱮᱱᱟ|ᱠᱷᱚᱭᱨᱤ ᱫᱚᱭ ᱡᱩᱣᱟ.ᱱ ᱮᱱᱟ|ᱚᱱᱟ ᱵᱮᱲᱟ ᱨᱮ ᱥᱤᱢᱲᱤᱯᱟᱲ ᱨᱮᱱᱟᱜ ᱪᱚᱦᱞᱟ,ᱠᱟᱲᱤᱭᱟᱠᱚᱪᱟ,ᱮᱢᱟᱱ ᱠᱚᱨᱮ ᱟ.ᱰᱜᱟᱱ ᱟᱺᱰᱤᱭᱟ. ᱪᱮᱴᱨᱟ ᱠᱚ ᱛᱟᱦᱮᱸ ᱠᱟᱱᱟ|ᱩᱱᱠᱩ ᱥᱟᱶ ᱡᱚᱲᱚᱜ ᱥᱟ.ᱜᱟ.ᱭ ᱞᱟ.ᱜᱤᱫ ᱵᱩᱨᱩ ᱨᱮᱠᱚ ᱟᱲᱟᱜ ᱠᱮᱫᱮᱭᱟ,ᱢᱮᱱᱠᱷᱟᱱ ᱫᱤᱱᱟ.ᱢ ᱦᱤᱞᱚᱜ ᱥᱟᱵᱚᱱ ᱥᱟᱱᱯᱩ ᱛᱮᱩᱢ ᱟ.ᱨᱩᱵ ᱛᱮ ᱟᱡᱟᱜ ᱦᱚᱲᱢᱚ ᱨᱮ ᱡᱚᱲᱚᱜ ᱥᱚ ᱵᱟᱥᱱᱟ ᱛᱟᱭ ᱢᱟ.ᱞᱪᱷᱟ. ᱪᱟᱵᱟ ᱞᱮᱱᱟ,ᱟᱨ ᱟᱡ ᱥᱟᱞᱟᱜ ᱟᱺᱰᱤᱭᱟ. ᱠᱚ ᱵᱟᱠᱚ ᱡᱚᱲ ᱫᱟᱲᱮᱭᱟᱫ-ᱟ|ᱟᱡ ᱥᱟᱶ ᱮᱱᱮᱡ ᱡᱚᱝ ᱞᱟ.ᱜᱤᱫ ᱪᱚᱣᱫᱷᱩᱨᱤ ᱥᱟᱦᱮᱵ ᱫᱚ ᱢᱤᱫ ᱵᱟᱱᱟ,᱒ ᱥᱚᱢᱵᱚᱨ,ᱦᱟᱰᱜᱟᱨ ᱮ ᱟ.ᱥᱩᱞ ᱞᱮᱫ ᱠᱮᱣᱟ|ᱥᱚᱢᱵᱚᱨ ᱫᱚᱭ ᱜᱮᱨ ᱠᱤᱱᱟᱟᱨ ᱵᱟᱱᱟ ᱥᱟᱞᱟᱜ ᱫᱚᱭ ᱮᱱᱮᱡ ᱡᱚᱝ-ᱟ|ᱠᱷᱚᱭᱨᱤ .ᱥᱩᱞ ᱥᱟᱶᱛᱮ ᱪᱚᱣᱫᱷᱩᱨᱩ ᱥᱟᱦᱮᱵ ᱫᱚᱠᱷᱚᱸᱫᱽᱨᱚᱸᱫᱽ ᱮ ᱪᱟ.ᱞᱩ ᱟᱠᱟᱫ ᱛᱟᱦᱮᱸᱫ ᱟᱨ ᱪᱮᱴᱨ ᱦᱟᱜ ᱡᱟᱸᱜᱟ ᱯᱟᱸᱡᱟ ᱪᱤᱱᱦᱟ. ᱠᱷᱚᱱ ᱵᱤᱨ ᱨᱤᱱ ᱪᱮᱴᱨᱟ ᱦᱟᱜ ᱞᱮᱠᱷᱟ ᱠᱚ ᱨᱮᱱᱟᱜ ᱫᱷᱟ.ᱲ ᱥᱩᱛᱩᱨ ᱮ ᱯᱟᱸᱡᱟ ᱧᱟᱢ ᱞᱮᱜ-ᱟ| ᱢᱤᱫ ᱫᱷᱟᱣ ᱥᱟᱦᱮᱵᱫᱚ ᱯᱨᱚᱡᱮᱠᱴ ᱢᱤᱴᱤᱝ ᱫᱤᱞᱞᱤ ᱪᱟᱞᱟᱣ ᱟᱠᱟᱱ ᱚᱠᱛᱚ ᱠᱷᱚᱭᱨᱤ ᱛᱟᱦᱮᱸᱱ ᱛᱟᱨ ᱡᱟ.ᱞᱤ ᱵᱷᱤᱛᱨᱟ. ᱛᱮ ᱢᱤᱫ ᱫᱟᱲᱟᱱ ᱥᱮᱛᱟᱭ ᱵᱚᱞᱚ ᱦᱮᱡ ᱞᱮᱱᱟ ᱟᱨ ᱩᱱᱤ ᱥᱮᱛᱟ ᱜᱮ ᱟᱡᱤᱡ ᱪᱟᱨᱟᱭ ᱦᱩᱭᱮᱱᱟ|ᱥᱮᱛᱟ ᱟᱨ ᱠᱷᱚᱭᱨᱤ ᱠᱤᱱ ᱜᱮᱯᱮᱨ ᱛᱟᱯᱟᱢ ᱮᱱ ᱛᱟᱭᱚᱢ ᱥᱮᱛᱟ ᱦᱚᱲᱢᱚ ᱨᱮ ᱛᱟᱦᱮᱸ ᱠᱟᱱ ᱡᱚᱲᱟᱛᱚᱝᱠᱚ  ᱡᱤᱵᱟᱬᱩ ᱠᱷᱚᱭᱨᱤ ᱦᱚᱲᱢᱚ ᱨᱮᱠᱚ ᱩᱪᱟ.ᱲ ᱮᱱᱟ|᱖ ᱛᱟᱸᱫᱚ ᱛᱟᱭᱚᱢ ᱩᱱᱠᱩ ᱡᱤᱵᱟᱬᱩ ᱠᱷᱟ.ᱛᱤᱨ ᱟᱡᱟᱨ ᱨᱮ ᱯᱟᱲᱟᱣ ᱮᱱᱟᱭ|ᱚᱱᱟ ᱵᱮᱲᱟ ᱨᱮ ᱨᱟᱱ ᱢᱩᱨᱜᱟ.ᱱ ᱠᱚᱴᱚᱠ ,ᱵᱟᱞᱮᱥᱭᱚᱨ, ᱵᱟ.ᱨᱯᱟᱫᱟ ᱴᱟᱴᱟ ᱚᱠᱟᱨᱮᱦᱚᱸ ᱵᱟᱝ ᱧᱟᱢ ᱞᱮᱱᱟ| ᱟ.ᱰᱤ ᱵᱤᱞᱚᱢ ᱛᱮ ᱨᱟᱧᱪᱤ ᱠᱷᱚᱱ ᱨᱟᱱ ᱡᱩᱜᱟ.ᱲ ᱠᱟᱠᱮ ᱟ.ᱜᱩᱭᱮᱱᱟ,ᱛᱚᱵᱮ ᱟ.ᱰᱤ ᱛᱮᱫ ᱵᱤᱞᱚᱢ ᱞᱮᱱ ᱠᱷᱟ.ᱛᱤᱨ ᱡᱚᱲᱟᱛᱚᱝᱠᱚ ᱟᱡᱟᱨ ᱛᱮ ᱠᱷᱚᱭᱨᱤᱭᱟᱜ ᱫᱤᱵᱚᱱ ᱫᱚ ᱵᱟᱝ ᱵᱟᱧᱪᱟᱣ ᱞᱮᱱᱟ|᱒᱘ ᱢᱟᱺᱦᱤᱛ ᱢᱟᱨᱪ ᱪᱟᱸᱫᱚ ᱑᱙᱘᱑  ᱥᱟᱞᱮ ᱨᱮ ᱜᱩᱨ ᱮᱱᱟᱭ| ᱪᱮᱴᱨᱟ ᱨᱟ.ᱱᱤ ᱠᱷᱚᱭᱨᱤ ᱫᱚ ᱛᱮᱦᱮᱸᱧ ᱵᱟ.ᱱᱩᱜ ᱮ ᱨᱮᱦᱚᱸ ᱟᱡᱟᱜ ᱧᱩᱛᱩᱢ ᱱᱟᱜᱟᱢ ᱥᱟᱦᱴᱟ ᱨᱮ ᱡᱩᱜᱮ ᱡᱩᱜᱮ ᱠᱷᱚᱫᱟ ᱛᱟᱦᱮᱸ ᱮᱱᱟ|ᱟᱡᱟᱜ ᱩᱱᱩᱭᱦᱟ.ᱨ ᱞᱮᱠᱟᱛᱮ ᱡᱚᱥᱤᱯᱩᱨ ᱵᱟᱡᱟᱨ ᱫᱷᱚᱵᱟᱰᱤᱭᱟ. ᱪᱸᱚᱠᱚ ᱨᱮ ᱠᱷᱚᱭᱨᱤ ᱵᱟᱝᱞᱟ ᱛᱮᱦᱮᱧ ᱦᱚᱸ ᱱᱤᱥᱚᱱ ᱟᱠᱟᱱ ᱛᱮ ᱛᱮᱦᱮᱧ ᱦᱚᱸᱭ ᱩᱭᱦᱟ.ᱨ ᱮ ᱠᱟᱱᱟ|ᱚᱱᱟ ᱫᱚ ᱛᱤᱥ ᱦᱚᱸ ᱵᱟᱝ ᱦᱤᱲᱤᱧᱚᱜ-ᱟ...|
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱡᱳᱵᱟ ᱢᱟᱡᱷᱤ
ᱡᱳᱵᱟ ᱢᱟᱡᱷᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱢᱟᱱᱚᱦᱚᱨᱯᱩᱨ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤᱫᱚ ᱢᱟᱨᱪ ᱒᱐᱐᱓ ᱥᱟᱞ ᱠᱷᱚᱱ ᱢᱟᱨᱪ ᱒᱐᱐᱕ ᱥᱟᱞ ᱫᱷᱟᱹᱵᱤᱡ ᱭᱩᱱᱟᱭᱴᱮᱰ ᱜᱳᱟᱱᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱯᱩᱭᱞᱩ ᱟᱨᱡᱩᱱ ᱢᱩᱱᱰᱟᱹ ᱠᱮᱵᱤᱱᱮᱴ ᱨᱮ ᱥᱚᱢᱟᱡᱽ ᱠᱚᱞᱭᱟᱬ, ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱷᱱᱟᱹᱣ ᱟᱨ ᱧᱮᱞᱡᱚᱝ ᱴᱷᱟᱶ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟ ᱦᱟᱛᱟᱣ ᱞᱮᱫᱼᱟ ᱟᱨ ᱥᱟᱶᱛᱮ ᱱᱩᱭ ᱫᱚ ᱱᱚᱵᱷᱮᱢᱵᱚᱨ ᱒᱐᱐᱐ ᱠᱷᱚᱱ ᱢᱟᱨᱪ ᱒᱐᱐᱓ ᱫᱷᱟᱹᱵᱤᱡ ᱵᱟᱹᱵᱩᱞᱟᱞ ᱢᱟᱨᱟᱱᱰᱤ ᱠᱮᱵᱤᱱᱮᱴ ᱨᱮ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱤᱝᱵᱷᱩᱢ ᱨᱤᱱᱤᱡ ᱡᱟᱝᱜᱟᱞ ᱟᱱᱫᱚᱞᱟᱱ ᱨᱤᱱᱤᱡ ᱟᱭᱩᱨᱤᱭᱟᱹ ᱫᱮᱵᱮᱱᱫᱽᱨᱚ ᱢᱟᱡᱷᱤ ᱭᱤᱡ ᱵᱟᱹᱦᱩ ᱠᱟᱱᱟᱭ  ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:᱑᱙᱖᱐ ᱡᱟᱱᱟᱢ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱭᱩᱱᱟᱭᱴᱮᱰ ᱜᱳᱟᱱᱥ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱰᱟᱱᱤᱭᱟᱹᱞ ᱤ ᱟᱴᱷᱟ
ᱰᱟᱱᱤᱭᱟᱹᱞ ᱤ ᱟᱴᱷᱟ ᱫᱚ ᱢᱤᱫᱴᱟᱹᱝ ᱡᱤᱣ ᱡᱟᱱ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱭᱟᱜ ᱡᱟᱱᱟ ᱑᱙᱖᱒ ᱨᱮ ᱦᱩᱭ ᱞᱟᱱᱟ ᱾ ᱟᱡᱟᱜ ᱠᱟᱹᱢᱤ ᱥᱚᱢᱚᱭ ᱨᱮ ᱟᱡ ᱢᱚᱬᱮ ᱜᱮᱞ   ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱭᱟᱜ ᱯᱚᱱᱚᱛ ᱠᱷᱚᱱ ᱫᱟᱨᱮ ᱠᱚ ᱟᱹᱜᱩ ᱡᱟᱣᱨᱟ ᱞᱮᱫᱟᱭ ᱾
ᱠᱮᱨᱤᱭᱚᱨ
ᱰᱟᱱᱤᱭᱟᱹᱞ ᱟᱨᱛᱷᱟ ᱫᱚ ᱠᱚᱱᱠᱚᱨᱵᱷᱮᱥᱥᱱ ᱟᱩᱴᱨᱤᱪ ᱨᱤᱱᱤᱡ ᱰᱟᱭᱨᱮᱠᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱱᱟ ᱫᱚ ᱱᱤᱣ ᱭᱚᱨᱠ ᱡᱤᱣ ᱡᱟᱱᱤᱭᱟ ᱵᱚᱜᱪᱟ ᱨᱮ ᱢᱮᱱᱟᱜᱼᱟ ᱾ ᱟᱨᱛᱷᱟ ᱛᱤᱠᱤᱱ ᱫᱚ ᱤᱱᱵᱷᱮᱥᱤᱵᱷ ᱫᱟᱨᱮ ᱪᱮᱛᱟᱱ ᱨᱮᱭᱟᱜ ᱠᱟᱹᱢᱤ ᱨᱮ ᱠᱤᱱ ᱞᱟᱜᱟᱣ ᱞᱮᱱ ᱛᱦᱟᱮᱸᱡ ᱾ ᱚᱱᱟ ᱫᱚ ᱜᱨᱮᱴᱚᱨ- ᱱᱤᱣ ᱭᱚᱨᱠ ᱥᱟᱦᱟᱨ ᱟᱨ ᱣᱮᱥᱴ ᱪᱮᱥᱚᱨ ᱫᱤᱥᱚᱢ ᱨᱮ ᱟᱡᱟᱜ ᱠᱟᱹᱢᱤ ᱡᱟᱭᱜᱟ ᱛᱟᱦᱮᱸ ᱠᱟᱱᱟ ᱾ ᱟᱛᱷᱟ ᱫᱚ ᱵᱨᱤᱴᱴᱚᱱᱤᱭᱟ ᱨᱤᱱᱤᱡ ᱮᱥᱚᱥᱤᱭᱮᱴ ᱥᱟᱯᱲᱟᱣᱤᱡ ᱛᱟᱦᱮᱸ ᱞᱮᱱᱟᱭ ᱾
ᱱᱤᱭᱩ ᱭᱚᱨᱠ ᱥᱚᱦᱚᱨ ᱤᱠᱚᱼᱯᱷᱞᱚᱨᱟ
ᱱᱚᱶᱟ ᱯᱨᱥᱡᱮᱠᱴ ᱫᱚ ᱒᱐᱑᱗ ᱛᱮ ᱢᱤᱫᱴᱟᱹᱝ ᱯᱨᱚᱴᱚᱴᱟᱭᱤᱯ ᱦᱤᱥᱟᱹᱵ ᱛᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱯᱨᱚᱡᱮᱠᱴ ᱫᱚ ᱱᱤᱣ ᱭᱚᱨᱠ ᱥᱦᱚᱨ ᱨᱮᱱᱟᱜ ᱱᱤᱡᱚᱨ ᱫᱟᱨᱮ ᱡᱟᱛᱤᱭᱚ ᱠᱚ ᱵᱟᱧᱡᱟᱣ ᱞᱟᱹᱜᱤᱫ ᱰᱤᱡᱟᱭᱤᱱ ᱞᱟᱱᱟ ᱾ ᱱᱚᱶᱟ ᱯᱨᱚᱡᱮᱠᱴ ᱨᱮ ᱡᱚᱱᱛᱟ ᱥᱟᱭᱮᱱᱴᱤᱥᱴ ᱠᱚ‌ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱨᱮ ᱫᱟᱨᱮ, ᱡᱤᱣ, ᱯᱷᱱᱡᱟᱭ, ᱟᱨ ᱩᱱᱠᱩᱼᱟᱜ ᱡᱤᱣᱚᱱ ᱨᱮᱭᱟᱜ ᱡᱟᱣᱨᱟ ᱥᱟᱹᱠᱷᱭᱟᱹᱛ ᱠᱚ ᱮᱢᱟᱱ ᱠᱚ ᱨᱮᱭᱟᱜ ᱠᱟᱹᱢᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱠᱚ ᱨᱮᱭᱟᱜ ᱥᱟᱹᱠᱷᱭᱟᱹᱛ ᱠᱚ ᱫᱚ ᱦᱤᱛᱟᱞᱤᱭᱟ ᱡᱟᱹ ᱡᱟᱣᱨᱟ ᱟᱨ ᱥᱟᱭᱱᱴᱤᱯᱷᱤᱠ ᱯᱟᱨᱥᱟᱞᱤᱭᱟᱹ ᱴᱷᱮᱱ ᱠᱚ ᱟᱹᱛᱩᱨ ᱟᱬᱜᱚᱭᱟ ᱠᱚ ᱱᱟᱦ ᱾
ᱯᱷᱞᱚᱨᱟ ᱚᱯᱷ ᱥᱮᱱᱴᱨᱟᱞ ᱯᱟᱨᱠ
ᱟᱨᱛᱷᱟ ᱛᱤᱠᱤᱱᱟᱜ ᱢᱩᱞ ᱨᱤᱥᱚᱨᱪ ᱯᱨᱚᱡᱮᱠᱴ ᱨᱮ ᱰᱚᱠᱭᱩᱢᱮᱱᱴᱤᱝ ᱟᱨ ᱡᱟᱹ ᱛᱮ ᱦᱩᱭᱩᱜ ᱠᱟᱱ ᱫᱟᱨᱮ ᱠᱚ ᱮᱢᱟᱱ ᱨᱮ ᱟᱹᱜᱩ ᱠᱟᱣᱨᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱨᱤᱥᱚᱨᱪ ᱯᱨᱚᱡᱮᱠᱴ ᱠᱫᱚ ᱥᱮᱱᱴᱨᱟᱠ ᱯᱟᱨᱠ ᱨᱮ ᱦᱩᱭ ᱞᱟᱱ ᱛᱟᱦᱮᱸᱡ ᱾ ᱱᱚᱶᱟ ᱯᱨᱚᱡᱮᱠᱴ ᱫᱚ ᱱᱤᱭᱩ ᱭᱚᱨᱠ ᱵᱚᱴᱟᱱᱤᱠᱟᱞ ᱵᱚᱜᱪᱟ,‌‌ ᱫᱟᱹ ᱥᱮᱱᱴᱨᱟᱞ ᱯᱟᱨᱠ ᱠᱚᱱᱡᱚᱨᱵᱷᱮᱱᱥᱭ ᱟᱨ ᱫᱟᱹ ᱱᱤᱭᱩ ᱭᱚᱨᱠ ᱥᱤᱴᱭ ᱰᱤᱯᱟᱨᱴᱢᱮᱸᱴ ᱚᱯᱷ ᱯᱟᱨᱠᱥ ᱟᱨ ᱨᱤᱠᱨᱤᱭᱮᱥᱚᱱ ᱥᱟᱞᱟᱜ ᱡᱩᱲᱟᱣ ᱛᱮ ᱠᱟᱹᱢᱤ ᱠᱚ ᱯᱩᱨᱟᱹᱣ ᱞᱮᱱᱟ ᱾
ᱠᱚᱲᱟ
ᱟᱛᱦᱟᱥ ᱨᱤᱱ ᱟᱭᱚ ᱵᱟᱵᱟ ᱠᱤᱱ ᱫᱚ ᱟᱨᱴᱤᱥᱴ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ ᱠᱚ
ᱱᱚᱶᱟ ᱠᱚ ᱞᱤᱥᱴᱤ ᱠᱚ ᱫᱚ ᱰᱮᱱᱤᱭᱟᱹᱞ ᱛᱤᱠᱤᱱᱟᱜ ᱣᱮᱵᱥᱟᱭᱤᱴ ᱠᱷᱟᱱ ᱱᱚᱠᱚᱱ ᱟᱠᱟᱱᱟ staff profile page
ᱥᱟᱸᱛᱨᱟ ᱜᱟᱪᱷᱤ
ᱫᱤᱠ ᱩᱫᱩᱜ ᱥᱟᱸᱛᱨᱟ ᱜᱟᱪᱷᱤ ᱫᱚ ᱒᱒.᱕᱘᱐᱑᱗°ᱩᱛᱛᱚᱨ ᱘᱘.᱒᱖᱙᱓°ᱯᱩᱨᱩᱵ ᱾ ᱥᱟᱸᱛᱨᱟ ᱜᱟᱪᱷᱤ ᱜᱚᱴᱟ ᱥᱮᱫ ᱦᱟᱳᱲᱟ ᱥᱩᱨᱥᱩᱯᱩᱨ ᱠᱟᱱᱟ᱾ ᱚᱱᱟ ᱠᱚᱫᱚ - ᱨᱟᱢᱨᱟᱡᱟ ᱛᱚᱞᱟ,ᱡᱚᱜᱟᱪᱷᱟ,ᱵᱟᱠᱥᱟᱲᱟ,ᱩᱱᱥᱟᱱᱤ ᱟᱨ ᱜᱚᱲᱯᱟ᱾
ᱨᱮᱞ ᱦᱚᱨ ᱱᱤᱛ ᱫᱩᱠᱷᱤᱱ ᱯᱩᱨᱵᱚ ᱨᱮᱞ ᱦᱚᱨ᱾ᱢᱟᱲᱟᱝ ᱫᱚ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱵᱮᱝᱜᱚᱞ ᱱᱟᱜ ᱯᱩᱨ ᱨᱮᱞᱳᱣᱮ᱾ ᱑᱙᱐? ᱠᱷᱤᱥᱴᱟᱵᱫᱚ ᱨᱮ ᱦᱟᱳᱱᱟ ᱟᱞᱟᱜ ᱢᱮᱟ ᱞᱮᱱᱟ[᱖] ᱩᱱ ᱚᱠᱛᱚ ᱥᱸᱛᱨᱟ ᱜᱟᱪᱷᱤ ᱛᱷᱚᱱ ᱥᱟᱞᱤᱢᱟᱨ ᱫᱟᱹᱵᱤᱡ ᱢᱟᱭᱤᱞ ᱢᱮᱱ ᱫᱚ ᱕ ᱠᱤᱢᱤ ᱦᱩᱰᱤᱧ ᱪᱟᱸᱜᱲᱟ ᱦᱚᱨ ᱠᱚ ᱛᱮᱭᱟᱨ ᱞᱮᱫᱟ᱾ ᱛᱟᱭᱚᱢ ᱚᱱᱰᱮ ᱠᱦᱚᱱ ᱥᱮᱲᱟ ᱥᱮᱲᱟ ᱤᱥᱴᱤᱢᱟᱨ ᱛᱮ ᱱᱟ.ᱭ ᱠᱚ ᱯᱟᱨᱚᱢ ᱛᱟᱦᱮᱫ,ᱠᱚᱞᱠᱟᱛᱟ ᱠᱷᱤᱫᱤᱨᱯᱩᱨ ᱰᱚᱠ ᱡᱤᱱᱤᱥ ᱯᱚᱛᱨᱚ ᱠᱚ ᱤᱫᱤ ᱛᱟᱦᱮᱫ᱾
ᱫᱩᱠᱷᱤᱱ ᱯᱩᱨᱵᱚ ᱨᱮᱞ ᱫᱚ ᱠᱷᱚᱲᱚᱜᱯᱩᱨ ᱰᱤᱰᱷᱤᱥᱚᱱ ᱥᱸᱛᱨᱟ ᱜᱟᱪᱷᱤ ᱦᱩᱭᱩᱜ ᱠᱟᱱᱟ ᱠᱚᱪᱤᱸ ᱥᱮᱱᱴᱟᱨ ᱨᱮᱱᱟᱜ ᱨᱮᱦᱮᱫ᱾দক্ষিণ ᱕᱐ ᱠᱷᱚᱱ ᱵᱤᱥᱤ ᱠᱷᱟᱴᱚ ᱦᱚᱨ ᱟᱨ ᱡᱤᱞᱤᱧ ᱦᱚᱨ ᱨᱮᱱᱟᱜ ᱨᱮᱞ ᱥᱩᱨᱭᱟᱹᱣ ᱡᱚᱛᱨᱟᱣ ᱟ᱾ᱱᱚᱰᱮ ᱯᱩᱭᱞᱩ ᱨᱮᱞ ᱤᱭᱟᱰ ᱨᱮᱱᱟᱜ ᱰᱤᱡᱮᱞ ᱞᱳᱠᱳᱢᱳᱴᱤᱵᱦᱥᱮᱰ ᱟᱨ ᱵᱤᱡᱞᱤᱞᱳᱠᱳᱢᱳᱴᱤᱵᱦ ᱥᱮᱰ ,ᱯᱷᱟᱨᱪᱟ ᱟᱨ ᱞᱟᱭᱤᱱ ᱥᱟᱨᱟᱣ ᱴᱟᱨᱱᱮᱵᱚᱞ ᱢᱮᱱᱟᱜ ~ᱟ᱾
ᱥᱟᱸᱛᱨᱟ ᱜᱟᱪᱷᱤ ᱨᱮᱞ ᱴᱮᱥᱚᱱ ᱫᱚ ᱢᱤᱫ ᱪᱟᱝᱲᱟ ᱴᱮᱥᱚᱱ ᱠᱟᱱᱟ᱾ᱦᱟᱳᱲᱟ ᱨᱮᱱᱟᱜ ᱨᱮᱰᱮᱫ ᱯᱮᱰᱮᱛ ᱨᱟᱣᱟᱞ ᱞᱟᱹᱜᱤᱫ ᱯᱮ~ᱯᱩᱱ ᱥᱮᱨᱢᱟ ᱛᱮ ᱥᱟᱸᱛᱨᱟ ᱜᱟᱪᱷᱤ ᱢᱤᱫ ᱢᱟᱨᱟᱝ ᱴᱟᱨᱢᱤᱱᱟᱞ ᱵᱮᱱᱟᱣ ᱨᱮᱱᱟᱜ ᱩᱭᱦᱟᱹ ᱵᱷᱵᱱᱟ ᱢᱮᱱᱟᱜ ~ᱟ᱾ ᱡᱟᱦᱟ ᱛᱮ ᱟᱨ ᱦᱚᱸ ᱡᱟᱹᱥᱛᱤ ᱨᱮᱞ ᱵᱮᱱᱟᱜ ~ᱟ, ᱟᱨ ᱠᱚ ᱟᱲᱟᱜ ᱫᱟᱲᱮᱭᱜ ᱢᱟ।
᱒᱐᱒᱐
᱒᱐᱒᱐ (ᱨᱚᱢᱟᱱ ᱮᱞ MMXX) ᱫᱚ ᱜᱨᱮᱜᱚᱨᱤᱭᱟᱱ ᱯᱟᱹᱧᱡᱤ ᱚᱝᱥᱟᱨ ᱢᱤᱫ ᱥᱟᱫᱷᱟᱨᱚᱱ ᱥᱮᱨᱢᱟ ᱠᱟᱱᱟ ᱡᱟᱦᱟᱸ ᱫᱚ ᱥᱟᱹᱜᱩᱱ ᱢᱟᱦᱟᱸ  ᱦᱤᱞᱚ ᱮᱦᱚᱵᱚᱜ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱒᱐ ᱟᱱᱟᱜ ᱥᱮᱨᱢᱟ ᱠᱟᱱᱟ ᱾ ᱒᱐᱒᱐ ᱜᱮᱞᱟᱝ (decade) ᱨᱮᱭᱟᱜ ᱱᱚᱣᱟ ᱫᱚ ᱯᱩᱭᱞᱩ ᱥᱮᱨᱢᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱷᱤᱞᱩᱯᱯᱩᱨᱚᱢ ᱦᱚᱱᱚᱛ
ᱵᱷᱤᱞᱩᱯᱯᱩᱨᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱓᱐ ᱥᱮᱯᱴᱮᱢᱵᱚᱨ ᱑᱙᱙᱓ ᱥᱟᱞ ᱦᱩᱭ ᱞᱮᱱ ᱛᱟᱦᱮᱸᱫ, ᱱᱚᱶᱟ ᱢᱟᱲᱟᱝ ᱱᱚᱶᱟ ᱠᱩᱰᱰᱟᱞᱚᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱵᱷᱤᱡᱷᱩᱯᱯᱩᱨᱚᱢ ᱦᱚᱱᱚᱛ ᱫᱚ ᱛᱤᱨᱩᱪᱤᱨᱟᱯᱚᱞᱞᱤ ᱟᱨ ᱪᱮᱱᱱᱟᱭ ᱡᱚᱲᱟᱣᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱟᱨ ᱕᱐᱐ ᱥᱮᱨᱢᱟ ᱢᱟᱨᱮ ᱜᱤᱝᱜᱤ ᱠᱤᱞᱟ ᱞᱮᱠᱟᱱᱟᱜ ᱱᱟᱜᱟᱢᱤᱭᱟᱹ ᱴᱷᱟᱶ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱵᱷᱤᱡᱷᱩᱯᱯᱩᱨᱚᱢ ᱦᱚᱱᱚᱛ ᱫᱚ ᱛᱤᱥ ᱠᱩᱰᱰᱟᱞᱚᱨ ᱦᱚᱱᱚᱛ ᱥᱟᱶ ᱮᱛᱚᱢ ᱟᱨᱠᱚᱴ ᱦᱚᱱᱚᱛ ᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ, ᱠᱩᱰᱰᱟᱞᱚᱨ ᱦᱚᱱᱚᱛ ᱫᱚ ᱦᱟᱴᱤᱧ ᱠᱮᱜᱼᱟ ᱟᱨ ᱓᱐ ᱥᱮᱯᱴᱮᱢᱵᱚᱨ ᱑᱙᱙᱓ ᱥᱟᱞ ᱨᱮ ᱵᱷᱤᱡᱷᱩᱯᱯᱩᱨᱚᱢ ᱦᱚᱱᱚᱛ ᱛᱮᱭᱟᱨ ᱮᱱᱟ ᱾
ᱪᱚᱞ ᱫᱚ ᱢᱟᱨᱮ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱠᱚᱨᱤᱠᱟᱞᱟ ᱪᱚᱞ ᱫᱚ ᱟᱹᱰᱤ ᱫᱟᱲᱮ ᱛᱟᱦᱮᱸ ᱠᱟᱱᱟ ᱾ ᱥᱤᱝᱵᱤᱥᱱᱩ ᱯᱚᱞᱞᱚᱵᱷ ᱫᱚ ᱪᱚᱞ ᱥᱟᱵᱽ ᱞᱮᱫᱽᱫᱟ ᱠᱮᱫᱮᱭᱟ, ᱟᱨ ᱱᱚᱶᱟ ᱴᱚᱴᱷᱟ ᱨᱮ ᱯᱚᱞᱞᱚᱵᱷ ᱥᱟᱥᱚᱱ ᱟᱜ ᱦᱮᱡ ᱮᱱᱟ ᱾ ᱵᱤᱡᱚᱭᱟᱞᱚᱭ ᱪᱚᱞ ᱫᱚ ᱪᱚᱞ ᱥᱟᱢᱨᱟᱡᱽ ᱟᱜ ᱮᱛᱚᱦᱚᱵ ᱪᱤᱱᱦᱟᱹᱣ ᱠᱟᱛᱮ ᱪᱚᱞ ᱥᱟᱥᱚᱱ ᱟᱨᱦᱚᱸ ᱮᱦᱚᱵ ᱠᱮᱜᱼᱟ ᱾
ᱚᱛᱱᱚᱜ
ᱦᱚᱱᱚᱛ ᱥᱟᱢᱟᱜ ᱨᱮ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ, ᱮᱛᱚᱢᱼᱥᱟᱢᱟᱝ ᱨᱮ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱯᱩᱰᱩᱪᱮᱨᱤ ᱦᱚᱱᱚᱛ ᱟᱨ ᱠᱚᱧᱮ ᱨᱮ ᱪᱮᱸᱜᱚᱞᱯᱚᱴᱴᱩ ᱟᱨ ᱛᱤᱨᱩᱵᱚᱱᱱᱟᱢᱚᱞᱟᱭ ᱦᱚᱱᱚᱛ, ᱮᱛᱚᱢ ᱨᱮ ᱠᱩᱰᱰᱟᱞᱳᱨ ᱟᱨ ᱯᱟᱪᱮ ᱨᱮ ᱠᱚᱞᱞᱟᱠᱩᱨᱤᱪᱤ ᱥᱟᱶ ᱥᱤᱢᱟᱹ ᱟᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱵᱷᱤᱡᱷᱩᱯᱯᱩᱨᱚᱢ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱱᱚᱶᱟ ᱱᱤᱛᱚᱜ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱚ ᱡᱚᱠᱷᱟ ᱞᱮᱠᱟᱛᱮ, ᱵᱷᱤᱞᱩᱯᱯᱩᱨᱚᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱔᱕᱘,᱘᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱐᱐ ᱠᱚᱲᱟ ᱨᱮ ᱙᱘᱗ ᱛᱤᱨᱞᱟᱹ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ ᱾ ᱜᱩᱴ ᱔᱐᱔,᱑᱐᱖ ᱦᱚᱲ ᱛᱟᱦᱮᱸᱱᱠᱚ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱐᱘,᱒᱔᱖ ᱠᱚᱲᱟ ᱟᱨ ᱑᱙᱕,᱘᱖᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱙.᱓᱗% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒.᱑᱖ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱙᱒.᱙᱙% ᱥᱟᱞᱟᱜ ᱛᱩᱞᱟᱹ ᱯᱟᱹᱭᱞᱟᱹ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱓.᱔᱘% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱘᱐᱐,᱓᱖᱘ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮ ᱑᱙᱙᱓ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱤᱱᱠᱟ ᱯᱟᱹᱨᱥᱤ
ᱫᱤᱱᱠᱟ (Thuɔŋjäŋ ᱥᱮ Thuɔŋ ee Jieng) ᱫᱚ ᱮᱛᱚᱢ ᱥᱩᱫᱟᱱ ᱫᱤᱥᱚᱢ ᱨᱮᱱ ᱫᱤᱱᱠᱟ ᱦᱚᱲ ᱠᱚᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱱᱤᱞᱳᱴᱤᱠ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱫᱤᱱᱠᱟ ᱯᱟᱹᱨᱥᱤ ᱫᱚ ᱢᱩᱬᱩᱛ ᱱᱤᱞ ᱜᱟᱰᱟ ᱟᱨᱮ ᱴᱚᱴᱷᱟ ᱠᱚᱨᱮ ᱠᱚ ᱨᱚᱲᱼᱟ ᱾ ᱱᱚᱣᱟ ᱯᱟᱹᱨᱥᱤ ᱥᱟᱶ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱱᱩᱭᱮᱨ ᱯᱟᱹᱨᱥᱤ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱤᱞᱳᱴᱤᱠ ᱯᱟᱹᱨᱥᱤ ᱛᱷᱚᱠ: ᱥᱩᱫᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱥᱩᱫᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱜᱷᱩᱨᱞᱟᱹᱣ ᱵᱟᱨᱰᱩ ᱥᱤᱰᱚᱨ
ᱜᱷᱩᱨᱞᱟᱹᱣ ᱵᱟᱨᱰᱩ ᱥᱤᱰᱚᱨ (ᱫᱚ ᱟᱹᱰᱤ ᱵᱚᱛᱚᱨᱟᱱ ᱜᱷᱩᱨᱞᱟᱹᱣ ᱵᱟᱨᱰᱩ ᱠᱟᱱᱟ ᱥᱤᱰᱚᱨ ᱠᱟᱱᱟ᱾ ᱤᱝᱨᱮᱡᱤ ᱛᱮᱫᱚ very severe cyclonic storm sidr) ᱱᱤᱭᱟᱹ ᱒᱐᱐᱗ ᱥᱮᱨᱢᱟ ᱨᱮ ᱵᱚᱝᱜᱚᱯᱚ ᱫᱚᱨᱮᱭᱟ ᱠᱷᱚᱱ ᱥᱤᱨᱡᱚᱱ ᱟᱠᱟᱱ ᱢᱤᱫᱴᱟᱝ ᱜᱷᱩᱨᱞᱟᱹᱣ ᱵᱟᱨᱰᱩ ᱠᱟᱱᱟ᱾ ᱒᱐᱐᱗ ᱥᱮᱨᱢᱟ ᱩᱛᱟᱹᱨ ᱥᱤᱧᱚᱛ ᱢᱚᱦᱟ ᱫᱚᱨᱮᱭᱟ ᱠᱷᱚᱱ ᱥᱤᱨᱡᱚᱱ ᱨᱮᱱᱟᱜ ᱱᱤᱭᱟᱹ ᱔ ᱟᱱᱟᱜ ᱧᱩᱛᱩᱢᱟᱱ ᱜᱷᱩᱨᱞᱟᱹᱣ ᱵᱟᱨᱰᱩ‌ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱟᱦᱚᱸ ᱢᱤᱫ ᱧᱩᱛᱩᱢ ᱢᱮᱱᱟᱜ-ᱟ ᱴᱨᱚᱯᱤᱠᱮᱞ ᱥᱟᱭᱠᱞᱚᱱ 0᱖ ᱵᱤ (tropical cyclone 06B)᱾ ᱥᱨᱤᱞᱚᱝᱠᱟ ᱯᱟᱹᱨᱥᱤ ᱛᱮ ᱥᱤᱰᱚᱨ ᱵᱟᱝᱛᱮ ᱢᱮᱛ ᱨᱮᱱᱟᱜ ᱞᱮᱠᱟ ᱧᱩᱛᱩᱢ ᱦᱩᱭᱟᱠᱟᱱᱟ᱾ ᱒᱐᱐᱗ ᱥᱮᱨᱢᱟ ᱑᱕ ᱱᱚᱵᱷᱮᱢᱵᱚᱨ ᱥᱮᱛᱟᱜ ᱫᱷᱟᱹᱵᱤᱡᱽ ᱛᱮ ᱱᱤᱭᱟᱹ ᱨᱮᱱᱟᱜ ᱦᱚᱭ ᱨᱟᱝᱜᱟᱣ ᱛᱟᱦᱮᱸ ᱠᱟᱱᱟ ᱴᱟᱲᱟᱝ (ᱜᱷᱚᱱᱴᱟ) ᱨᱮ ᱒᱕᱐ ᱠᱤᱞᱳᱢᱤᱴᱟᱨ ᱟᱨ ᱓᱐᱕ ᱠᱤᱞᱳᱢᱤᱴᱟᱨ ᱜᱷᱚᱱᱴᱟ ᱨᱮ ᱫᱚᱢᱠᱟ ᱦᱚᱭ᱾ ᱚᱱᱟ ᱠᱷᱟᱹᱛᱤᱨ ᱨᱟᱜ-ᱛᱮ ᱥᱟᱷᱤ ᱥᱤᱢᱯᱷᱤᱥᱚᱱ ᱮᱥᱠᱮᱞ ᱞᱮᱠᱟᱛᱮ ᱱᱤᱭᱟᱹ ᱫᱚ ᱠᱮᱴᱮᱜᱚᱨᱤ-᱕ ᱜᱷᱩᱨᱞᱟᱹᱣ ᱵᱟᱨᱰᱩ ᱠᱚ ᱢᱮᱛᱟᱣ ᱟᱠᱟᱫᱟ᱾ ᱱᱚᱵᱷᱮᱢᱵᱚᱨ ᱑᱘ ᱛᱟᱨᱤᱠ ᱟᱴᱷᱚᱣᱟᱨ ᱫᱷᱟᱹᱵᱤᱡ ᱛᱮ ᱥᱚᱨᱠᱟᱨᱤ ᱦᱤᱥᱟᱵᱽ ᱞᱮᱠᱟᱛᱮ  ᱒,᱒᱑᱗ ᱜᱚᱴᱟᱝ ᱦᱚᱲ ᱠᱚ ᱜᱚᱡᱽ ᱞᱮᱱᱟ᱾ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱚᱱᱟ ᱠᱷᱟᱹᱛᱤᱨ ᱨᱟᱜ-ᱛᱮ ᱱᱤᱭᱟᱹ ᱫᱚ ᱡᱟᱹᱛᱤᱭᱟᱹ ᱫᱩᱨᱡᱚᱜᱽ ᱢᱮᱱᱛᱮᱭ ᱜᱷᱚᱥᱚᱱᱟᱣ ᱟᱠᱟᱫᱟ᱾
ᱥᱤᱰᱚᱨ ᱨᱮᱱᱟᱜ ᱥᱮᱫᱟᱭ ᱠᱟᱛᱷᱟ
ᱟᱱᱫᱟᱢᱟᱱᱤ ᱫᱤᱵᱽᱯᱩᱧᱡᱚ ᱨᱮ ᱒᱐᱑᱗ ᱨᱮᱱᱟᱜ ᱱᱤᱭᱟᱹ ᱨᱮᱱᱟᱜ ᱥᱤᱨᱡᱚᱱ ᱦᱩᱭ ᱞᱮᱱᱟ᱾ ᱑᱑ ᱱᱚᱵᱷᱮᱢᱵᱚᱨ ᱱᱤᱭᱟᱹ ᱨᱮᱱᱟᱜ ᱱᱟᱥᱮ ᱥᱟᱱᱟᱭᱟ ᱧᱟᱢ ᱞᱮᱱᱟ᱾ ᱚᱱᱟ ᱫᱚᱥᱟᱨ ᱠᱷᱚᱱ ᱜᱮ ᱜᱷᱩᱨᱞᱟᱹᱣ ᱵᱟᱨᱰᱩ ᱨᱮ ᱢᱮᱥᱟᱣ ᱮᱱᱟ᱾ ᱵᱚᱝᱜᱚᱯᱚ ᱫᱚᱨᱮᱭᱟ ᱨᱮᱱᱟᱜ ᱟᱛᱩᱜ ᱫᱟᱜ ᱥᱟᱶ ᱟᱨᱦᱚᱸ ᱫᱟᱲᱮ ᱦᱟᱢᱮᱴ ᱛᱟᱭᱚᱢ ᱢᱤᱫ ᱢᱚᱦᱟᱢᱟᱨᱤ ᱫᱩᱨᱡᱚᱜᱽ-ᱮ ᱥᱤᱡᱚᱱ ᱠᱮᱫᱟ᱾
ᱥᱤᱰᱚᱨ ᱠᱷᱚᱱ ᱵᱟᱧᱪᱟᱣ ᱯᱨᱩᱥᱛᱩᱛ
᱑᱗ ᱱᱚᱵᱷᱮᱢᱵᱚᱨ ᱦᱤᱞᱟᱹᱜ ᱠᱮᱴᱚᱜᱚᱨᱤ-᱔ ᱥᱤᱡᱚᱱ ᱞᱮᱱ ᱜᱷᱩᱨᱞᱟᱹᱣ ᱵᱟᱨᱰᱩ ᱞᱟᱹᱜᱤᱫ ᱠᱚᱭᱮᱜ ᱜᱮᱥᱟᱭ(ᱦᱟᱡᱟᱨ) ᱥᱟᱨᱤ ᱥᱮᱵᱟ ᱞᱟᱹᱜᱤᱫ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱫᱚᱨᱮᱭᱟ ᱩᱯᱚᱠᱩᱞ ᱟᱲᱮ ᱠᱚᱨᱮ ᱠᱟᱹᱢᱤ ᱠᱚᱭ ᱪᱷᱩᱴᱟᱹᱣ ᱞᱮᱫ ᱠᱚᱣᱟ᱾ ᱵᱟᱝᱞᱟᱫᱮᱥ ᱨᱮᱱᱟᱜ ᱑᱑ ᱜᱚᱴᱟᱝ ᱩᱯᱚᱠᱩᱞ ᱨᱮ ᱔᱒ ᱦᱟᱡᱟᱨ ᱖᱗᱕ ᱜᱚᱴᱟᱝ ᱥᱟᱨᱤ ᱥᱮᱵᱟ ᱮᱢᱚᱜ ᱦᱚᱲᱠᱚᱭ ᱫᱚᱦᱚ ᱞᱮᱫ ᱠᱚᱣᱟ᱾ ᱟᱨ ᱩᱯᱚᱠᱩᱞ ᱟᱲᱮ ᱨᱮᱱ ᱦᱚᱲᱠᱚ ᱟᱥᱨᱚᱭᱠᱮᱫᱨᱚ ᱥᱮᱱᱚᱜ ᱞᱟᱹᱜᱤᱫ ᱢᱟᱭᱮᱠ ᱠᱟᱛᱮᱜ-ᱮ ᱵᱟᱰᱟᱭ ᱩᱚᱪᱩ ᱠᱮᱫᱟ᱾ ᱡᱚᱫᱤ ᱦᱚᱸ ᱩᱯᱚᱠᱩᱞ ᱠᱷᱚᱱ ᱦᱚᱲ ᱚᱪᱚᱜ ᱵᱮᱵᱥᱛᱷᱟ ᱦᱩᱭ ᱱᱟ, ᱤᱠᱷᱟᱱ ᱱᱚᱸᱰᱮ ᱕᱐,᱐᱐᱐ ᱦᱟᱡᱟᱨ ᱦᱚᱲᱟᱜ ᱡᱟᱜᱟ ᱢᱮᱱᱟᱜ-ᱟ᱾ ᱟᱭ-ᱮᱢ-ᱰᱤ ᱚᱰᱤᱥᱥᱟ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱑᱔ ᱛᱟᱨᱤᱠᱷ ᱨᱮ ᱵᱤᱯᱚᱫ ᱥᱚᱝᱠᱮᱛ-ᱮ ᱞᱟᱹᱭ ᱟᱠᱟᱫᱟ᱾ ᱟᱨ ᱧᱤᱫᱟᱹ ᱠᱷᱚᱱ ᱜᱮ ᱢᱚᱝᱞᱟ ᱵᱚᱱᱫᱚᱨ ᱨᱮᱱᱟᱜ ᱥᱟᱱᱟᱢᱟᱜ ᱠᱟᱹᱢᱤ ᱠᱚᱭ ᱵᱚᱱᱫᱷ ᱪᱟᱵᱟ ᱠᱮᱫᱟ᱾ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱥᱟᱦᱚ ᱟᱢᱟᱱᱚᱛ ᱟᱱᱛᱚᱨᱡᱟᱛᱤᱠ ᱵᱤᱢᱟᱱ ᱵᱚᱱᱫᱚᱨ ᱦᱚᱸ ᱵᱤᱢᱟᱱ ᱯᱷᱮᱰᱚᱜ-ᱮ ᱵᱚᱱᱫᱷ ᱠᱮᱫᱟ᱾ ᱵᱟᱹᱨᱰᱩ ᱞᱟᱹᱜᱤᱫ ᱛᱮ ᱰᱷᱟᱠᱟ ᱨᱮᱱᱟᱜ ᱡᱤᱭᱟ ᱟᱱᱛᱚᱨᱡᱟᱛᱤᱠ ᱵᱤᱢᱟᱱ ᱵᱚᱱᱫᱚᱨ ᱦᱚᱸ ᱦᱩᱥᱤᱭᱟᱨ ᱛᱟᱦᱮᱱ-ᱮ ᱢᱮᱛᱟᱜ ᱠᱚᱣᱟ᱾ ᱟᱨ ᱑᱕ ᱛᱟᱨᱤᱠ ᱠᱷᱚᱱ ᱫᱤᱥᱟᱹᱢ ᱨᱮᱱᱟᱜ ᱫᱟᱹᱠᱷᱤᱱ ᱱᱟᱠᱷᱟ ᱥᱮᱱᱚᱜ ᱰᱟᱦᱟᱨ ᱥᱮ ᱦᱟᱲ ᱥᱮᱱᱟᱜ ᱦᱚᱸᱭ ᱵᱚᱫᱷ ᱠᱮᱫᱟ᱾
ᱡᱮᱱᱮᱞᱤᱭᱟ ᱰᱤᱥᱳᱡᱟ
ᱡᱮᱱᱮᱞᱤᱭᱟ ᱰᱤᱥᱚᱡᱟ (ᱡᱟᱱᱟᱢ ᱺ ᱕ ᱚᱜᱚᱥᱴ ᱑᱙᱘᱗), ᱫᱚ ᱢᱤᱫ ᱥᱧᱚᱛᱤᱭᱟᱹ ᱯᱷᱞᱢ ᱮᱠᱴᱨᱮᱥ ᱟᱨ ᱢᱚᱰᱮᱞ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱹᱲᱛᱚ ᱠᱟᱛᱮ ᱠᱚᱧᱮ ᱥᱤᱧᱚᱛᱤᱭᱟᱹ ᱟᱨ ᱦᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫ ᱟᱭ ᱾ ᱒᱐᱐᱓ ᱥᱟᱞᱮ ᱨᱮ ᱩᱱᱤ ᱫᱚ ᱥᱤᱱᱮᱢᱟ ᱡᱮᱜᱮᱛ ᱨᱮ ᱡᱟᱜᱟᱸᱭ ᱮᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱞᱟᱦᱟ ᱫᱚ ᱮᱰᱵᱷᱮᱴᱟᱡᱽ ᱠᱚᱨᱮ ᱢᱚᱰᱮᱞᱤᱝ ᱠᱚ\ᱭ ᱠᱚᱨᱟᱣ ᱵᱟᱲᱟᱭ ᱛᱟᱦᱮᱸᱫ ᱾ ᱯᱟᱨᱠᱚᱨ ᱯᱮᱱ ᱨᱮᱱᱟᱜ ᱢᱤᱫ ᱮᱰᱵᱦᱮᱴᱟᱡᱽ ᱨᱮ ᱮᱠᱴᱚᱨ ᱚᱢᱤᱛᱟᱵᱽ ᱵᱚᱪᱚᱱ ᱥᱟᱶ  ᱮᱰᱵᱷᱮᱴᱟᱡᱽ ᱨᱮ ᱠᱟᱹᱢᱤ  ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱮᱰᱵᱷᱮᱴᱟᱡᱽ ᱛᱟᱭᱚᱢ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱨᱮᱱᱟᱜ ᱠᱟᱹᱢᱤ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱒᱐᱐᱓ ᱥᱟᱞᱮ ᱨᱮ ᱚᱰᱚᱠᱢᱞᱮᱱ ᱛᱩᱡᱷᱮ ᱢᱮᱨᱤ ᱠᱚᱥᱚᱢ ᱧᱩᱛᱩᱢᱟᱱ ᱦᱤᱱᱫᱤ ᱯᱷᱤᱞᱢ ᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱱᱚᱶᱟ ᱯᱷᱤᱞ ᱫᱚ ᱵᱮᱯᱟᱨ ᱨᱮᱦᱚᱸᱭ ᱥᱚᱠᱥᱮᱥ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱨᱮᱱᱟᱜ ᱟᱨ ᱢᱤᱫ ᱯᱷᱤᱞᱢ ᱵᱚᱭᱮᱡᱽ ᱫᱚ ᱧᱮᱧᱮᱞᱤᱭᱟᱹ ᱟᱹᱰᱤ ᱠᱚ ᱠᱩᱥᱤᱭᱟᱫ ᱛᱟᱦᱮᱸᱫ ᱟᱨ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮᱭ ᱛᱟᱹᱠᱤᱡ ᱩᱛᱟᱹᱨ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ ᱛᱮᱞᱩᱜᱩᱩ ᱯᱷᱤᱞᱢ ᱨᱮᱦᱚᱸ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱒᱐᱐᱓ ᱠᱷᱚᱱ ᱒᱐᱑᱒ ᱥᱟᱞᱮ ᱵᱷᱤᱛᱨ ᱨᱮ ᱟᱭᱢᱟ ᱜᱚᱴᱟᱝ ᱛᱮᱞᱩᱜᱩ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾
ᱡᱮᱱᱮᱞᱤᱭᱟ ᱒᱐᱐᱖ ᱥᱟᱞᱮ ᱨᱮ ᱯᱩᱭᱞᱩ ᱫᱷᱟᱣ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱥᱤᱨᱯᱷᱟᱹ ᱫᱚ ᱵᱮᱢᱟᱨᱤᱞᱩ ᱛᱮᱞᱞᱩᱜᱩ ᱯᱷᱤᱞᱢ ᱠᱷᱟᱹᱛᱨ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱯᱷᱤᱞᱢ ᱨᱮ ᱡᱮᱱᱮᱞᱤᱭᱟ ᱥᱟᱶ ᱥᱤᱫᱷᱟᱨᱛᱷ ᱢᱩᱬ ᱮᱠᱴᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱒᱐᱐᱘ ᱥᱟᱞᱮ ᱨᱮ ᱵᱮᱢᱟᱨᱤᱞᱩ ᱯᱷᱤᱞᱢ ᱫᱚ ᱟᱨᱫᱚᱲᱦᱟ ᱛᱟᱢᱤᱞ ᱯᱟᱹᱨᱥᱤ ᱛᱮ ᱠᱚ ᱵᱮᱱᱟᱣ ᱞᱮᱫ ᱛᱦᱟᱮᱸᱫ ᱟᱨ ᱧᱩᱛᱩᱢ ᱫᱚ ᱥᱚᱱᱛᱚᱥ ᱥᱩᱵᱽᱨᱚᱢᱚᱱᱭᱩᱢ ᱠᱚ ᱫᱚᱦᱚ ᱞᱮᱫ ᱟ ᱟᱨ ᱚᱱᱟ ᱨᱮᱦᱚᱸ ᱦᱤᱨᱚᱭᱤᱱ ᱞᱮᱠᱟᱛᱮ ᱠᱟᱹᱢ ᱞᱮᱫ ᱛᱦᱟᱮᱫ  ᱾ ᱟᱭᱢᱟ ᱛᱮᱞᱩᱜᱩ ᱟᱨ ᱛᱟᱢᱤᱞ ᱯᱷᱤᱞ ᱨᱮ ᱠᱟᱹᱢᱤ ᱠᱟᱛᱮ ᱠᱚᱧᱮ ᱥᱤᱧᱚᱛᱭᱟᱹ ᱯᱷᱤᱞᱢ ᱨᱮ ᱟᱡᱟᱜ ᱧᱩᱛᱩᱢ ᱮ ᱠᱷᱚᱫᱟ ᱞᱮᱫ ᱛᱟᱦᱮᱸᱫ ᱾  ᱯᱷᱤᱞᱢ ᱨᱮ ᱯᱟᱴ ᱵᱮᱜᱚᱨ ᱡᱮᱱᱮᱞᱤᱭᱟ ᱫᱚ ᱴᱤᱵᱷᱤ ᱨᱮᱱᱟᱜ ᱟᱭᱢᱟ ᱠᱟᱹᱢᱤᱦᱚᱨᱟ ᱨᱮ ᱩᱪᱷᱞᱟᱹᱣᱤᱭᱟᱹ ᱞᱮᱠᱟ ᱛᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱵᱤᱱᱫᱟᱥ ᱪᱮᱱᱮᱞ ᱨᱮ ᱩᱪᱷᱟᱱ ᱞᱮᱱ ᱫᱷᱟᱹᱲ ᱯᱷᱤᱞᱢ ᱵᱤᱜᱽ ᱥᱩᱭᱤᱪ ᱨᱮᱦᱚᱸᱭ ᱠᱟᱹᱢᱤ ᱞᱮᱫ ᱜᱛᱟᱦᱮᱸᱫ, ᱡᱟᱦᱟᱸ ᱫᱚ ᱜᱤᱫᱽᱨᱟ ᱠᱚᱣᱟᱜᱟ ᱟᱱᱟᱴ ᱪᱮᱛᱟᱱ ᱨᱮ ᱠᱟᱹᱦᱱᱤ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱯᱷᱟᱱᱴᱟ, ᱵᱷᱤᱨᱡᱤᱱ ᱢᱚᱵᱟᱭᱤᱞ ᱤᱱᱰᱤᱭᱟ, ᱯᱷᱟᱥᱴ ᱴᱨᱟᱠ, ᱮᱞᱹ ᱡᱤᱹ ᱢᱚᱵᱟᱭᱤᱞ, ᱜᱟᱨᱱᱤᱭᱟᱨ ᱞᱟᱭᱤᱴ, ᱢᱟᱨᱜᱚ ᱥᱟᱵᱚᱱ ᱟᱨ ᱯᱚᱨᱠ ᱪᱚᱠᱞᱮᱴ ᱞᱟᱹᱜᱤᱫ ᱮᱰᱵᱷᱮᱴᱟᱡᱽ ᱨᱮ ᱠᱟᱹᱢ ᱞᱮᱫ ᱛᱟᱦᱮᱸᱫ ᱾
ᱥᱟ.ᱠᱷᱭᱟᱹᱛ
ᱛᱷᱚᱠ:ᱠᱷᱮᱞᱚᱸᱰᱟᱹᱱᱤ
ᱨᱟᱥᱤᱢᱚᱱᱤ ᱦᱟᱡᱚᱝ
thumb|ᱨᱟᱥᱤᱢᱚᱱᱤ ᱦᱟᱡᱚᱝ ᱥᱨᱤᱛᱤ ᱥᱛᱚᱢᱵᱷᱚ ᱨᱟᱥᱤᱢᱚᱱᱤ ᱦᱟᱡᱚᱝ (ᱡᱟᱱᱟᱢ:ᱡᱟᱱᱩᱣᱟᱨᱤ ᱓᱑, ᱑᱙᱐᱑-᱑᱙᱔᱖) ᱫᱚ ᱑᱙᱔᱖ ᱥᱮᱨᱢᱟ ᱨᱮ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮ ᱦᱩᱭ ᱟᱠᱟᱱ ᱴᱚᱝᱠᱚ ᱞᱟᱹᱲᱦᱟᱹᱭ ᱨᱮᱱ ᱵᱤᱯᱞᱳᱵᱤ ᱱᱮᱹᱛᱨᱤᱭ ᱛᱟᱸᱦᱮᱸᱠᱟᱱᱟ ᱟᱨ ᱩᱱᱤᱜᱮ ᱱᱚᱣᱟ ᱞᱟᱹᱲᱦᱟᱹᱭ ᱨᱮᱱ ᱯᱟᱹᱦᱤᱞ ᱥᱚᱦᱤᱫᱽ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱴᱚᱝᱠᱚ ᱞᱟᱹᱲᱦᱟᱹᱭ ᱨᱮ ᱠᱚᱢᱨᱮᱰ ᱢᱚᱱᱤ ᱥᱤᱝ ᱛᱟᱭᱚᱢ ᱨᱟᱥᱤᱢᱚᱱᱤ ᱦᱟᱡᱚᱝ ᱟᱨ ᱠᱩᱢᱩᱫᱤᱱᱤ ᱦᱟᱡᱚᱝ ᱟᱜ ᱠᱟᱛᱷᱟ ᱜᱮ ᱡᱟᱹᱥᱛᱤ ᱢᱮᱱᱚᱜᱼᱟ᱾ ᱱᱮᱛᱨᱚᱠᱚᱱᱚ ᱦᱚᱱᱚᱛ ᱨᱮ ᱨᱟᱥᱤᱢᱚᱱᱤ ᱦᱟᱡᱚᱝ ᱫᱤᱥᱟᱹᱛᱮ ᱢᱤᱫᱴᱮᱱ ᱥᱨᱤᱛᱤ ᱥᱤᱣᱫᱷᱳ ᱢᱮᱱᱟᱜᱼᱟ᱾
ᱡᱟᱱᱟᱢ
᱑᱙᱐᱑ ᱥᱮᱨᱢᱟ ᱨᱮ ᱨᱟᱥᱤᱢᱚᱱᱤ ᱦᱟᱡᱚᱝ ᱱᱮᱛᱟᱨᱟᱜ ᱱᱮᱛᱨᱚᱠᱚᱱᱟ ᱦᱚᱱᱚᱛ ᱨᱮᱱᱟᱜ ᱫᱩᱨᱜᱟᱯᱩᱨ ᱩᱯᱳᱡᱮᱞᱟ ᱨᱮᱱᱟᱜ ᱠᱩᱞᱞᱟᱜᱚᱲᱟ ᱤᱣᱱᱤᱭᱚᱱ ᱨᱮ ᱵᱚᱦᱮᱨᱟᱛᱚᱞᱤ ᱚᱛᱚ ᱨᱮᱭ ᱡᱟᱱᱟᱢ ᱞᱮᱱᱟ᱾
ᱠᱟᱹᱢᱤ ᱡᱤᱭᱚᱱ
ᱨᱟᱥᱤᱢᱚᱱᱤ ᱦᱟᱡᱚᱝ ᱴᱚᱝᱠᱚ ᱯᱨᱚᱛᱷᱟ ᱟᱨ ᱵᱨᱤᱴᱤᱥ ᱵᱤᱨᱩᱫᱷ ᱨᱮᱞᱟᱹᱲᱦᱟᱹᱭ ᱨᱮᱭ ᱥᱮᱞᱮᱫᱽ ᱞᱮᱱᱟ᱾ ᱩᱱᱤ ᱫᱚ ᱠᱨᱤᱥᱚᱠ ᱥᱚᱢᱤᱛᱤ ᱨᱮᱱ ᱢᱤᱫᱴᱮᱱ ᱢᱮᱢᱵᱟᱨᱮ ᱛᱟᱸᱦᱮᱸᱠᱟᱱᱟ᱾ ᱑᱙᱔᱖ ᱥᱮᱨᱢᱟ ᱨᱮ ᱢᱚᱭᱢᱚᱱᱥᱤᱝᱦᱚ ᱥᱚᱦᱚᱨ ᱨᱮ ᱵᱷᱤᱭᱮᱛᱱᱟᱢ ᱢᱟᱦᱟᱸ ᱢᱟᱱᱟᱣ ᱢᱤᱪᱷᱤᱞ ᱨᱮ ᱢᱤᱫᱴᱮᱱ ᱯᱟᱹᱴᱷᱩᱣᱟᱭ ᱜᱩᱞᱤ ᱜᱚᱪ ᱚᱪᱚᱞᱮᱱᱟ᱾ ᱚᱱᱟᱛᱮ ᱜᱚᱴᱟ ᱢᱚᱭᱢᱚᱱᱥᱤᱝᱦᱚ ᱨᱮ ᱟᱹᱰᱤ ᱠᱟᱡᱟᱠ ᱵᱤᱠᱷᱳᱵᱽ ᱮᱛᱦᱚᱵ ᱞᱮᱱᱟ᱾ ᱚᱱᱟ ᱠᱟᱠᱷᱟᱱᱟᱜ ᱛᱮ ᱯᱩᱞᱤᱥ ᱦᱚᱸ ᱟᱭᱢᱟ ᱡᱟᱜᱟ ᱨᱮ ᱠᱚ ᱯᱷᱮᱰ ᱞᱮᱱᱟ᱾ ᱵᱚᱦᱮᱨᱟᱛᱚᱞᱤ ᱟᱛᱚ ᱨᱮ ᱦᱚᱸ ᱯᱩᱞᱤᱥ ᱪᱟᱞᱟᱣ ᱠᱟᱛᱮ ᱠᱩᱢᱩᱫᱤᱱᱤ ᱦᱟᱡᱚᱝ ᱧᱩᱛᱩᱢᱟᱱ ᱢᱤᱫᱴᱮᱱ ᱡᱩᱣᱟᱹᱱ ᱠᱩᱲᱤ ᱠᱚ ᱥᱟᱵᱽ ᱤᱫᱤᱭᱫᱤ ᱛᱟᱸᱦᱮᱸᱱᱟ᱾ ᱚᱱᱟ ᱟᱛᱚᱨᱮᱱ ᱠᱨᱤᱥᱚᱠ ᱥᱚᱢᱤᱛᱤ ᱨᱮᱱ ᱢᱮᱢᱵᱟᱨ ᱠᱚ ᱢᱤᱪᱷᱤᱞ ᱢᱩᱪᱟᱹᱫ ᱠᱟᱛᱮ ᱠᱩ ᱦᱤᱡᱩᱜ ᱠᱟᱱ ᱛᱟᱸᱦᱮᱸᱱᱟ᱾ ᱨᱟᱥᱤᱢᱚᱱᱤ ᱦᱟᱡᱚᱝ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱟᱫᱚ ᱩᱱᱤ ᱠᱩᱢᱩᱫᱤᱱᱤ ᱦᱟᱡᱚᱝ ᱵᱟᱸᱪᱟᱣ ᱞᱟᱹᱜᱤᱛ ᱢᱤᱫᱴᱮᱱ ᱫᱟᱣᱞᱟ ᱛᱮ ᱯᱩᱞᱤᱥ ᱠᱩ ᱥᱟᱢᱟᱜ ᱮ ᱮᱛᱦᱚᱵ ᱞᱮᱫᱟ᱾ ᱩᱱ ᱡᱚᱠᱷᱚᱡ ᱯᱩᱞᱤᱥ ᱜᱩᱞᱤᱠᱩ ᱪᱟᱞᱟᱣ ᱠᱮᱫᱟ ᱟᱨ ᱚᱱᱟ ᱜᱩᱞᱤ ᱛᱮᱜᱮ ᱨᱟᱥᱤᱢᱚᱱᱤ ᱟᱨ ᱥᱩᱨᱮᱱᱫᱨᱚᱱᱟᱛᱷ ᱧᱩᱛᱩᱢᱟᱱ ᱟᱨᱦᱚᱸ ᱢᱤᱫ ᱦᱚᱲᱮ ᱜᱚᱪ ᱚᱪᱚᱞᱮᱱᱟ᱾ ᱱᱚᱣᱟ ᱠᱷᱚᱵᱚᱨ ᱯᱟᱥᱱᱟᱣ ᱥᱟᱶᱛᱮ ᱟᱰᱮᱯᱟᱥᱮ ᱠᱷᱚᱱ ᱦᱚᱲ ᱠᱩ ᱦᱮᱡ ᱠᱟᱛᱮ ᱯᱩᱞᱤᱥ ᱠᱩ ᱮᱥᱮᱫᱽ ᱠᱮᱫ ᱠᱳᱣᱟ᱾ ᱩᱱ ᱡᱚᱠᱷᱚᱡ ᱵᱟᱨᱮᱭᱟ ᱯᱩᱞᱤᱥ ᱦᱚᱸ ᱠᱤᱱ ᱜᱚᱪ ᱚᱪᱚᱞᱮᱱᱟ᱾
ᱵᱚᱸᱜᱟ ᱛᱟᱞᱟ ᱦᱤᱞᱟᱹᱜ ᱨᱮᱱᱟᱜ ᱠᱟᱹᱦᱱᱤ
ᱦᱟᱡᱚᱝ ᱴᱚᱴᱷᱟ ᱨᱮ ᱠᱨᱤᱥᱚᱠ ᱦᱩᱞ ᱟᱴᱠᱟᱨ ᱞᱟᱹᱜᱤᱫ ᱢᱤᱞᱤᱴᱟᱨᱤ ᱵᱟᱹᱦᱤᱱᱤ ᱠᱚ ᱴᱷᱮᱱ ᱠᱩᱢᱩᱫᱤᱱᱤ ᱦᱟᱡᱚᱝ ᱵᱟᱸᱪᱟᱣ ᱞᱟᱹᱜᱤᱛ ᱨᱟᱥᱤᱢᱚᱱᱤ ᱦᱟᱡᱚᱝ ᱢᱤᱫᱴᱮᱱ ᱥᱮᱱᱟ ᱟᱜ ᱵᱚᱦᱚᱜ ᱦᱚᱲᱢᱚ ᱠᱷᱚᱱᱮ ᱢᱟᱜ ᱠᱮᱪᱟᱜ ᱞᱮᱫᱟ᱾ ᱮᱴᱟᱜ ᱟᱨ ᱢᱤᱫᱴᱮᱱ ᱥᱮᱱᱟ ᱩᱱ ᱡᱚᱠᱷᱚᱡ ᱨᱟᱥᱤᱢᱚᱱᱤᱭ ᱜᱩᱞᱤ ᱠᱤᱫᱤᱭᱟ ᱟᱨ ᱚᱱᱟ ᱜᱩᱞᱤᱛᱮ ᱨᱟᱥᱤᱢᱚᱱᱤ ᱦᱟᱡᱚᱝ ᱫᱚᱭ ᱜᱚᱪ ᱚᱪᱚᱞᱮᱱᱟ᱾ ᱚᱱᱟ ᱜᱷᱚᱴᱚᱱᱟ ᱛᱚᱫᱚᱱᱛᱚ ᱞᱟᱹᱜᱤᱛ ᱡᱳᱛᱤ ᱵᱚᱥᱩ ᱟᱨ ᱵᱮᱨᱤᱥᱴᱟᱨ ᱥᱱᱮᱦᱟᱝᱥᱩᱠᱟᱱᱛᱚ ᱟᱪᱟᱨᱡᱚ ᱜᱟᱨᱳ ᱯᱟᱦᱟᱲ ᱴᱚᱴᱷᱚ ᱨᱮ ᱦᱟᱡᱚᱝ ᱴᱚᱴᱷᱚ ᱠᱤᱱ ᱦᱮᱡ ᱞᱮᱱᱟ᱾ ᱩᱱ ᱡᱚᱠᱷᱚᱡ ᱢᱚᱭᱢᱚᱱᱥᱤᱝᱦᱚ ᱨᱮᱱ ᱡᱮᱞᱟ ᱢᱮᱡᱤᱥᱴᱨᱮᱴ ᱵᱮᱥᱴᱤᱱ ᱩᱱᱠᱤᱱ ᱫᱚ ᱵᱚᱦᱮᱨᱟᱛᱚᱞᱤ ᱟᱛᱚᱨᱮ ᱵᱟᱭ ᱵᱚᱞᱚ ᱚᱪᱚ ᱞᱮᱫ ᱠᱤᱱᱟᱹ᱾
ᱦᱩᱜᱽᱞᱤ ᱜᱟᱰᱟ
ᱦᱩᱜᱽᱞᱤ ᱜᱟᱰᱟ ᱥᱮ ᱵᱷᱟᱜᱤᱨᱚᱛᱷᱤ-ᱦᱩᱜᱽᱞᱤ ᱜᱟᱰᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱪᱮᱛᱟᱱ ᱛᱮ ᱟᱛᱳ ᱪᱟᱞᱟᱣ ᱟᱠᱟᱱᱟ ᱜᱟᱝᱱᱟᱹᱭ ᱨᱮᱱᱟᱜ ᱢᱤᱫ ᱥᱟᱵᱟ ᱱᱟᱹᱭ ᱠᱟᱱᱟ᱾ ᱱᱚᱣᱟ ᱜᱟᱰᱟ ᱒᱖᱐ ᱠᱤᱞᱳᱢᱤᱴᱟᱨ ᱡᱤᱞᱤᱝᱟ᱾ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱫᱷᱩᱞᱤᱭᱟᱱ ᱥᱟᱦᱟᱨ ᱥᱩᱨ ᱨᱮ ᱜᱟᱝᱱᱟᱹᱭ ᱯᱚᱫᱫᱟ ᱟᱨ ᱦᱩᱜᱽᱞᱤ ᱜᱟᱰᱟ ᱨᱮ ᱦᱟᱹᱴᱤᱝ ᱟᱠᱟᱱᱟ᱾ ᱱᱮᱛᱟᱨ ᱫᱚ ᱱᱚᱰᱮ ᱯᱟᱨᱟᱠᱠᱟ ᱵᱟᱱᱫᱽ ᱵᱮᱱᱟᱣ ᱦᱩᱭ ᱟᱠᱟᱱᱟ᱾ ᱯᱚᱫᱫᱟ ᱜᱟᱰᱟ ᱫᱚ ᱥᱟᱢᱟᱝ ᱱᱟᱠᱷᱟ ᱵᱟᱝᱞᱟᱫᱮᱥ ᱥᱮᱫ ᱟᱛᱳ ᱥᱮᱱ ᱟᱠᱟᱱᱟ ᱟᱨ ᱦᱩᱜᱽᱞᱤ ᱜᱟᱰᱟ ᱠᱚᱧᱮ ᱥᱮᱫ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱪᱮᱛᱟᱱ ᱛᱮ ᱟᱛᱳ ᱪᱟᱞᱟᱣ ᱠᱟᱛᱮᱡ ᱵᱮᱸᱜᱚᱞ ᱫᱚᱨᱭᱟ ᱨᱮ ᱢᱮᱥᱟ ᱟᱠᱟᱱᱟ᱾ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱪᱮᱛᱟᱱ ᱯᱟᱦᱟᱴᱟ ᱫᱚ ᱵᱷᱟᱜᱤᱨᱚᱛᱷᱤ ᱟᱨ ᱞᱟᱛᱟᱨ ᱯᱟᱦᱟᱴᱟ ᱫᱚ ᱦᱩᱜᱽᱞᱤ ᱠᱚ ᱢᱮᱛᱟᱜ-ᱟ᱾
ᱟᱹᱲᱟᱹ ᱥᱤᱨᱡᱚᱱ
ᱵᱷᱟᱜᱤᱨᱚᱛᱷᱤ ᱧᱩᱛᱩᱢ ᱫᱚ ᱟᱹᱰᱤ ᱥᱮᱫᱟᱭ ᱜᱮᱭᱟ᱾ ᱦᱟᱯᱨᱟᱢ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱨᱟᱡᱟ ᱵᱷᱟᱜᱤᱨᱚᱛᱷᱤᱭᱟᱜ ᱧᱩᱛᱩᱢ ᱛᱮ ᱱᱚᱣᱟ ᱜᱟᱰᱟ ᱵᱷᱟᱜᱤᱨᱚᱛᱷᱤ ᱠᱚ ᱢᱮᱛᱟᱜ-ᱟ᱾
ᱞᱤᱝᱜᱤ ᱦᱚᱨ
ᱜᱟᱝᱱᱟᱹᱭ ᱦᱮᱢᱟᱞ ᱵᱩᱨᱩ ᱠᱷᱚᱱ ᱞᱤᱝᱜᱤ ᱦᱮᱡ ᱠᱟᱛᱮᱡ ᱨᱟᱡᱢᱚᱦᱚᱞ ᱵᱩᱨᱩ ᱯᱟᱨᱚᱢ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱡᱚᱝᱜᱤᱯᱩᱨ ᱥᱟᱵᱰᱤᱵᱷᱤᱥᱟᱱ ᱴᱷᱮᱡ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱭᱟᱜ ᱥᱟᱹᱢᱩᱝ ᱚᱱᱪᱚᱞ ᱨᱮ ᱵᱚᱞᱚᱣᱠᱟᱱᱟ᱾ ᱚᱱᱟ ᱛᱟᱭᱚᱢ ᱫᱷᱩᱞᱤᱭᱟᱱ ᱥᱟᱦᱟᱨ ᱥᱩᱨ ᱵᱷᱟᱜᱤᱨᱚᱛᱷᱤ ᱟᱨ ᱯᱚᱫᱫᱟ ᱧᱩᱛᱩᱢ ᱛᱮ ᱵᱟᱨᱴᱷᱮᱱ ᱦᱟᱹᱴᱤᱝ ᱟᱠᱟᱱᱟ᱾ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱡᱟᱹᱥᱛᱤ ᱫᱟᱜ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡ ᱦᱚᱛᱮᱛᱮ ᱦᱤᱡᱩᱜ-ᱟ᱾ ᱯᱷᱟᱨᱟᱠᱠᱟ ᱵᱮᱨᱮᱡ ᱰᱮᱢ ᱠᱷᱚᱱ ᱜᱟᱝᱱᱟᱹᱭ ᱨᱮᱭᱟᱜ ᱫᱟᱜ ᱯᱟᱨᱟᱠᱠᱟ ᱠᱮᱱᱮᱞ ᱛᱮ ᱦᱩᱜᱽᱞᱤ ᱜᱟᱰᱟ ᱨᱮ ᱦᱤᱡᱩᱜ-ᱟ᱾ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱞᱤᱝᱜᱤ ᱦᱚᱨ ᱫᱷᱩᱞᱤᱭᱟᱱ ᱠᱷᱚᱱ ᱠᱚᱧᱮ ᱥᱮᱫ ᱢᱩᱨᱥᱤᱫᱟᱵᱟᱫᱽ, ᱵᱚᱦᱚᱨᱚᱢᱯᱩᱨ ᱥᱮᱫ ᱛᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱟᱨ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹᱱᱟ (ᱵᱚᱰᱟᱨ) ᱞᱮᱠᱟᱛᱮ ᱱᱚᱵᱚᱫᱫᱤ ᱦᱟᱹᱵᱤᱫ ᱱᱚᱣᱟ ᱵᱷᱟᱜᱤᱨᱚᱛᱷᱤ ᱧᱩᱛᱩᱢ ᱛᱮ ᱟᱨ ᱱᱚᱵᱚᱫᱫᱤ ᱠᱷᱚᱱ ᱟᱨᱦᱚ ᱠᱚᱧᱮ ᱥᱮᱫ ᱦᱩᱜᱽᱞᱤ ᱧᱩᱛᱩᱢ ᱛᱮ ᱦᱩᱜᱽᱞᱤ ᱦᱚᱱᱚᱛ, ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱦᱚᱛᱮᱛᱮ ᱪᱩᱪᱩᱲᱟ, ᱥᱨᱤᱨᱟᱢᱯᱩᱨ ᱥᱟᱦᱟᱨ ᱟᱨᱮ ᱛᱮ ᱞᱤᱝᱜᱤ ᱯᱟᱨᱚᱢ ᱟᱠᱟᱱᱟ᱾ ᱚᱱᱟ ᱛᱟᱭᱚᱢ ᱠᱚᱞᱠᱟᱛᱟ ᱦᱟᱵᱽᱲᱟ ᱥᱟᱦᱟᱨ ᱛᱟᱞᱟ ᱛᱮ ᱱᱚᱣᱟ ᱥᱟᱜᱚᱨᱫᱤᱯ ᱴᱷᱮᱱ ᱓᱒ ᱠᱤᱞᱳᱢᱤᱴᱟᱨ ᱚᱥᱟᱨ ᱛᱮ ᱵᱮᱸᱜᱚᱞ ᱫᱚᱨᱭᱟ ᱨᱮ ᱢᱮᱥᱟᱞ ᱟᱠᱟᱱᱟ᱾
ᱠᱟᱹᱣᱰᱤᱟᱹᱨᱤ
ᱵᱷᱟᱨᱚᱛᱤᱭᱚ-ᱦᱩᱜᱽᱞᱤ ᱜᱟᱰᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱ ᱦᱚᱲ ᱴᱷᱮᱱ ᱞᱟᱭᱤᱯ ᱞᱟᱭᱤᱱ ᱞᱮᱠᱟᱭ ᱠᱟᱹᱢᱩᱭᱟ᱾ ᱱᱚᱣᱟ ᱫᱟᱜ ᱰᱟᱦᱟᱨ ᱛᱮᱜᱮ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱵᱮᱸᱜᱚᱞ ᱥᱟᱶ ᱥᱤᱧᱚᱛ ᱨᱮ ᱠᱚ ᱵᱮᱯᱟᱨ ᱵᱟᱱᱤᱡᱽ ᱮᱫ ᱛᱟᱦᱮᱱ ᱠᱚᱞᱠᱟᱛᱟ ᱥᱟᱦᱟᱨ ᱩᱱᱚᱠᱛᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟ ᱛᱮ ᱠᱚ ᱵᱮᱱᱟᱣ ᱨᱟᱠᱟᱯ ᱞᱮᱫᱟ᱾ ᱯᱷᱨᱮᱸᱪ, ᱰᱟᱪ, ᱯᱚᱨᱛᱩᱜᱤᱡᱽ ᱮᱢᱟᱱ ᱵᱟᱨᱦᱮ ᱫᱤᱥᱚᱢ ᱨᱮᱱ ᱵᱮᱯᱟᱨᱤ ᱱᱚᱣᱟ ᱜᱟᱰᱟ ᱟᱨᱮ ᱨᱮ ᱜᱮ ᱵᱮᱯᱟᱨ ᱴᱷᱟᱣ ᱠᱚ ᱵᱮᱱᱟᱣ ᱞᱮᱫᱟ᱾
ᱱᱚᱣᱟ ᱜᱟᱰᱟ ᱠᱷᱚᱱ ᱜᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱭᱟᱜ ᱥᱟᱹᱢᱩᱝ ᱚᱱᱪᱚᱞ ᱨᱮ ᱪᱟᱥ-ᱵᱟᱥ ᱟᱨ ᱥᱤᱞᱯᱚ ᱞᱟᱹᱜᱤᱫ ᱫᱟᱜ ᱧᱟᱢᱚᱜ ᱠᱟᱱᱟ᱾ ᱦᱩᱜᱽᱞᱤ ᱜᱟᱰᱟ ᱪᱮᱛᱟᱱ ᱛᱮ ᱞᱟᱹᱣᱠᱟᱹ ᱟᱨ ᱡᱟᱦᱟᱡᱽ ᱦᱮᱡᱽ ᱥᱮᱱ ᱡᱩᱛᱩᱜ ᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱩᱨᱩᱛ ᱡᱟᱹᱛᱤᱭᱟᱹᱨᱤ ᱫᱟᱜ ᱰᱟᱦᱟᱨ ᱠᱟᱱᱟ᱾
ᱥᱟᱠᱳ
ᱞᱟᱛᱟᱨ ᱨᱮᱭᱟᱜ ᱥᱟᱠᱳ ᱠᱚ ᱱᱟᱦᱟᱜ ᱚᱠᱛᱚ ᱦᱩᱜᱽᱞᱤ/ᱵᱷᱟᱜᱤᱨᱚᱛᱷᱤ ᱜᱟᱰᱟ ᱯᱟᱨᱚᱢ ᱟᱠᱟᱱᱟ᱾ (ᱥᱟᱜᱚᱨᱫᱤᱯ ᱠᱷᱚᱱ ᱮᱛᱚᱦᱚᱵ ᱯᱷᱟᱨᱟᱠᱠᱟ ᱵᱮᱨᱮᱡ ᱦᱟᱹᱵᱤᱫ) ᱺ
ᱞᱟᱛᱟᱨ ᱨᱮᱭᱟᱜ ᱥᱟᱠᱳ ᱠᱚ ᱵᱮᱱᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱺ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱚᱯᱪᱟᱸᱪᱤ ᱵᱚᱱᱚᱛ
ᱛᱚᱯᱪᱟᱸᱪᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱫᱷᱟᱱᱵᱟᱫᱽ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱥᱚᱢᱟᱱ ᱠᱷᱚᱱ ᱰᱮᱦᱮᱨ ᱩᱥᱩᱞ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱛᱚᱯᱪᱟᱸᱪᱤ ᱡᱷᱤᱞ 23.9225°N, 86.18222°W ᱨᱮ ᱢᱮᱱᱟᱜᱼᱟ ᱾
ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱯᱤᱨᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱟᱨ ᱮᱛᱚᱢ ᱨᱮ ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱱᱟᱣᱟᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱵᱤᱨ ᱴᱚᱴᱷᱟ ᱫᱚ ᱘,᱑᱓᱕.᱑᱙ ᱦᱮᱠᱴᱟᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱔᱓.᱖᱘% ᱴᱚᱴᱷᱟ ᱫᱚ ᱫᱟᱯᱟᱞ ᱟᱠᱟᱜᱼᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱵᱤᱨ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ ᱾
ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱔.᱙᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱒᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱟᱨ ᱑᱒᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱛᱚᱯᱪᱟᱸᱪᱤ ᱟᱨ ᱦᱚᱨᱤᱦᱚᱨᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱚᱯᱪᱟᱸᱪᱤ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱷᱟᱱᱵᱟᱫᱽ ᱠᱷᱚᱱ ᱫᱚ ᱓᱖ ᱠᱤᱞᱚᱢᱤᱴᱚᱨ ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱩᱱᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱚᱨᱤᱦᱚᱨᱯᱩᱨ (᱖,᱙᱓᱘), ᱛᱚᱯᱪᱟᱸᱪᱤ (᱖,᱐᱘᱒), ᱜᱚᱢᱚᱦ (᱓᱑,᱔᱙᱕) ᱟᱨ ᱜᱩᱱᱜᱷᱟᱥᱟ (᱖,᱘᱔᱕) ᱾
ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱤᱛᱚᱨᱯᱩᱨ (᱔,᱑᱘᱗), ᱨᱟᱢ ᱠᱩᱸᱰ (᱔,᱒᱙᱗) ᱟᱨ ᱠᱷᱟᱨᱤᱭᱚ (᱕,᱔᱖᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱓,᱓᱐᱑ ᱜᱚᱴᱟᱝ (᱗᱔.᱑᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱑,᱖᱕᱑ (᱘᱕.᱑᱓%) ᱠᱚᱲᱟ ᱟᱨ ᱔᱑,᱖᱕᱐ (᱖᱒.᱑᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱒.᱙᱕% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱕᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾